
EDITORIAL 








Politica Bisericii 


Ierarhii ortodocși sînt chemaţi astăzi mai mult ca oricînd să rupă 
cu „tradiția“ ipocriziei bizantine. Să înceteze a se pretinde neutri 

abloul izbeşte retina şi chirceşte inima. Ro- 

mânia de la televizor este o mahala, trasă 

în tuşe groase şi culori violente, în care 
toată lumea se încaieră necontenit. Motivul rămi- 
ne nedesluşit, în aburul de „Genocid“ şi subraț 
trîndav, care se ridică din birt. 

Dacă îţi muţi privirea de la televizor pe stra- 
dă, realitatea este mai nuanțată, dar nu mai puţin 
gravă. 

Estimp, Biserica, îmbrăcată de sărbătoare, 
moțăie pe bancă, în faţa porții. În loc s-o deştepte, 
vacarmul general pare a-i îndulci visele ca un cîn- 
tec de leagăn. 

În cea mai mare parte a sa, turma este o dată 
Ia patru ani electorat, adică masă de manevră, şi în 
rest populaţie, recte masă inertă. Dar ce fac păsto- 
rii? În sarcina lor cade nu numai tămtierea momen- 
telor oficiale, ci şi îngrijirea de viitorul mulțimii. 

Mi se va zice: „Dăm Cezarului ce-i al Cezaru- 
lui“. Fals! Recunoaşterea autorităţii statului nu 
presupune lipsă de acţiune atunci cînd interesul 
credincioşilor o cere. 

Părintele Gheorghe Calciu spunea: „Dacă Bi- 
serica stă în afara cetății, înseamnă că a dezertat 
de la datoria ei: nu mai mustră pe conducătorul 
ticălos, nu mai apară pe cel sărac, nu mai propo- 
văduieşte cuvîntul în societate...“1. 

O altă minte trează, PS. Ioan Selejean, 
Episcopul Harghitei şi Covasnei, a atras atenţia 


Claudiu Târziu 





din punct de vedere politic, în vreme ce fac înţelegeri pe sub masă 
cu diverşi oameni politici. Biserica Ortodoxă cuprinde aproape 
19 milioane (87%) dintre cetățenii statului român. Prin urmare, 
Biserica trebuie să vegheze Ia cine şi cum conduce țara. 

a Fără a se implica însă în politica partinică. 


că: „Sfintul Sinod a rînduit ca preoții să nu facă 
politică partizană - şi e o hotărîre înțeleaptă -, 
dar trebuie să ne asumăm responsabilitatea de 
a ne interesa de cine şi cum este condus po- 
porul“?. 

Cu siguranță, există mulți alți clerici care îşi 
cunosc cu adevărat menirea de păstori. Numai că 
ale lor glasuri nu se aud. 

În schimb, creştinii au văzut cum prea mulți 
preoți au făcut propagandă în favoarea unor par- 
tide, în campaniile electorale trecute, în ciuda in- 
terdicției dictate de Sfintul Sinod. Iar în ultimul 
timp asistă la cum îşi cumpără Gigi Becali spriji- 
nul unor ierarhi. 

Şi-acum, gura de oxigen. Semnalul dezmorți- 
rii Bisericii vine de la Cluj, de unde a pornit şi 
ideea ca preoții să nu facă politică. În plin scandal 
politic, şapte Episcopi transilvăneni, reuniți sub 
conducerea Părintelui Mitropolit Bartolomeu 
Anania, au transmis politicienilor un îndemn la 
luciditate: „Adînc întristaţi, în ultima vreme, de 
spectacolul pe care ni-l oferă arena noastră politi- 
că şi fiindu-ne evident că ultimul lucru la care se 
gîndesc aleşii noştri, fie de la putere, fie din opo- 
ziție, este tocmai poporul care i-a învestit cu man- 
datul de a conduce țara, le adresăm tuturor un 
călduros apel de a depune toate eforturile întru 
depăşirea orgoliilor personale, intereselor parti- 
nice sau vendetelor acoperite şi de a găsi grabnic 
soluţii pentru pace şi cooperare în slujba exclu- 
sivă a binelui public“3. 


! În interviul intitulat „Biserica trebuie să facă politică“, ROST nr. 38, aprilie 2006. 


2 În revista „Formula As“ nr. 762, 2-9 aprilie 2007. 


3 Din comunicatul de presă emis de Sinodul Mitropoliei Clujului, Albei, Crişanei şi Maramureşului la 27 martie a.c. 

2% pentru ROSI 


Dragi prieteni ai revistei ROST, vă rugăm să citiți mesajul de mai jos 

şi să-i dați curs! Nu e o cerere de sponsorizare, ci un îndemn Ia a sprijini o 
organizației culturală, nonprofit, neguvernamentală, bazată pe voluntariat 
şi dedicată binelui public. Cum? Simplu și fără să cheltuiţi vreun leu din 
buzunarul propriu: prin direcționarea a 2% din impozitul pe venit, pe care 
oricum îl plătiţi statului, către Asociaţia „Rost“. În fapt, cereţi ca o parte din 
impozitul plătit să tie cheltuit în favoarea unei organizaţii care face o lucrare 


ce vă este folositoare. 

upă cum ştiţi, principala activitate a 
[) Asociaţiei „Rost“ este editarea revistei 

ROST (cultural, politic, religios). Mulţi 
ne-aţi scris că vă place această publicaţie, iar o 
parte dintre dumneavoastră v-aţi arătat ataşa- 
mentul față de ROST cu diferite prilejuri. Vă 
mulțumim pentru aceasta. Anul acesta o puteți 
face din nou. 

Ebine să ştiţi că editarea revistei ROST este 
realizată prin efortul voluntaral unui grup de pre- 
oți, istorici, sociologi, medici, profesori, ziarişti, în 
covîrşitoarea majoritate tineri. Nimeni nu este 
plătit. Singura noastră răsplată este munca bine 
făcută şi bucuria de a vedea că dumneavoastră, 
cititorii noştri, prețuiți această lucrare. Şi e normal 
să fie aşa, căci ROST nu este o afacere din care 
să cîştige cineva, ci un proiect cultural, menit unei 
resurecţii morale şi spirituale a românilor. 

Sprijiniți revista ROST, pentru a deveni 
mai bună, mai consistentă şi pentru a rămîne 
independentă! 


Procedura 


Pentru a direcționa 2% din impozit către 
Asociaţia „Rost“ - şi implicit către revista ROST 
- urmați etapele de mai jos. 

e Notaţi datele de identificare ale organiza- 
ției noastre: 

Numele: Asociația „Rost“ 

Codul unic de identificare (codul fiscal): 
12495302 

Contul bancar în format IBAN: 
R025BACX0000000107363250, deschis la HVB 
Țiriac Bank, Sucursala Orizont - Bucureşti. 


e Dacă aveţi venituri de la un singur angaja- 
tor (un loc de muncă şi un salariu), completaţi Ce- 
rerea 230, „Cerere privind destinaţia sumei re- 
prezentînd pînă la 2% din impozitul anual“ pe 
care o descărcaţi de pe site-ul asociaţiei noastre 
(www.rostonline.org) sau de pe site-ul Ministeru- 
lui Finanţelor. La Capitolul B veţi trece datele Aso- 
ciaţiei „Rost“ indicate mai sus. La rubrica „Suma“ 
treceţi suma reprezentînd 2% din impozitul pe 
care îl datoraţi pe venit. Dacă nu ştiţi suma, lăsaţi 
rubrica liberă, căci va fi completată de Adminis- 
traţia Financiară. 

Cereţi firmei/instituţiei unde sînteți angajaţi 
o copie după formularul 210 „Fişa Fiscală privind 
impozitul pe veniturile din salarii“. Anexaţi for- 
mularul la Cererea 230. Cele două documente se 
depun registratura Administraţiei Financiare sau 
se trimit prin poştă, cu scrisoare recomandată. 

e Dacă anul trecut ați avut venituri din mai 
multe surse, utilizaţi Declaraţia 200, „Declaraţie 
specială privind veniturile realizate“ (o veţi primi 
acasă, prin poştă, de la Administraţia Financiară 
sau o puteți descărca de pe site-ul Ministerului 
Finanţelor ori de pe site-ul www.rostonline.org). 
La Capitolul III, „Destinația sumei reprezentînd 
2% din impozitul pe venitul anual datorat“, punc- 
tul 2, „Sponsorizare entitate nonprofit“ comple- 
taţi cu datele Asociaţiei „Rost“ indicate mai sus. La 
rubrica „Suma“ puneţi echivalentul a 2% din impo- 
zitul pe venit datorat sau lăsaţi liber, căci va com- 
pleta Administraţia Financiară. Documentul se de- 
pune la registratura Administraţiei Financiare sau 
se trimite prin poştă, cu scrisoare recomandată. 

Important! Data pînă la care trebuie să depu- 
neți declaraţia pe venit este 15 mai 2007. 

Pornind de la cartea 
lui loan lanolide 


Palatul Şuţu din Bucureşti a găzduit la 15 martie a.c. o conferință avînd ca punct de plecare 
cartea Întoarcerea la Hristos a lui Ioan Ianolide (Ed. Christiana, București, 2006). Sala a tost 
arhiplină, majoritatea asistenţei fiind alcătuită din tineri. 

Au vorbit, în ordine: scriitorul Răzvan Codrescu (directorul Editurii Christiana), părintele 
Amfilohie Brânză (duhovnicul Mînăstirii Diaconești, unde cartea a fost diortosită) şi 
jurnalistul Claudiu Târziu (directorul revistei ROST, care a organizat manifestarea). 
Răzvan Codrescu a făcut o incursiune mai largă în istoria recentă a României, arătînd că 
memorialul lui lanolide mărturiseşte despre drama unei întregi generaţii. Și a răspuns la 
întrebările esenţiale care se pun în legătură cu prigoana pe care au suferit-o studenții anilor 
'40. Părintele Amtilohie a insistat asupra dimensiunii duhovniceşti a suferinței. Iar Claudiu 
Târziu s-a mărginit la un mesaj privind nevoia scoaterii tinerilor de azi din letargie şi 
angajarea lor, cu entuziasmul şi forța specitice vîrstei, în slujba binelui public. 

Redăm aici câteva fragmente relevante, transpuse de pe înregistrarea pe bandă magnetică, 
din discursurile primilor doi vorbitori. (Radu Bălaşa) 


Din cuvântul editorului 
Răzvan Codrescu 


Mă bucur că avem ocazia să vorbim despre 
Ioan Ianolide şi, prin el, despre o întreagă genera- 
ție martirizată în secolul XX, despre care astăzi în- 
cepem să ştim din ce în ce mai puţine lucruri. 
Uitarea românească este galopantă. E bine ca mă- 
car din cînd în cînd să folosim astfel de prilejuri 
pentru a înţelege ce e cu trecutul nostru şi cum 
s-ar cădea să-l valorificăm. [...] 

Cartea lui lanolide este o provocare extrem 
de complexă. Este o carte care bate factologia 
prin meditaţia duhovnicească. Sigur, faptele sînt 
cutremurătoare, dar sînt pline de fapte cutremu- 
rătoare toate cărțile pe care le-au scris, cu mai 
multă sau mai puțină măiestrie, cei care au trecut 
prin temniţele comuniste. Marele merit pe care îl 
are loan Ianolide, autorul acestei cărți, care a uce- 
nicit pe lîngă Valeriu Gafencu şi s-a contaminat de 
vocaţia esenţialului pe care o avea Gafencu, este 
aceea că pune în evidență latura duhovnicească a 
experienței, că încearcă să degajeze din haosul 
istoric acele cauze - ca să le spunem aşa - transis- 


toricea tot ce s-a întîmplat cu noi în acest amarnic 
secol XX. 

N-o să mă apuc eu vorbesc prea amănunțit 
despre dimensiunea duhovnicească a cărții, căci 
o va face părintele Amfilohie. Sînt adevărate pa- 
gini de Filocalie. Mi se pare că rezistența duhovni- 
cească din temniță a reprezentat, la nivelul lumii 
penitenciare, ceea ce a reprezentat dincoace, în 
libertate, mişcarea Rugului Aprins. Mişcarea de la 
Antim a avut două dimensiuni majore: o dimensi- 
une cultural-spirituală, aş zice, şi o dimensiune 
pur duhovnicească, mergând pînă la practica ru- 
găciunii lui lisus. Să ştiţi însă că nu întotdeauna 
oamenii care au trecut pe la Rugul Aprins întru- 
neau aceste două dimensiuni. Erau unii mai încli- 
nați spre una, alții mai înclinați spre cealaltă. Cu 
acest fenomen din închisoare, născut în jurul lui 
Gafencu, lucrurile erau mai simple. Acolo nu exis- 
ta dimensiunea culturală, pentru că nu erau nici 
condiţiile necesare şi nici nevoia; ce să faci cu cul- 
tura cînd moartea e pe tine?! Şi, în general, acesta 
este marele cusur al acestor superbe realizări ale 
geniului omenesc care sînt cultura şi civilizaţia: în 
fața morţii ele n-au răspuns, tac. Prin urmare, 

acolo, prin forța împrejurărilor, lucrurile s-au răs- 
frânt asupra esenţialului, asupra problemelor de 
viață şi de moarte. A fost un fenomen spiritual 
complex şi extrem de profund, aşa cum se vă- 
deşte şi din paginile acestei cărți. [...] 

Dar despre aceste lucruri cred că e mai indi- 
cat să vă vorbească părintele Amfilohie. Ştiţi bine 
că această minunată carte s-a copt la Mînăstirea 
Diaconeşti, unde măicuțele au diortosit-o cu o 
răbdare extraordinară, într-un fel împlinind ceea 
ce-şi nota loan Ianolide pe marginea unui manu- 
scris: „Cei mai îndreptăţiți să se rostească asupra 
acestei lucrări sînt călugării“. 

Eu nu sînt decît un intelectual credincios, 
fără vocaţie mistică şi ascetică. Sînt ca şi profe- 
sorul acela de teologie, laic, pe care îl cheamă un 
înalt ierarh să-l consulte asupra stării duhovni- 
ceşti a unei mînăstiri. Şi zice profesorul: „Înalt 
Prea Sfinția Voastră, sînt prea gras ca să mă pro- 
nun“. Vedeţi, de aceea există mînăstiri, ca să nu 
fim toți „graşi“ şi să aibă cine să se pronunţe... 

Întorcîndu-ne la Ianolide şi la cartea lui, ar 
trebui să conştientizăm cîteva puncte impor- 
tante. În primul rînd: cine au fost aceşti tineri puşi 
în situații extreme? În al doilea rînd: de ce au fost 








ei prigoniți? Care au fost cauzele reale dincolo de 
cauzele invocate în mod curent? Trei: cine i-a pri- 
gonit? - lucru foarte important şi plin de conse- 
cințe. Apoi: care au fost rezultatele acestei prigoa- 
ne, la nivel individual şi la nivel colectiv? Și, în 
fine: cum se reflectă toate aceste lucruri astăzi în 
conştiinţa noastră, pe care îndrăznesc s-o numesc 
epigonică? [...] 

Se ridică nişte semne de întrebare, în spe- 
cial pentru tînărul de astăzi, care este mai puţin 
informat asupra respectivei perioade istorice, 
asupra tensiunilor şi mizelor ei. Un lucru care îl 
nelămureşte este că majoritatea covirşitoare a 
acelor tineri din închisori au fost puşi în legătură 
cu Mişcarea Legionară. N-au fost neapărat 
legionari propriu-zişi, dar au fost membri ai 
Frăţiilor de Cruce, acea organizaţie de educație 
pentru elevii de liceu, care funcţiona pe lingă 
Mişcarea Legionară. După părerea mea, isto- 
riceşte vorbind, acesta este aspectul cel mai du- 
rabil care a rămas de pe urma Mişcării Legio- 
nare. Frăţiile de Cruce au fost un fenomen cu 
consecințe mult mai adînci, în plan uman, decât 
fenomenul politic în sine. În Frăţiile de Cruce s-a 
întruchipat mult mai mult ideea inițială a lui 

Codreanu, de a face mai degrabă o școală spiri- 
tuală decît o formaţiune politică. 

Generaţia mea a avut şansa (pe care o mai 
are încă şi generația dvs.) că sînt destui supravie- 
țuitori dintre cei care au trecut prin această 
şcoală de educaţie legionară. În care nu intra, ca 
la „Junimea“ literară, cine vrea, ca să rămînă cine 
poate, ci intra numai cine merita din capul locu- 
lui; deci selecţia era drastică - făceau parte din 
FDC persoanele cele mai înzestrate şi cele mai 
serioase. Supraviețuitorii mărturisesc pînă astăzi 
că aceşti câţiva ani de educaţie naţională, civică şi 
morală le-au schimbat viaţa şi modul de a gîndi. 
I-au structurat ca oameni. Să ştiţi că multe dintre 
episoadele uluitoare din închisori se explică şi 
prin acest tip de educaţie. Oamenii aceştia, asu- 
pra cărora s-a exercitat mai tîrziu o presiune dia- 
bolică, nu erau oameni inconsistenți, nepregătiți 
sufleteşte, cum, din păcate, sînt mulți dintre ti- 
nerii zilelor noastre: trecuseră prin situaţii extre- 
me, îşi puseseră problemele majore, fuseseră 
educați în spiritul luptei treze în numele unui 
ideal care îi transcede - ideal care, pînă la urmă, 
capătă numele lui Hristos. [...] 

Comuniştii au fost bestiali, dar nu proşti. 
Şi-au dat seama că vor avea cel mai mult de furcă, 
în impunerea noului regim, nu cu oamenii înve- 
chiți în păcate, cu care se poate negocia şi pe care-i 
poţi cumpăra, ci cu aceşti tineri puri şi entuziaşti, 
pregătiți deja pentru rezistență şi chiar căliți în 
luptele anilor anteriori, şi pe care trebuiau să-i în- 
genuncheze. Marea problemă era că puterea 
acestor tineri venea nu dintr-un principiu ome- 
nesc, ci dintr-un principiu divin. Ei toți erau măr- 
turisitori ai unei credinţe şi gata să moară în 
numele acelei credințe. Prin urmare, asupra lor a 
venit lovitura cea mai cumplită. 

De ce-au fost prigoniți? Unii zic: pentru că au 
fost legionari. Alţii: pentru că, în general, au fost 
reprezentanți ai sistemului politic capitalist, pe 
care noul regim voia să-l desființeze... Se pot cata- 
loga fel de fel de alte cauze omeneşti. Adevărata 
cauză o degajează însă în scrierile lor majoritatea 
oamenilor care au făcut această experiență. Pă- 
rintele Calciu dă acest răspuns, care trebuie reți- 
nut, căci era al unui om care ştia ce vorbeşte: 
„Agresiunea răului asupra noastră a fost atât de 
mare pentru că şi binele pe care îl reprezentam 
noi era foarte mare“. La Piteşti, înainte să înceapă 


diabolicul experiment al reeducării, era o ade- 
vărată şcoală a rugăciunii permanente. Această 
desăvîrşire interioară, care nu era a unui om, ci a 
unui grup uman care acţiona unitar şi coerent, a 
atras, a excitat, dacă vreţi, toate aceste forțe ale 
răului. De fapt, acesta este un principiu creştinesc 
elementar: acolo unde se înmulțeşte binele, 
devine şi răul mai agresiv, acolo unde răul se face 
de la sine, dracul nici nu-şi mai bate capul, şgomea- 
ză; îi faci tu ale lui, fără să te mai provoace. 

Prin urmare, aceasta este cauza mistico-me- 
tafizică a persecuției lor. Tinerii aceştia au vrut 
să fie foarte mult, şi-au propus foarte mult, au 
tins foarte sus şi atunci răul s-a îndirjit împotri- 
va lor. A fost o luptă de care pe care. O luptă cu 
accente cumplite; parte dintre ele sînt cuprinse 
şi în paginile cărții lui Ianolide. Este probabil cea 
mai complexă şi mai radicală experiență pe care 
umanitatea a făcut-o de-a lungul secolului XX... 


Din cuvântul părintelui 
Amfilohie Brânză 


... Dumnezeu a vrut să arate biruința prin ei. 
Şi a reuşit asta. Ei au crezut pînă la capăt în jertfa 
răscumpărătoare a lui Hristos. Iar noi credem la 
fel, în jertfa Mîntuitorului şi în jertfa lor, care va 
rodi într-o bună zi. 

Hristos a dus crucea tuturor oamenilor de la 
începutul şi pînă la sfirşitul veacurilor. Şi nouă ne 
cere să ne ducem doar crucea proprie. A fost însă 
o generaţie de martiri şi de mucenici, care s-au 
înfipt şi în crucea neamului. [...] 

Toţi aceştia rămîn însă cu noi, chiar dacă au 
plecat la Domnul. Le simțim lipsa fizică, dar şi 
prezența în duh. 

Jertfa lor a fost necesară pentru neam. Şi au 
cerut să fie primită de Domnul, iar Domnul le-a 
primit-o. Acesta a fost rostul lor. Au început prin 
a face ce i se părea omeneşte posibil, dar şi-au 
dat seama că Dumnezeu le cere mai mult şi şi-au 
asumat martirajul. Prin unul dintre aceştia s-au 
mîntuit mii. Biserica şi neamul au fost ţinute în 
viață prin sîngele lor. [...] 

Acum, Hristos ne cheamă din nou pe noi, 
pentru a birui asupra diavolului. Sîntem datori să 
mergem pe calea lui Hristos, indiferent de ame- 
nințări, umilințe şi nevoi. Sîntem vii numai în 
Hristos... 

Fapte, vorbe, ginduri 


Pr. Iustin despre salvarea 
românilor 

Într-un interviu acordat revistei „Formula As“ 
(nr. 760, citiţi pe internet la www.formula-as.ro), 
Părintele Iustin Pârvu, stareţul Mănăstirii „Petru 
Vodă“ din Neamţ, trasează limpede soluţia pen- 
tru salvarea neamului românesc, în contextul 
unei secularizări galopante, a unei globalizări 
nivelatoare şi a unei înstrăinări criminale a 
oamenilor. Să luăm aminte! „Ar trebui sădite în 
sufletul tineretului modestia, prețuirea ade- 
văratelor valori, respectarea unei ierarhii a valo- 
rilor, iubirea pentru părinţi, dorul după un rost 
mai înalt decât satisfacerea propriului pântec. 
Într-un cuvânt, românul trebuie întors la 
Hristos. Biserica, şcoala şi familia să făurească o 
nouă ierarhie. Biserica ar trebui să dea tonul. 
Aici e nevoie de o adevărată elită, care să 
formeze generaţii de români creştini. (...) 
Salvarea ar putea veni de a şcolile particulare. 
(...) Pentru că va trebui ca oameni cu dare de 
mână şi intelectuali creştini să se adune şi să 
fondeze şcoli laice, dar în care să se dea o edu- 
caţie în spirit creştin. (...) Dacă nu ne vom aşeza 
genunchii la pocăință, dragii mei, nu vom reuşi 
nimic. Dacă ne vom ruga însă cu râvnă, dacă ne 
vom osteni în rugăciune, Dumnezeu va face ca 
totul să fie posibil. Şi toate aceste încercări, 
globalizare, ecumenism şi cine ştie care altele, 
toate vor fi spulberare de forța rugăciunii.“ 


„Botniţă“ creștin-comunistă 
pentru presă 

Marele „unionist“ Iurie Roşca, liderul 
creştin-democraților de la Chişinău, continuă 
seria compromisurilor cu comuniştii lui 
Voronin, începută cu vînzarea fraților pentru un 
post de vicepreşedinte al Parlamentului. Recent, 
alături de deputatul comunist Victor Stepaniuc, 
Roşca a iniţiat un document pentru suspendarea 
transmisiunilor în direct a şedinţelor 
Legislativului. Experienţa ne spune că, atunci 
cînd vrei să ţii presa deoparte, ai ceva de ascuns. 
Iar cînd „creştin-democraţii“ şi comuniştii - care 


vituperează împotriva României - fac front 
comun contra presei, miroase a politică în 
dauna românilor din Basarabia. 


Un dictator iubit de popor 
Antonio de Oliveira Salazar, conducător al 
Portugaliei între anii 195 şi IX 8, a fost 
desemnat cel 
mai mare por- 
tughez, într-un 
concurs la tele- 
viziunea publi- 
Că, organizat 
după un format 
BBC. Acelaşi fel 
de concurs care l-a pus pe primul loc între marii 
români pe Ştefan Cel Mare şi Sfint. Salazar e con- 
siderat de „corect-politicii“ de azi dictator fascist, 
care a dăunat evoluţiei Portugaliei. Nu ştim 
despre ce evoluţie e vorba. Dar ştim ce s-a întîm- 
plat sub conducerea lui Salazar: Portugalia a fost 
ferită de distrugerile celui de-al doilea război 
mondial, pentru că şi-a păstrat neutralitatea. În 
timpul războiului, economia portugheză a cres- 
cut foarte mult, mai ales din industrie şi comerț. 
Societatea portugheză a fost reîncreştinată, 
Bisericii Romano-Catolice acordîndu-i-se statutul 
de principal partener al statului. Noul Stat al lui 
Salazar a devenit membru fondator al NATO şi al 
Zonei Europei Liberului Schimb, şi a beneficiat 
de Planul Marshall. Rea dictatură, ce să zicem... 
Salazar este contestat, dar nu de milioanele de 
portughezi care au trăit în timpul regimului său, 
aşa cum se vehiculează în presă, ci de către 
comunişti, pe care i-a pus la respect. Fără Salazar 
în Portugalia şi Franco în Spania, cele două țări 
ar fi intrat în lagărul socialist înaintea României. 
Iar consecințele ni le putem imagina lesne acum. 





Povești cu homosexuali 

pentru elevii britanici 

Români, priviţi la ţările „avansate“ pentru a şti 
ce ne aşteaptă! În programa şcolară pentru ciclul 
primar din Marea Britanie au fost introduse o 

serie de poveşti cu personaje homosexuale, în 
ideea că oamenii trebuie învăţaţi din fragedă 
pruncie că a fi gay e normal. Proiectul este 
sprijinit de sindicatele profesorilor şi a costat 
600.000 de lire sterline din bani publici. Una 
dintre poveşti este despre un prinţ care respinge 
dragostea a trei prințese frumoase înainte de a 
se îndrăgosti de un bărbat. O alta, despre o 
„fetiţă spaţială“, care are două mame. O alta, 
despre un pui de pinguin care are doi taţi. 
Curată îndobitocire a omului. 


„„Antisemitism“ catolic 

Conducerea Consiliului Arhiepiscopilor din 
Germania a vizitat, recent, pentru prima oară, 
locurile sfinte ale creştinătăţii, din Israel şi teri- 
toriile palestiniene. Cei 27 de ierarhi catolici au 
vizitat şi Muzeul Holocaustului-lad Vashem de la 
Ierusalim. Apoi, pentru comparaţie - am zice -, 
au mers la Ramallah, unde au văzut cum sînt 
trataţi palestinienii de către evrei. Cîţiva dintre 
înalții clerici au asemănat prigoana israeliană 
asupra palestinienilor cu aceea hitleristă asupra 
evreilor. Cardinalul Meissner a afirmat în faţa 
presei că: „Aşa ceva se face cîinilor, nu oame- 
nilor“. Iar Arhiepiscopul Gregor Maria Hanke s-a 
arătat oripilat: „Dimineaţa am văzut la Iad 
Vashem fotografii îngrozitoare din ghetto-ul din 
Varşovia, iar seara am văzut ghetto-ul din 
Ramallah. E insuportabil!“. Replica autorităților 
israeliene, previzibilă: s-au declarat „profund 
şocate de acest atac antisemit al capilor Bisericii 
Catolice din Germania“. Rolul victimei nu e 
verosimil defel în acest caz. În plus, ca să fie 
„antisemiţi“ pe deplin, catolicii ar fi trebuit să-i 
critice şi pe palestinieni - semiți şi ei. 


Editorial 


Mai jos, subtil, dar ferm, un avertisment pen- 
tru Gigi Becali şi alți politicieni care ar pofiti să cîş- 
tige voturi prin specularea sentimentului religios 
al românilor. Sinodul mitropolitan al Clujului, 
Albei, Crişanei şi Maramureşului afirmă că nu e 
moral ca simbolurile religioase să fie folosite în 
scopuri politice şi că nu va permite construirea 
de „biserici electorale“ pe teritoriul său. Cu doar 
cîteva zile înainte, Becali anunţase că va cheltui 
milioane de euro pentru a clădi în toate judeţele 


Vrem unirea 

Conferința „Basarabia acum. Situaţia relațiilor 
româno-române la 89 de ani de la 

Actul Unirii“, organizată, la 27 martie, de 
Asociaţia Civic Media şi Seniorii Ligii 
Studenţilor, la Universitatea Bucureşti, 

s-a încheiat printr-o rezoluţie adresată 
Preşedintelui şi Parlamentului României şi 
semnată de cele 150 de persoane prezente. În 
rezoluţie se solicită: elaborarea de urgență a 
unei strategii naționale pentru răsăritul 
românesc, adoptarea iniţiativei legislative 
pentru simplificarea recunoaşterii cetăţeniei 
române celor deposedaţi abuziv de acest drept 
natural (formulată de avocatul Antonie 
Popescu); acordarea tuturor onorurilor celor 
trei deţinuţi politic din Transnistria, Alexandru 
Lesco, Andrei Ivanţoc şi Tudor Petrov Popa, 

la eliberarea lor, în iunie anul acesta. 


Aniversare tristă 

Împlinirea a 89 de ani de la Marea Unire, 

la 27 martie, a fost aniversată trist. 

În România, doar vreo două ong-uri s-au ostenit 
să marcheze evenimentul. Autorităţile au fost 
indiferente. O fi şi din cauza scandalului pe care 
îl face Voronin cu privire la presupusa „expansi- 
une“ a României spre est. Forul Democrat al 
Românilor din Moldova a organizat 

o manifestare specială la Chişinău, prin care i-au 
omagiat pe membrii Sfatului Ţării de acum 

89 de ani, care au votat unirea cu țara-mamă. 
Cînd văd sfişierea dintre români, 

credem că omagiaţii se întorc în mormînt. 

În fapt, această aniversare ar trebui suspendată 
pînă la re-unirea românilor. 


(urmare din pag. 3) 


lăcaşuri de cult, în scop electoral. Din păcate, ati- 
tudinea Mitropoliei Clujului nu a fost îm- 
părtăşită şi de celelalte eparhii. Tăcerea celor- 
Ialţi sinodali se poate traduce în multe feluri, de 
la prudență faţă de cercurile politice, pînă la 
antipatie faţă de ÎPS Bartolomeu. Totuşi, s-ar 
cuveni ca într-o criză majoră, aşa cum este cea 
traversată de România acum, cînd politicienii se 
dovedesc iresponsabili, Sinodul să dea dovadă 
de responsabilitate. 

O altă relaţie stat-culte 


După aproape două decenii, la 13 decembrie 2006, 

cu 222 de voturi pentru, un vot împotrivă și o singură abţinere, 

a fost votată de către Camera Deputaţilor a Parlamentului României 
Legea privind libertatea religioasă şi regimul general al cultelor (ar. 
489/ 2006). Parte a legislaţiei organice, noua Lege a cultelor (o numim 
cu titlul ei scurt, de lucru) vine să înlocuiască detinit și complet baza 
legală din timpul comunismului, ale cărei prevederi au fost după 


1990 doar parțial suspendate. 


Radu Preda 





interior, tot acest proces legislativ, Legea 
cultelor poate servi drept ideal exemplu 
pentru întreaga serie de transformări, nesiguran- 
țe, gafe, tentative curajoase şi compromisuri pe 
care România post-comunistă le-a experimentat în 
confruntarea pe mai multe fronturi dintre propri- 
ul ei trecut şi un viitor perceput contradictoriul. 
Aşa cum s-a putut vedea din reacţiile unora şi 
altora, noul text legislativ nu are doar susținători. 
Evident, nimeni nu poate spune că este o lege 
perfectă, că mulţumeşte pe toți cu egală intensita- 
te. Pe de altă parte, în ciuda criticilor, nu se poate 
contesta faptul că Legea cultelor în actuala ei for- 
mulă este un câştig în materie, un enorm pas 
înainte. Legat de acuzele aduse Legii, trebuie spus 
că deja de la primele consultări s-a precizat ceea 
ce mai târziu avea să devină specificul întregului 


p entru cineva care a urmărit cu atenţie, din 


efort legislativ. Astfel, în jurul paragrafelor, s-a 
dus o adevărată luptă între modelul european în 
domeniul libertăţii religioase şi cel american. 
Prin model european înţelegem, în cazul 
nostru, practica unor țări ale Uniunii Europene 
precum Germania care, altminteri decât în Fran- 
ţa, unde separarea sferei religioase de cea publică 
este radicală, sau în Anglia, unde sfera religioasă 
este integrată complet celei politice, pleacă de la 
utilitatea cooperării distincte între Biserici şi 
autorităţile publice în folosul binelui comun. 
Practica germană - numită de literatura de spe- 
cialitate „die hinkende Trennung“ (separarea 
şchioapă) - are la bază o lectură pozitivă a prin- 
cipiului separării Bisericii de stat şi oferă o cheie 
de interpretare a libertăţii religioase în termenii 
responsabilități faţă de comunitatea civilă. Con- 
cret, potrivit acestei practici juridice, dimensiu- 
nea religioasă devine parte a celei publice mai 
largi („Koerperschaft des oeffentlichen Rechts“) 


1 Vezi Radu PREDA, Biserica în Stat. O invitaţie la dezbatere, Editura Scripta, Bucureşti, 1999; acelaşi, „Le statut 
juridique des Eglises en Transylvanie dans Ia perspective de la nouvelle loi gânârale des cultes“, în: Babeş-Bolyai 
University/Pâzmâny Peter Catholic University, Theological Doctrines on the ideal Church-State 
Relation/Doctrinele teologice privind o relaţie ideală dintre stat şi Biserică, Cluj University Press, Cluj-Napoca, 
2000, pp. 67-95; acelaşi, „O perspectivă ortodoxă asupra relaţiei Biserică-stat. 9 teze“, în: loan-Vasile LEB, Radu 
PREDA (ed.), Cultele şi statul în România. Colocviul internațional desfășurat la Cluj-Napoca în zilele de 10-11 
mai 2002, Acta, Editura Renaşterea, Cluj-Napoca, 2003, pp. 65-77, varianta în limba franceză - „Une perspective 
orthodoxe concernant les relations 6glise-âtat en Roumanie: Neuf th&ses“ - a fost publicată în revista „Lann6e 
canonique“, Paris, Tome XIV, no. 45, 2003, pp. 43-54; acelaşi, „Laicismul sau politica religioasă de stat. 5 teze şi 
câteva considerații pe marginea proiectului Legii Cultelor/Laicism or Religious State Politics. 5 Thesis and some 
Considerations regarding the Draft of the Law of Cults“, în: Adrian LEMENI, Florin FRUNZĂ, Viorel DIMA 
(coord.), Libertatea religioasă în context românesc și european. Simpozion internaţional, Bucureşti, 

12-13 septembrie 2005, Acta, Editura Bizantină, Bucureşti, 2005, pp. 163-191; acelaşi, „Libertatea religioasă şi 
dușmanii ei. LII“, în: „Adevărul literar şi artistic“, 1 - 854 (17 ianuarie 2007) 7, II - 855 (24 ianuarie 2007) 7, IL 
- 856 (31 ianuarie 2007); același, „Das Religionsgesetz in Rumaenien nach dem Fall des Kommunismus. Die 
Frage des Modells“, în: Eva Maria SYNEK, Radu PREDA (coord.), Recht und Religion in Mittel: und Osteuropa. 
Band IV - Rumaenien, Reihe herausgegeben von Richard Potz, Brigitte Schinkele, Eva Maria Synek, Karl 
Schwarz, WUV/Universitaetsverlag, Wien, 2007 (în curs de apariţie). 

cu condiția să respecte legile statului de drept, să 
se valideze în timp şi să aibă o anumită consisten- 
ță numerică. Îndeplinirea acestor condiţii atrage 
după sine sprijinul subsidiar al statului în proiec- 
tele cu implicaţii sociale ale comunității religioa- 
se, scutiri de impozit sau accesul în spaţii publice 
pentru îndeplinirea misiunii pastorale (în şcoli, 
spitale, garnizoane sau penitenciare). Neîndepli- 
nirea acestor condiții nu atrage însă îngrădirea 
drepturilor fundamendale individuale. Adică: 
dacă statul nu ajută direct, nu înseamnă că același 
stat persecută indirect. 

Modelul american pleacă tocmai de la acest 
punct şi contestă statului dreptul de a recunoaşte 
unele comunități religioase ca fiind altfel decât 
restul spectrului denominaţional. În această logi- 
că a lipsei de preferință calitativă din partea sta- 
tului, bazată totuşi pe criterii obiective cum ar fi 
numărul de membri şi vechimea istorică, între un 
cult religios şi o asociaţie religioasă, sau declarată 
ca atare, nu există nici o diferenţă cuantificabilă 
juridic. Aşa se face că permanentul reproş adus 
de către confesiunile de inspiraţie americană tu- 
turor proiectelor de până acum şi inclusiv actua- 
lei Legi a cultelor este faptul că legiuitorul român 
insistă să facă distincţia între culte religioase re- 
cunoscute şi asociaţii religioase. La aceasta se 
adaugă evidenta mutare de accent în ceea ce pri- 
veşte exegeza dreptului la libertatea religioasă de 
pe comunitate pe individ, fapt care explică mai 
departe insistența lobby-ului american în dome- 
niu pe recunoaşterea dimensiunii individuale în 
noua Lege a cultelor. Or, dimensiunea individua- 
lă, personală, este garantată deja de prevederile 
constituționale, în timp ce Legea cultelor are în 
vedere forma organizată, comunitară a unui 
drept fundamental al omului. 

Fără a intra în alte detalii tehnice, reținem 
faptul că această confruntare între două paradig- 
me juridice are la bază şi o motivaţie politică, 
ceea ce la rândul său face inteligibil interesul con- 
tinuu pentru Legea cultelor arătat de către Depar- 
tamentul de Stat al SUA şi tradus, printre altele, în 
raportul anual privind încălcările libertăţii reli- 
gioase pe glob. România a figurat în acest raport 
ani la rândul ca exemplu de nerespectare a liber- 
tății religioase, cazul martorilor lui Jehova (care 
au reuşit performanţa să îşi schimbe încadrarea 
juridică din asociaţie în cult în condiţiile absenței 











& i ŞI ] 
cadrului legal) sau tocmai proiectele Legii cul- 
telor fiind date drept dovezi în acest sens. Exper- 
tizele juridice independente, observaţiile Comi- 
siei de la Veneţia, dezbaterile în cadrul conferin- 
țelor de specialitate şi practica jurisprudenţei de 
la Curtea Europeană a Drepturilor Omului - toa- 
te acestea arată că noua Lege a cultelor nu încal- 
că dreptul nimănui şi, fără să fie poate cea mai 
bună, este oricum mai bună decât legi similare 
din alte țări ale UE, de pildă din Austria (vezi în 
acest sens precizările punctuale cuprinse în Co- 
municatul INTER publicat în ROST nr. 47-48, 
ian. - febr. 2007). 

Pentru respingerea proiectelor de până 
acum a Legii cultelor şi pentru punerea sub sem- 
nul întrebării a actualului text au fost invocate pe 
rând două motive: prezența formulei de „Biserică 
naţională“ şi, recent, deja celebrul articol 13 pri- 
vind interzicerea jignirii sub orice formă a senti- 
mentelor religioase. În ceea ce priveşte „Biserica 
naţională“, titlul acesta a fost confundat sistema- 
tic, din neştiință sau rea credință, cu „Biserica de 
stat“. Menţionarea statutului de „Biserică naţio- 
nală“ în Legea cultelor a fost justificată de către 
Biserica noastră majoritară cu argumente cultu- 
ral-identitare. Cum însă din această precizare nu 
decurg drepturi specifice, s-a ajuns treptat la con- 
cluzia inteligentă că nu este cazul să insistăm pe o 
formulă care nu aduce nici un privilegiu, ci doar 

oferă pretextul ideal de a acuza Biserica Ortodo- 
xă din România de expansionism şi discriminare 
în raport cu celelalte culte. 

Cât priveşte articolul 13, acesta a fost formu- 
lat prin preluarea unui amendament propus de 
cultul musulman în contextul scandalului carica- 
turilor. Din punct de vedere al tehnicii legislative, 
Legea interzice lezarea sentimentelor religioase 
dar nu formulează şi sancțiuni. Altfel spus, le- 
giuitorul român atrage atenţia că gesturile sus- 
ceptibile să lezeze sentimentele religioase nu 
sunt de dorit, dar nu amenință cu măsuri puniti- 
ve în caz de nerespectare. Ar fi fost şi inutil, de 
vreme ce precizări în acest sens sunt cuprinse în 
Codul Penal. Reacţiile presei şi a unei părți din so- 
cietatea civilă la articolul 13 au fost dispropor- 
ționate şi, la limită, groteşti. A fost agitată ideea 
„intoleranţei religioase“ față de cultura liberă şi 
anticipată interdicţia inchizitorială a unor opere 
literare sau de film cu conţinut anti-religios. La 
toate acestea se poate răspunde succint amintind 
faptul că, după trei secole de la Revoluţia franceză 
şi după jumătate de secol de propagandă ateistă, 
este mai mult decât legitim să indicăm existența 
unor limite de bun simţ față de fenomene şi cu- 
rente care îşi propun sistematic decredibilizarea 
mesajului religios. 

În toiul falsului scandal mediatic pe margin- 
ea noii Legi a cultelor a fost ratată voit scoaterea 
în evidenţă a părții pozitive a textului. Or, nouta- 
tea prin excelență a Legii cultelor rezidă în refor- 
mularea complet înnoită, juridic şi mental, a ra- 
porturilor dintre stat şi cultele religioase. Artico- 
lul 7 (1) precizează: „Statul român recunoaşte 





a 
cultelor rolul spiritual, educațional, social-cari- 
tabil şi de parteneriat social, precum şi statutul 
lor de factori ai păcii sociale.“ Mai departe, artico- 
lul 10 (7) adaugă un plus de concretețe: „Statul 
sprijină activitatea cultelor recunoscute şi în cali- 
tate de furnizori de servicii sociale“. 

Practic, statul nu îşi mai defineşte raportu- 
rile în termenii controlului. Prin parteneriat so- 
cial, statul român post-comunist face un pas sem- 
nificativ către recuperarea civismului ca atribut 
complementar exerciţiului politic. Cultele reli- 
gioase sunt partenere sociale şi părți ale societății 
civile în acelaşi timp. În această calitate, toate cul- 
tele au posibilitatea unei cooperări largi cu insti- 
tuțiile publice şi să se bucure de sprijinul subsi- 
diar al statului. Acesta din urmă nu îşi deleagă 
propriile obligaţii, ci constată că, prin parteneria- 
tul cu dimensiunea religioasă a societăţii, este în 
situația de a îşi îndeplini mai coerent şi efectiv 
atribuţiile. Cum suntem încă departe de a fi un 
stat social după modelul european cunoscut, an- 
corarea în textul Legii cultelor a principiului par- 
teneriatului subsidiar este similar unei adevărate 
cezuri în gândirea juridică a tânărului stat român 
de drept. Evident, rămâne ca înnoirea juridică să 
se traducă în acțiunea politică. Oricum, premisele 
sunt acum date. La fel de evident este însă şi fap- 
tul că depinde într'o foarte mare măsură de culte- 
le religioase însele cum vor fi exploatate con- 
structiv şansele acestui parteneriat, dacă va fi 
luat în serios şi dacă vom reuși, la două decenii de 
la căderea comunismului, să dăm României creş- 
tine atât de necesara dimensiune socială a drep- 
tăţii, compasiunii şi solidarității. 

Gândirea socială 
a Bisericii - reinventarea 


unei realități 


Marcel Răduţ Seliște 





eologul ortodox Olivier Clement mărturi- 

sea că în societatea contemporană secula- 

rizată, credința creştină poate fi purtătoa- 
re de viață „promovând gratuitul, neasimilabilul, 
situându-se la nivelul legitimităților ultime şi 
manifestând o anume vizibilitate, discretă“. Regă- 
sim în aceste cuvinte modelul treimic, Sfânta Trei- 
me, Dumnezeul Cel Unu în Fiinţă care se desco- 
peră lumii în Trei Persoane: Tatăl Care oferă gratu- 
it viaţa şi măreția a tot ceea ce înseamnă Universul 
de aici şi de dincolo, gest izvorât dintr-o iubire ne- 
asimilabilă logicii umane, mai presus de orice în- 
țelegere şi totuşi fondatoare de civilizaţie şi izvor 
de veşnicie pentru oameni, Fiul Care prin întru- 
parea Sa, lucrarea Sa în lume, Sfintele Sale Patimi 
pe Cruce şi Învierea Sa din morţi oferă legitimita- 
te gândului altfel nebun că omul este chemat la 
îndumnezeire, la a deveni chip şi asemănare de 
Dumnezeu şi Duhul Cel Care discret, în taină este 
Domnul de viață făcătorul şi a Cărui lucrare deşi 
nevăzută, este totuşi vizibilă în minunăţia întregii 
Creaţii. 


Gândire și trăire 


Secolul XXI debutează pentru Biserica noas- 
tră cu o răscruce a unor drumuri care aparent ne 
propun acelaşi țel - redescoperirea gândirii so- 
ciale a Biserici. S-a gândit mult şi s-a scris mult de- 
spre acest subiect, însă, mă întreb: s-a trăit pro- 
fund această promisiune de regenerare a gândirii 
Bisericii, acest demers grăbit spre ceea ce pare a 
fi un fel de „El Dorado“ al gândirii teologice con- 
temporane, au fost coborâte în inimă gândurile 
noastre despre a reaşeza într-un fel de simbioză 
Împărăţia Cerurilor cu împărăţia oamenilor? 


Suntem la răscruce precum un pelerin nechibzuit 
surprins de apusul soarelui pe cărările unui co- 
dru întunecat, moment în care copacii sunt zugră- 
viţi în culoarea roşie a sfârşitului de zi şi fiecare în 
parte amăgeşte că el ar fi indicatorul cel bun spre 
ieşirea din pădure, spre liman... 

Necesitatea vindecării, a intervenţiei imedia- 
te întru exorcizarea unei civilizaţii care şi-a uitat 
originile şi nu-şi mai află viitorul nu poate fi tăgă- 
duită. Întunericul care cuprinde sufletele seme- 
nilor noştri are chipul mincinos al unei pseudo- 
lumini, răul nu mai este Răul cu „R“ mare, este fie 
doar un drept al omului de a fi oricum, chiar şi 
anti-esenţă, anti-uman, fie o interdicţie ce tinde 
să devină scop în sine, sfârşind prin a se auto-de- 
vora - este interzis a interzice... Această nebunie 
a amestecului de valori şi non-valori provocă 
drame ai căror actori ajung la a susține că drama 
lor este de fapt normalitatea, că răul nu există, ci 

pe care cei „conservatori“, „tradiționaliști“, „anti- 
democrați“ nu o acceptă. Răul prinde să ia chip de 
lumină... Este acest rău un rău al sistemului, al so- 
cietăţii, generat într-un fel supra-personal de 
această societate sau mai curând, răul a devenit 
propriu ființelor umane care, libere fiind, au ales 
calea răului construind în cele din urmă şi o soci- 
etate purtătoare de rău? Poate că aceasta este 
răscrucea. 


Milostenie din program, 
nu din dragoste 


Biserica sau, mai exact, administraţia biseri- 
cească este tentată să aleagă drept răspuns con- 
struirea de modele de intervenţie şi relaționare 
cu societatea sau cu diferitele componente ale 
acesteia. Înainte de toate, este mai eficient așa, 
iar din perspectivă teologică este chiar mai sim- 
plu. În numele poruncii „Iubeşte-ţi aproapele!“ se 
fac eforturi uriaşe pentru a se crea şi extinde sis- 
temul de asistență socială al Bisericii - nefericită 
înlocuire a filantropiei creştine cu incompleta şi 
necreştineasca noţiune de asistare socială. Am 
revendicat şi recuperat clădirile pe care Biserica 
le-a pierdut în vremea comunismului, am ridicat 
azile, cantine, centre de zi, avem o rețea naţională 
de birouri de asistență socială în centrele epar- 
hiale, numărul persoanelor asistate de sistemul 





Foto: Tudor Daneş 


bisericesc este de sute de mii şi acest număr creş- 
te în fiecare an. Totuşi, iubirea de semeni şi de 
Dumnezeu nu creşte, ci rămâne parcă rătăcită 
printre sacii cu pachete de alimente, casele con- 
struite pentru sinistraţi şi cifrele statistice care 
împăunează rapoartele anuale de activitate. Un 
duh oarecum protestant glorifică fapta şi aduce la 
tăcere cuvântul. Se uită tragic faptul că Iisus Hris- 
tos a vindecat propovăduind şi a propovăduit 
vindecând... 

Sistemul de învățământ teologic este mai dez- 
voltat ca niciodată pe pământurile româneşti. 
Avem zeci de seminarii teologice, de facultăţi de 
teologie, mii de profesori de teologie în învăță- 
mântul pre-universitar şi universitar, sute de doc- 
toranzi şi doctori în teologie. Totuşi, teologhisirea 
nu este o prezenţă vie şi constantă în viața cetății, 
cuvântul despre Dumnezeu pare a fi mai mult un 
doct discurs academic, pretext pentru o efemeră 
carieră de scriitor de cărți, decât izvor de viață 
veşnică şi mântuire de suflete. Administraţia bise- 
ricească luptă să salveze acest sistem nu numai de 
a restrângerea pe care, pe drept sau pe nedrept, 
i-o solicită puterea laică, ci mai ales să-l salveze de 
el însuşi. Un sistem supra-dimensionat, „fabrici“ de 
teologi care şi-au pierdut duhul urmării poruncii 
„mergeţi şi învăţaţi toate popoarele:... 

Se spune că există o cultură ortodoxă sau 
măcar un filon creştin-ortodox în cultura 


PA a 

românească. Editurile eparhiilor, dar şi edituri 
laice tipăresc, în milioane de exemplare, lucrările 
unor venerabili şi născuţi în Cer gânditori creş- 
tini români, în fiecare an se lansează dezbateri, se 
țin conferințe, se propun teme pentru simpozioa- 
ne de cultură ortodoxă, însă chipul culturii noas- 
tre ortodoxe rămâne încă întors spre venerarea 
unui trecut glorios. Aceasta pentru că omul orto- 
dox de carte şi de cultură este încă o raritate şi, de 
obicei, el poartă marca veritabilului doar dacă 
este deopotrivă şi călugăr, preot, duhovnic sau 
un purtător în suferință şi iubire al Crucii lui 
Hristos. Altfel, asistăm la schimonoseala sincre- 
tistă a unor auto-proclamaţi oameni de cultură 
ortodocşi, pentru care vieţuirea în Biserică este 
mai mult turismul religios pe la vreo mânăstire 
de protocol ca prilej de savante discuţii la ceas de 
masă îmbelşugată şi gustos stropită cu vin biseri- 
cesc, decât participarea smerită la Sfânta Litur- 
ghie în bisericuța anonimă de cartier. Deşi, ofi- 
cial, cultura se afişează alături de cultul nostru 
ortodox, totuşi realitatea efectelor unei sărace 
vieţi de cultură ortodoxă se poate descrie ca o 
tristă scoatere a cuvântului „cult“ din cuvântul 
„cultură“, ceea ce rămâne fiind un fel de indis- 
poziţie, de iritare pe care intelectualul rasat o 
simte în preajma unui smerit călugăr din pustie 
care insistă să răspundă ispitelor prin rugăciune 
şi iertare, nu prin construcţii intelectualiste pre- 
tențioase. 


Relaţia Bisericii cu Statul 


În încercarea de a oferi modele, administra- 
ţia bisericească îşi canalizează de ceva vreme ma- 
re parte a energiei către o mult discutată reaşe- 
zare a relaţiilor cu statul, demersul fiind impor- 
tant cel puţin din perspectiva ineditului şi perico- 
lului unei situaţii nemaiîntâlnite pentru Biserica 
noastră, anume separarea totală între Stat şi Bi- 
serică. Felurite temeri, după cum felurite sunt şi 
sufletele celor care formează Biserica, au tulbu- 
rat mersul de ceasornic molcom de până acum al 
administraţiei bisericeşti: vom pierde sprijinul fi- 
nanciar, vor fi intruziuni tiranice în viaţa biseri- 
cească, vom fi marginalizați etc. S-au găsit şi răs- 
punsuri utilizându-se superficial porunca „daţi 
Cezarului ceea ce este al Cezarului“, iar odată li- 
niştite apele prin aplicarea noii Legi a cultelor 


într-o manieră prietenoasă față de Biserica Orto- 
doxă, statul sau, mai bine zis, politicul rămâne o 
parte din societatea românească despre care ad- 
ministraţia bisericească vorbeşte, dar față de care 
nu se încumetă să reacționeze până la ultimele 
consecinţe. Aderarea României la Uniunea Euro- 
peană a complicat această relaţie, astfel că mărtu- 
risirea loialității Bisericii față de statul şi poporul 
român din perspectiva caracterului de Biserică 
naţională, aşa cum ne obişnuisem de la 1918 şi 
până mai acum câţiva ani, rămâne pe de o parte, 
doar o valoare regională fără prea mare impor- 
tanță pentru supra-statul unional, căci nu oferă 
nimic folositor demersului de clonare a „națiunii 
europene“, iar pe de altă parte nu ajută la redes- 
coperirea dimensiunii universale a creştinismu- 
lui ortodox de către popoarele rătăcite ale Occi- 
dentului european. Însă, şi aici asistăm la o înghe- 
țare într-un model de aşa-zisă convieţuire pașnică 
dintre stat şi Biserică, în ciuda evidenţei că statul 
român este acum o parte componentă a unui su- 
pra-stat care dictează o politică de o neutralitate 
neprietenoasă față de Biserică, politică înte- 
meiată pe aceleaşi principii care au inspirat pro- 
iectul încă eşuat al Constituţiei Europene fără 
Hristos. 

Demersul de redescoperire a gândirii sociale 
a Bisericii este în pericol de a produce o dedu- 
blare a realităţii bisericeşti. Pe de o parte, se nasc 
noi teorii şi practici menite să facă din Biserică un 
actor social implicat, construindu-se o stare de 
fapt proprie mai degrabă unor instituţii strict 
umane, iar pe de altă parte, rămâne oarecum izo- 
lată vieţuirea în duhul Sfintei Liturghii şi în lucra- 
rea Liturghiei după Liturghie, adică apartenența 
Ia o instituţie care a fost, este şi va rămâne până la 
sfârşitul timpului o instituție divino-umană, Bi- 
serica - Trupul lui Hristos. Neputinţa de a aplica 
un model treimic în ceea ce construim teoretic şi 
practic, pentru a răspunde încercărilor acestui 
început de secol XXI, ne determină să poleim cu 
simboluri creştine conţinuturi care nu sunt speci- 
fice vieţii în duhul creştin ortodox. Mult dorita 
Liturghie după Liturghie dobândeşte deocam- 
dată doar forma unei redescoperiri/reinventări a 
gândirii sociale a Bisericii, gândire care, deşi nu 
explicit, a fost întotdeauna proprie Bisericii noas- 
tre şi mai ales activității mântuitoare a Fiului lui 
Dumnezeu, lisus Hristos. 

um îl vindem 


e Hristos? 


Antonio Aroneasa 





u este vorba despre vânzarea lui Hristos 

de către Iuda, eveniment relatat în Evan- 

ghelii şi pe care creştinii, şi nu numai, îl 
cunosc fără îndoială. Este vorba despre vânzarea 
contemporană a lui Hristos, despre ceea ce fac 
unii scriitori, regizori de film, actori etc. pentru 
a-şi umple buzunarele. Aceştia aleg ca temă prin- 
cipală pentru creaţiile lor „personajul Iisus“ pe 
care îl pun într-o lumină total diferită, negativă 
față de ceea ce cunoaştem noi din Revelaţie. O fac 
aruncând pe piață blasfemii care de care mai dia- 
bolice, controverse care să sucească minţile celor 
slabi, să pună la îndoială credinţa celor care nu 
sunt bine înrădăcinaţi în învățăturile adevărate 
ale Bisericii. Dacă întotdeauna astfel de subiecte 
delicate au fost deliciul snobilor! ele riscă să devi- 
nă tot mai mult piatră de poticnire pentru cei 
slabi în credință. În acest sens cu toţii am făcut 
cunoştinţă la vremea potrivită cu discuţiile legate 
de romanul Codul lui Da Vinci, de piesa de teatru 
Evangheliștii, de Evanghelia după Iuda sau de 
alte teme care au determinat revolta şi indigna- 
rea în rândurile creştinilor. 


Banalul senzaţional 


Recent a apărut în mass-media o ştire „bom- 
bă“ care până şi pe cel mai hotărât credincios îl 
poate pune pe gânduri: a fost descoperit mor- 
mântul lui Iisus alături de mormântul Mariei Mag- 


dalena şi de cel al lui Iuda. Cine nu rămâne, cel 
puţin pentru moment, uimit de o astfel de infor- 
maţie? Dacă acesta ar fi adevărul, ar însemna că 
timp de 2000 de ani nu am fost decât minţii pre- 
zentându-ni-se o învățătură falsă. Însă, departe 
de a fi o descoperire ştiinţifică? această nouă 
bombă mediatică nu este decât o speculație iefti- 
nă care are ca principal scop o afacere profitabilă. 
De ce afacere? Deoarece cel care a regizat filmul 
care are ca temă principală această uimitoare 
„descoperire“ - este vorba despre James Came- 
ron, regizorul celebrului film „Titanic“ - nu în- 
cearcă altceva decât să obţină un nou succes cu o 
temă „tabu“, pe care o pune într-o lumină negati- 
vă, ştiind sigur că în urma difuzării filmului vor 
apărea îndelungi dezbateri ceea ce aduce după 
sine succesul. Nu mai are importanță lumina în 
care filmul este pus atâta vreme cât succesul este 
garantat. Aşa au stat lucrurile şi cu creaţiile mai 
sus-amintite, care au avut un succes de piaţă ne- 
bun, dar care la fel de rapid au şi dispărut din vi- 
zorul mediatic. Oricum banii au curs din belşug în 
buzunarele creatorilor de noi mituri! Pe lângă 
toate acestea, însă, foarte important este faptul 
că această minciună este demontată de către ar- 
heologi şi istorici, care neagă autenticitatea celor 
spuse în legătură cu mormintele descoperite la 
Ierusalim. Ca exemplu putem lua mărturia arhe- 
ologului israelian Amos Kloner, care a participat 
la lucrările arheologice desfăşurate la așa-zisul 
mormânt al lui lisus. Acesta spune că mormintele 
descoperite aparţin unei familii care a trăit în se- 
colul 1 la Ierusalim, iar numele celor care au fost 


1Nu pot să nu îmi amintesc un dialog pe care l-am avut cu o persoană care era foarte încântată de teoriile 
vehiculate de Dan Brown în Codul lui Da Vinci. Acea persoană mi-a spus cu un vădit aer de superioritate: dom” 
profesor, să discutăm cu Codul lui Da Vinci pe masă - la care am întrebat-o dacă a citit măcar o evanghelie din 
Noul Testament. Răspunsul a fost negativ şi cred că acest răspuns şi acest gen de reacții caracterizează un nou 
tip de om care se extaziază ori de câte ori cineva atacă principiile morale, învățăturile sănătoase sau însăşi 


Dumnezeirea. 


2 Se cade să nu uităm că până şi în lumea ştiinţifică s-au prezentat falsuri grosolane care au fost primite ca 
adevăruri infailibile, demolate apoi rapid. Am în vedere aici probele care s-au adus de-a lungul timpului în 


favoarea teoriei evoluționiste. 

îngropați acolo sunt nume comune pentru popo- 
rul evreu din acea perioadă. Tot arheologul israe- 
lian mai spune că toată controversa aceasta nu 
are ca scop decât să stârnească scandal în lumea 
creştinăă. 


Cum rămâne cu bunul-simţ? 


Înainte de toate este bine să ştim că toate 
acestea nu sunt decât enormități care, prin reac- 
țiile pe care le stârnesc produc avere celor dorni- 
ci de îmbogăţire, iar în sufletele celor credincioşi 
lui Hristos aduc o mare suferință. Unde este mini- 
mul bun-simţ al celor care emit astfel de neade- 
văruri într-o lume în care sensibilitatea religioasă 
ocupă un loc important, ea putând întări sau des- 
trăma comunităţi întregi? A spune că Hristos nu a 
înviat din morți, că nu S-a înălțat la ceruri, pe lân- 


T) 
* 


Doga atetățatara 2: 


gă minciună înseamnă lezarea demnității religi- 


oase a miliarde de creştini. Ceea ce se petrece în 
zilele noastre nu este decât o altă vânzare a Mân- 
tuitorului, vânzarea pe bani grei, în urma căreia 
se pot pierde suflete. Acesta este preţul unei min- 
ciuni! Ceea ce ţine de noi sunt atitudinea şi matu- 
ritatea duhovnicească, cu care trebuie să jude- 
căm astfel de atacuri şi mărturisirea prin proprii- 
le noastre vieţi a vieții celei veşnicie adusă şi dă- 
ruită nouă de Hristos. Nu putem rămâne indife- 
renți la loviturile care se dau din ce în ce mai pu- 
ternic lumii creştine. Și dacă ei au banul, un 
instrument foarte puternic în lumea actuală şi 
necesar în acelaşi timp noi mai avem ceva mult 
mai de preţ: credința cu care putem mărturisi 
adevărul mântuitor. Într-o epocă a apostaziei din 
ce în ce mai răspândite mărturisirea noastră prin 
cuvânt şi prin faptă este esențială. 


3 Cât de ciudate sunt lucrurile! În vreme ce un arheolog evreu, un necreştin demontează cu argumente solide 
toate minciunile spuse la adresa Mântuitorului Hristos în legătură cu aceste faimoase morminte, mă întreb câți 
dintre „creştini“ nu se bucură crezând că, în sfârşit, toate acestea vin să arate că „Dumnezeu a murit“? 

Cu Marcel Petrişor, 
de la Jilava la Aiud 


Răzvan Codrescu 





rofesorul şi scriitorul Marcel Petrişor s-a 
p născut la 13 aprilie 1930 la Ocişor (în 

inima Ardealului, între Țebea şi Hălmagiu, 
nu departe de Vaţa, locul de obîrşie al legendaru- 
lui Arsenie Boca), din părinţi învățători (Aurel şi 
Melania) şi bunici şi străbunici preoți. Proza sa de 
mai tîrziu va ambiţiona să reconstruiască estetic 
această lume a copilăriei, devenită icoană a para- 
disului pierdut. De la Serife-n sat Ia Ocișor (volu- 
maşul de povestiri - pline de pitoresc, dar şi de 
fior metafizic - cu care a debutat editorial în 
1971), trecînd prin Temeri (1985) sau Cărua cu 
scînduri (1990), pînă la Strigoii Ocișorului 
(2005), s-a articulat un univers romanesc com- 
plex, populat cu personaje adeseori fascinante, în 
care un loc deosebit revine romanului Temeri - 
frescă a satului românesc tradiţional „de pe Cri- 
şuri“, dar şi roman de familie, țesut în jurul per- 
sonajului de forță epopeică al Ruzaliei, năprasni- 
ca preoteasă, „stăpîna Ocişorului“ de odinioară 
(şi nimeni alta decât bunica autorului). 

După studiile liceale de la Brad şi Deva, în 
1952, pe cînd era student la Filosofie, este arestat 
pentru prima oară (îi împrumutase cartela sa de 
masă regretatului critic literar Ovidiu Cotruş - 
nepotul vestitului poet al lui „Pătru Opincă“ şi al 
„Româniilor de dincolo de mîine“ -, pe care noul 
regim îl socotea „duşmanul poporului“). Smuls 
peste noapte din Clujul visurilor juvenile, este ti- 
rât prin Rahova, Jilava, Malmaison, Uranus, din 
nou Jilava, apoi Baia Sprie, Dej, Gherla, Aiud. În- 
tre noiembrie 1955 şi noiembrie 1956 are parte 
doar de un an de libertate chinuită, după care 
este rearestat sub acuzaţia de a fi participat la un 
„complot studenţesc“, pe fondul tulburărilor din 
Ungaria. Încadrat într-un lot de potenţiali con- 


damnaţi la moarte, a stat sub teroarea sentinţei 
mereu amînate pînă în august 1957. Va fi eliberat 
abia în 1964, după un nou tur al groazei pe la 
Interne-Malmaison-Uranus-Jilava-Aiud (amănunte 
ale biografiei sale de deţinut politic se află împrăş 
tiate în volumele de memorii, unde autorul „se as- 
cunde“ sub numele personajului Mircea Petre). 

După ieşirea definitivă din închisoare, va ur- 
ma Literele (specializarea franceză-spaniolă) la 
Bucureşti, unde se va şi stabili. Mulţi dintre cole- 
gii şi cunoscuţii din prima studenţie erau acum 
cadre universitare. Devenit din 1970 profesor de 
liceu (iniţial la „lulia Hasdeu“, unde a ţinut ani de- 
a rîndul şi un minunat cenaclu literar, apoi la 
„Spiru Haret“, de unde s-a şi pensionat), după ce 
renunțase la un post de universitar la Iaşi (ce i se 
cuvenea prin repartiție, conform mediei de ab- 
solvire), se stabileşte la Bucureşti şi, după un 
prim mariaj eşuat, în 1973 se căsătoreşte cu 
Dana-linca Konya, descendentă din ilustra fami- 
lie a Negruzzeştilor. 

Beneficiind într-o oarecare măsură de peri- 
oada de „liberalizare“ de la răscrucea deceniilor 
7 şi 8, îşi începe bogata activitate publicistică (de- 
venind, după cîţiva ani, şi membru al Uniunii 
Scriitorilor). Îi apar volume de proză literară (pe 
lîngă cele deja menţionate, romanele Măreasa şi, 
mai ales, Crișan - carte în care drama personaju- 
lui istoric respectiv este doar un pretext de a zu- 
grăvi drama generică a deţinutului şi condamna- 
tului la moarte, încă din 1977), impresii de călăto- 
rie (Călătorie spre Soare-hăsare, spre „Soare- 
Apune“ nu va putea călători decît după 19809 - cf 
mai recentul volum Drumuri întortocheate. Jur- 
nal de călătorie în Europa, Asia și America de 
Nord), studii şi eseuri filosofico-literare (Curente 
estetice contemporane, Griinewald, La Rochefou 
cauld. Aventura orgoliului, Vitralii, Gogol sau Pa- 


1 Despre un alt puternic personaj feminin, Rafila din romanul mai recent Cei din Aciua, s-a spus că ar fi „o replică 


a Marei lui Slavici“ (Elvira Sorohan). 

radoxurile literaturii moderneş.a.), iar în urmă şi 
memoriile din închisoare (prezentate mai pe larg 
în continuarea acestei introduceri bio-bibliogra- 
fice). Se adaugă un mare număr de traduceri 
(adeseori însoţite de prefețe sau postfeţe sub- 
stanţiale), mai ales din autori francezi sau gru- 
zini: Jean-Paul Sartre, Jean Cou6, Ren€ Berger, Al. 
Dumas-tatăl (în colab. cu Anca Crivăţ), Jurgis Bal- 
trusaitis, Ciabua Amiredjibi (în colab. cu Aurel 
State şi Adina Nicolescu) etc. 

După 1989, este membru al A.FD.PR. (mer- 
gînd mai tîrziu, din motive de rectitudine şi onoa- 
re, cu ramura ostilă ambiţiosului, dar controver- 
satului Constantin Ticu Dumitrescu), vice-preşe- 
dinte al defunctei formaţiuni de dreapta numite 
U.D.C. (şi, pentru scurtă vreme, parlamentar), iar 
din 1991 redactor al revistei Puncte cardinale din 
Sibiu. Actualmente este preşedinte al Senatului 
Asociaţiei „Rost“ (pe care a susţinut-o încă de la în- 
fiinţare, alături de marele său prieten de o viață, 
regretatul părinte Gheorghe Calciu-Dumitreasa). 


O trilogie de referinţă 
în literatura închisorilor 
Mitul aşa-zisei „literaturi de sertar“ nu s-a 


motivat, după 1989, decât prin numeroasele volu- 
me de memorii din închisorile şi lagărele comu- 














Marcel Petrişor, în tinereţe, cu nelipsita-i pipă 


niste, cele mai multe scrise cu mult înainte de po- 
sibilitatea publicării lor în România. Acesta este şi 
cazul memoriilor din detenţie ale lui Marcel 
Petrişor, redactate, într-o primă formă, încă de pe 
la sfârşitul anilor '70. Spre deosebire de alți au- 
tori din aceeaşi categorie, Marcel Petrişor se în- 
tîmplă să fie un scriitor cu lungă experiență publi- 
cistică, deja notoriu - dacă nu la data redactării 
iniţiale, în orice caz la data definitivării pentru 
tipar a acestor mărturii - prin romanele, povesti- 
rile, studiile, eseurile şi traducerile sale. Aminti- 
rile penitenciare se resimt de acest fapt şi apar ca 
o încununare a operei sale de prozator, cu ambiţii 
ce depăşesc sfera mărturisirii brute. Tendinţa de 
„literaturizare“ a experienţei de închisoare, pe 
care unii camarazi de luptă şi suferință o deza- 
greează principial, era la el limpede încă din pri- 
mul volum, dar apare încă şi mai accentuată în ce- 
le următoare - cu măsura, bine păstrată pe tot 
parcursul, de a nu anula prin aceasta nici fiorul 
autenticităţii, nici caracterul documentar (a cărui 
importanță va creşte în percepţia generaţiilor 
viitoare). 

Celor două volume dedicate experienţelor 
penitenciare din faimosul Fort 13 alJilavei: Fortul 
13. Convorbiri din detenţie, Editura Meridiane, 
Bucureşti, 1991, 316 pp., şi Secretul Fortului 13. 
Reeducări şi execuții, Editura Timpul, laşi, 1995 
(pe pagina de titlu figurează anul 1994), 211 pp., 
ambele zugrăvind profilul etapei concentraţiona- 
re a anilor '50, fostul deţinut politic Marcel Petri- 
şor le-a adăugat unul dedicat Aiudului şi etapei fi- 
nale a închisorilor comuniste (anii '60): La capăt 
de drum, Institutul European, Iaşi, 1997, 205 pp. 
(o traducere selectivă din aceste trei volume este 
în curs de apariţie la editura pariziană Plon). În 
felul acesta, memoriile sale din închisoare se îm- 
plinesc într-o „trilogie“ mărturisitoare de cert in- 
teres documentar, dar și literar (urmând, într-o 
oarecare măsură, modelul Soljeniţin). Autorul 
„face literatură“ în mod deliberat, dar nu dincolo 
de limitele impuse de realitatea tragică a expe- 
riențelor relatate (ale sale sau ale altora, dintre 
care mulți au părăsit deja această lume); străda- 
nia se îndreaptă, în mod evident, spre decantarea 
esenţialului, cu accent pe latura psihologică şi 
morală; personajele se ridică, treptat, de la cazuri 
la tipuri, dezvăluind o umanitate complexă, răs- 
tignită parcă pe crucea dintre rai şi iad. Sfidînd ju- 

decăţile simpliste, „rezistența“ şi „căderea“ au 
parcă aceeaşi măreție tragică şi denunţă laolaltă 
o istorie ajunsă la limitele extreme ale abjecţiei şi 
perversiunii. 

Acceptînd convenţia epică propusă de autor, 
ne găsim în faţa uneia dintre cele mai interesante 
cărți de acest gen, nu atât prin formula ei „litera- 
ră“, cât prin încercarea - reuşită, în linii mari - de 
a se ridica deasupra factologiei şi subiectivismu- 
lui sentimental, spre un orizont interpretativ al 
motivaţiilor şi sensurilor atitor experiențe-limită, 
într-un subtil joc al „oglinzilor paralele. 


De la Casimca Jilavei... 


Cele două volume despre Jilava înfăţişează, 
într-un prim plan, „povestea“ locului numit Ca- 
simcă (un fel de „talpă a iadului“ din Reduitul Jila- 
vei), destinat „elementelor“ celor mai incomode 
politic din regimul penitenciar al'vremii, iar într-un 
plan secund (dar nu mai puţin esenţial) „poves- 
tea“ Piteştiului, rememorată şi judecată „la cald“ 
de chiar cei care au trăit-o (vîriţi acum în Casimca 
Jilavei, împreună cu naratorul). Chiar dacă el 
însuşi n-a trecut pe acolo, memoriile lui Marcel 
Petrişor se integrează astfel şi în dosarul literar al 
Piteştiului (cu toate urmările lui), alături de cele 
ale lui D. Bacu, P. Goma sau V. lerunca universul 
concentraţionar comunist2. 


Principalul „ochi“ al evocării este Celula 2, 
inițial cu patru „locatari“: Mircea Petre (Marcel 
Petrişor însuşi), Gore Bolovan (Gheorghe Cal- 
ciu), Iosif V. Iosif şi Constantin (Costache) Opri- 
şan (ultimii doi, morți demult la data redactării, 
daţi cu numele lor adevărate; în ce priveşte dis- 
imularea identităţii celorlalți doi, oportună 
poate la data primei redactări a cărții, astăzi nu 
cred că-şi mai are rostul: orice cititor cât de cât 
familiarizat cu „literatura închisorilor“ din Ro- 
mânia îi poate identifica lesne, mai ales după ce 
versurile lui Constantin Oprişan au fost de mai 
multe ori publicate cu menţiunea că au fost me- 
morate în închisoare de camarazii săi de celulă 
Gh. Calciu, M. Petrişor şi losif V. Iosif. o reeditare 
a memoriilor ar avea de câştigat din aban- 
donarea acestei „obscurizări“ greoaie şi conjunc- 
turale). 

Celulele învecinate sunt populate în carte 
(cum fuseseră şi-n realitate) cu personaje ilustre 
ale lumii legionare, toate trecute prin Piteştiul 
anilor 1949-19523. Se impun în economia cărții 
mai ales figurile remarcabil conturate ale unor 
Vică Negulescu, Nicolae Petraşcu, Pavel Grimal- 
ski, ca să nu mai vorbim de tragicul caz al „reedu- 
catului“ Aristotel Popescu (cel ce a raportat gar- 
dianului că ceilalți „bandiți“ îi strecuraseră medi- 
camente, ca să-i salveze viața!), în care este întru- 
chipată întreaga monstruozitate a „experimentu- 


2 De la cartea lui D. Bacu (apărută în Occident, în 1963), bibliografia „fenomenului Piteşti“ s-a îmbogăţit 
substanțial. Ca şi D. Bacu (a cărui carte a fost tradusă şi în engleză, în 1971), unii au prezentat faptele fără să le fi 
cunoscut direct: Paul Goma (Les chiens de mort/Patimile după Piteşti, 1981 - în fr.; 1990 - în rom.), Virgil 
Ierunca (Fenomenul Piteşti, 1990), Marcel Petrişor (Fortul 13. Convorbiri din detenţie, 1991, şi Secretul Fortului 
13, 1994) etc. Dintre cei care au scris despre Piteşti din proprie experiență, se cuvin menţionaţi mai ales Grigore 
Dumitrescu (Demascarea, 1978), Gheorghe Bâgu (Mărturisiri din întuneric, 1993), Nicolae Călinescu (Preambul 
pentru camera de tortură, 1994), Viorel Gheorghiţă (Et ego. Sărata-Piteşti-Gherla-Aiud, 1994), Dumitru Gh. 
Bordeianu (Mărturisiri din mlaştina disperării - 2 vols., 1995; reed. 2001), Octavian Voinea (Masacrarea 
studenţimii române în închisorile de Ia Pitești, Gherla şi Aiud, 1996), Costin Merişca (Tragedia Piteşti. O cronică 
a „reeducării“ din închisorile comuniste, 1997), Aurel Vişovan (Dumnezeul meu, Dumnezeul meu, pentru ce 
m-ai părăsit? vol. 1, 1999), Traian Popescu (Experimentul Piteşti, 2000). Într-un cadru mai larg, Piteștiul este 
abordat şi în lucrările de cel mai mare succes din literatura românească a închisorilor comuniste: Ion Ioanid, 
Închisoarea noastră cea de toate zilele (5 vols., Ed. Albatros, Bucureşti, 1991-1996; reed. în 3 vols., Ed. 
Humanitas, Bucureşti, 1999), Virgil Maxim, (Bd. Gordian, Timişoara, 1997; reed. 2002), Pr. Nicolae Grebenea, 
Amintiri din întuneric (Ed. Agora, Iaşi, 1998; reed. Ed. Scara, Bucureşti, 2000 şi 2005) şi Ioan Ianolide, 
Întoarcerea la Hristos (Ed. Christiana, Bucureşti, 2006, cu cuvântul î înainte al Părintelui Calciu). Volumul 
Memorialul ororii. Documente ale procesului reeducării din închisorile Piteşti şi Gherla (scos în 1995 de Ed. 
Vremea) conţine declaraţii smulse sub teroare (preluate din arhivele Securităţii), care au prea puţin de-a face cu 
adevărul (a se vedea şi replica lui D. Bacu: „Procesul reeducării. De ce şi ce au fost demascările de la Piteşti şi 
Gherla“, publicată în Puncte cardinale, numerele pe aprilie, mai şi iunie 1996). 

3 În vestita Casimcă a Jilavei se aflau pe atunci: în celula 1 - Nicolae Pătraşcu, Octavian Voinea, Aurel Popa 
(Popicu), Nuţi Pătrăşcanu; în celula II - Valeriu (Vică) Negulescu, Paul Grimalschi, Dan Dumitrescu, Aristotel 
Popescu (Aligo); în celula III - Dragoş Hoinic, Alexandru Popa (Ţanu), Virgil Bordeianu, Gheorghe Caziuc; în 
celula IV - Gheorghe (Ghiţă) Calciu, Constantin (Costache) Oprişan, Iosif V. Iosif, Marcel Petrişor (c£ D. Bacu, 
Pitești, Ed. Atlantida, Bucureşti, 1991, pp. 16-18 - cu reprezentări grafice). 

lui“ aplicat prin Țurcanu şi sinistrul său grup de 
torționari. 

Marele personaj al volumelor despre Jilava 
rămâne însă, neîndoielnic, nefericit numitul (în 
carte) „Gore Bolovan“, nimeni altul decăt viitorul 
preot Gheorghe Calciu-Dumitreasa, al cărui caz 
complex mi se pare fără egal în întreg universul 
concentraționar românesc (constituind antiteza 
perfectă a cazului Aristotel Popescu). 

Din volumul al doilea rămîn antologice, din- 
colo de cîteva aspecte ale „dezbaterilor“, episoa- 
dele legate de moartea poetului C. Oprişan 
(1921-1958, fost şef al Frăţiilor de Cruce). Imobi- 
lizat şi devorat de tuberculoză (şi introdus în celu- 
la respectivă fără nici un ajutor medical, probabil 
tocmai în scopul de a-i îmbolnăvi şi pe ceilalți), 
este asistat, cu un eroism sacrificial vecin cu sfin- 
țenia, mai ales de „Gore Bolovan“, cel ce-şi desfa- 
ce venele şi lasă să se scurgă într-o gamelă un litru 
de sînge, cu gîndul de a-l hrăni pe muribundul se- 
miconştient. Sînt paginile ce merită citate cu pre- 
cădere: 

„— Dumnezeule! - exclamă Mircea, sărind 
spre Gore. Ce faci?! 

- Taci! - îi porunci scurt Gore. Storc o game- 
lă de sînge din braţ, ca să-i dau limfă lui Costache. 
Nu vezi c-a pierdut atâta sînge şi se stinge dacă nu 
intervenim cu ceva? [...] 

Gore umpluse între timp jumătate din game- 
lă cu sînge şi o pusese pe tineta cu apă, acope- 
rind-o cu o cârpă. 

- ÎI las, să se sedimenteze hematiile, şi-i voi 
da doar limfa s-o bea - îi explică el lui Mircea, în 
şoaptă, în timp ce-şi bandaja sumar încheietura 
braţului, de unde lăsase să i se scurgă sîngele. [...] 

Se dumiriră însă repede, văzându-l cum de- 
canta limfa, din gamela în care-şi storsese sîngele, 
în cea a lui Mircea. 

- Bea! - îi zise apoi lui Costache, pe un ton 
poruncitor. 

Oprişan însă zimbi nemișcat. Răspundea cu- 
n suris nelumesc Ia tot ce se-ntimpla în jur. 

- Costache, bea asta! - încercă Gore să-l facă 
să bea limfa cu orice preț. [...] 

- Prea tîrziu! - exclamă Iosif. Costache e de- 
parte acum; atât de departe că nimeni nu-i mai 
poate face nimic... Lăsaţi-l! 

- Costache! Costache! - ţipă atunci Gore, ca 
şi cînd ar fi vrut să-l întoarcă din drum cu o game- 








Marcel Petrişor în 2006 
lă de sînge. E al meu, al meu, mai am! - murmura 
el. Şi ei... o să ţi-l dea şi ei pe al... 

Nu-şi termină însă vorba cînd Oprişan [...] 
tresări de trei ori, ca la vederea a ceva nevăzut şi 
[...] îşi dădu duhul pe braţele lui Gore. Gamela cu 
limfă căzu pe jos, iar el [Gore/Calciu.] îl îmbrățişa- 
se pe Costache ca şi cum ar fi vrut să nu-l mai lase 
să plece...“ 


„. la Zarca Aiudului 


În „povestea“ Aiudului, ca şi în cea a Jilavei, 
autorul face un inventar neconvențional de figuri 
memorabile, pe care le „portretizează“ mai de- 
grabă prin dialog; realităţile dure se răsfrîng ast- 
fel în numeroase niveluri aperceptive, unele de 
mare calibru moral sau intelectual (prințul Alecu 
Ghyka, Petre Ţuţea, „stareţul P.“, Aurel State, Du- 
mitru Stăniloae, Petre Pandrea, Nicolae Pătraşcu 
etc.), altele de pură (şi uneori tristă) fascinaţie 
epică („Popa Ranu“ sau pitorescul Moş Masaca, 
dintre deţinuţi; „Baciu“, dintre opresori). Este fo- 
losit în continuare procedeul (cam simplist) de 
disimulare a identităţii unor personaje (altmin- 
teri lesne recognoscibile), uneori prin modifi- 
carea completă a numelor reale (Marcel Petrişor 
= „Mircea Petre“, Gheorghe Calciu = „Gore Bolo- 
van“, Crăciun = „Baciu“ etc.), alteori prin ajustări 
minime ale acestora (Dragoş Hoinic = „Dragoş 
Voinic“, Popa Ţanu = „Popa Ranu“, Puiu Atanasiu 
= „Duiu Atanasiu“ etc.), iar mai rar prin apelul 

strict la iniţiale („stareţul P.“, bunăoară, este, desi- 
gur, marele înduhovnicit Arsenie Papacioc). 

Patru astfel de figuri rămîn cu pregnanță în 
conştiinţa cititorului la capătul lecturii: Nicolae 
Pătraşcu (bine cunoscut şi din volumele anterioa- 
re), Aurel State („cavalerul fără frică“, cel „căruia 
nimeni, nici duşmani, nici prieteni, nu i-ar fi putut 
face vreun reproş“ şi care „trecuse prin viață cu 
deferența cu care trece lebăda neagră pe undele 
lacului unui castel“), Petre Ţuţea (sînt de neuitat 
dialogurile acestuia cu Petre Pandrea sau cu colo- 
nelul „Baciu“/ Crăciun; a se vedea mai ales p. 135 
şi urm. sau p. 158 şi urm.) şi prințul Alexandru 
(Alecu) Ghyka, căruia i se înalță un adevărat imn 
în ultima parte a cărții (replica sa cea mai subtilă, 
inclusiv prin lapidaritatea ei, dezvăluindu-i deo- 
potrivă noblețea şi rectitudinea, este cea pe care 
i-o dă comandantului închisorii, exasperîndu-, 
după ce acesta îl dusese să-i arate „realizările“ 
noului regim, respectiv „blocuri, maşini, uzine, 
tractoare, case“; întrebat „ce mai are acum de 
spus“, prințul priveşte visător peste zidul închiso- 
rii şi exclamă pe tonul cel mai firesc: „Ce să zic? Ce 
frumoase sînt acele sălcii plingătoare pe malul 
Aiudelului, domnule colonel!“). 

Din păcate, cu aceeaşi pregnanță (deşi cu 
semn negativ) se impune şi figura colonelului 
„Baciu“ (Gheorghe Crăciun), comandantul închi- 
sorii. Încercînd să forțeze rețeta literară a „perso- 
najului negativ fascinant“ şi să facă din el un ins 
complex, autorul conferă, în acest singur caz, o 
aură nemeritată unui slugău sinistru şi dezgustă- 
tor al Puterii, care a mai avut tupeul şi ani buni 
după „revoluţie“ să dea declaraţii publice cinic- 
mistificatoare (ca de pildă în binecunoscutul „Me- 
morial al durerii“, realizat de d-na Lucia Hossu- 
Longin). Chiar disimularea adevăratului său nu- 
me ni se pare de neînțeles, oricâte rațiuni „litera- 
re“ s-ar invoca... 

Compoziţional, relatarea începe cu trans- 
portul lotului de deţinuţi de Ia Jilava spre Aiud; 
peste prima treime a volumului mai pluteşte um- 
bra Jilavei, descrise în primele două părţi ale me- 
morialului. Pornită la sfârşitul anilor '40, teroa- 
rea concentraţionară a comunismului românesc 
(îndreptată împotriva elitelor politice, morale 


sau intelectuale refractare bolşevizării, dar mai 
ales împotriva elementelor tinere, multe cu edu- 
caţie legionară) se apropia de „faza finală“; multe 
trupuri şi conştiinţe se istoviseră prin temnițe, iar 
mijloacele de „reeducare“, chiar dacă aparent îm- 
blinzite, deveniseră mai perfide şi mai perverse. 
„În fapt şi de fapt, noul plan al M.A.L.ului de Lichi- 
dare a problemei deţinuţilor politici începu o 
dată cu sosirea transportului celor din Casimcă la 
Aiud. Teoretic era bine pus la punct şi directorul 
penitenciarului, colonelul Baciu, fusese temeinic 
pregătit pentru reuşita-i deplină“ (p. 75); ultime- 
le „îndărătnicii“ trebuiau spulberate, mizîndu-se 
pe uzajul fizic şi moral; deţinuţii vor fi eliberați, 
dar partidul îi voia, dacă nu efectiv „reeducaţi“, 
măcar iremediabil compromişi. 

După ajungerea la Aiud (o remarcabilă des- 
criere „balzaciană“ a acestei închisori, moştenite 
de la Imperiul austro-ungar şi diabolic valorifi- 
cate de comunişti, se găseşte la paginile 75-77), 
narațiunea - sprijinită mai ales pe rememorări, 
dezbateri şi portretizări „din mers“ — alternează 
mai vizibil cele două planuri epice (dar şi moral- 
existenţiale): cel al deținuților (ce se luptă să-şi 
păstreze măcar un minimum de demnitate uma- 
nă, presimțind apropierea eliberării, dar şi dra- 
matismul ultimelor încercări, transferat aproape 
pe de-a-ntregul în adîncul conştiințelor vulnera- 
te) şi cel al opresorilor (ce se străduiesc, cu toate 
resursele de abjecţie de care dispun, să dea lovi- 
tura morală de graţie, conform „sarcinilor“ trasa- 
te „de sus“, acestor suflete răvăşite şi epuizate; 
problema lui „Baciu“/ Crăciun este formulată ast- 
fel: „Cum avea s-o scoată la capăt cu cei cu care 
însăşi vremea şi toate represiunile n-o putuseră 
scoate?“4). 

Mulţi au ajuns să cedeze în ultima clipă (Şi 
tragedia lor este poate cea mai răscolitoare din 
toată istoria penitenciarelor comuniste), majori- 
tatea au sfîrşit prin accepta compromisuri mai de- 
grabă „formale“, dar au fost şi dintre aceia - pu- 
țini - care au rămas nepătați pînă la capăt şi a că- 
ror ieşire pe poarta închisorii capătă dimensiuni- 
le unei apoteoze a umanului: „Pe poarta închiso- 
rii începură apoi să iasă grupuri-grupuri, la anu- 
mite intervale de timp, ultimii fiind cei din Zarcă 


4 Printre deţinuţi se aflau şi legionari închişi încă din 1941, pe care „capitularzii“ îi preluaseră de la guvernarea 
antonesciană, lăsîndu-i apoi la discreția bestialității comuniste. Unii erau supraviețuitori ai infernului de la 
Piteşti, constituind cazurile cele mai complexe. Majoritatea fuseseră tirîţi, de-a lungul anilor, prin numeroase 


închisori şi văzuseră nu o dată moartea cu ochii. 

[locul de maximă duritate a recluziunii - n. n.] şi 
cei din camerele de psihiatrie. În fruntea acestora 
se aflau Anderca şi Turtureanu, doi studenţi de- 
claraţi fanatici, iresponsabili, pentru că nimeni 
din conducerea închisorii, nici măcar Baciu, nu 
putuse sta vreodată de vorbă cu ei“. Apoi, „netul- 
buraţi de amintirea nici celei mai mici concesii 
sau slăbiciuni, pe aceeaşi poartă pe care intraseră 
cîndva în Aiud, ieşeau acum, cu fruntea ridicată 
spre cer, şi prințul Ghyka, în hlamida-i verde de 
mucegaiul izolării în care fusese zvârlit; şi Aurel 
State, sprijinit - dar nu îndoit - pe cele două cîrje 
pe care le purta, mărturie a «marelui salt» făcut 
de pe acoperişul Ministerului de Interne; şi sta- 
rețul P[apacioc], nepăsător a tot ce se petrecuse 
cu el în anii de detenţie, ca şi la ceea ce-l aştepta 
afară; cu veşnicul surîs pe buze, [...] se-ndrepta 








spre ieşire, însoţit doar de cineva nevăzut, care 
nu-şi ridicase niciodată degetul de pe el“. „ese 
«Sfințenia» pe poartă!“ — ar fi exclamat un gar- 
dian, petrecîndu-l cu privirea... 

Şi astfel se scurseră toţi, purtîndu-şi crucea 
destinului, spre „închisoarea mai mare“ care era 
„Republica Populară“, în care cei mai mulți vor fi 
hărțuiţi şi marginalizaţi ani buni după aceea. „În 
urma lor - încheie povestitorul - rămîneau însă 
gardieni îngrijoraţi de ce vor face ei după pleca- 
rea atîtor oameni ce avuseseră nevoie de pază, 
grefieri uluiţi de cele auzite, procurori dezamăgiți 
de refuzul unor ultime «oferte» - şi penitenciarul 
gol ca o gură flămîndă, care cine ştie cînd avea să 
se mai sature... Și încă ceva: alături de oraş, pe o 
coastă, rămînea un cimitir sătul de mormintele 
fără cruci care-l umpleau pînă la refuz“. 


5 Spre a scăpa de teroarea anchetelor şi mai ales de presiunile exercitate asupra lui pentru a-şi deconspira vechii 
camarazi, Aurel State se aruncase, în timpul unui interogatoriu, de la înălțimea etajului patru, „dar căzuse în 
picioare, ca o pisică“. Se alesese cu 120 de fracturi în tot corpul, dar rămăsese în viață, zdrobit, dar niciodată 
înfrânt. „Am vrut să fac un mare salt în lumea cealaltă, dar m-am împiedicat de o aripă de înger“, spunea... 





anul V e nr. 50 


23 





ROST 


REPERE 











Scris poate mai în grabă şi de aceea insufi- 
cient „șlefuit“, acest volum despre Aiud încunu- 
nează totuşi o mărturie exemplară, pe care nici o 
savantă „carte neagră a comunismului“ n-o poate 
substitui esenţial, căci, după vorba lui L&on Bloy, 
„a suferi trece, dar a fi suferit nu trece nicio- 
dată“... Cînd cineva se va învrednici să trateze, 








Marcel Petrişor şi Claudiu Târziu în februarie 1998 


într-o vastă sinteză, bazată pe un studiu obiectiv 
şi exhaustiv (atît cît omeneşte se poate), literatu- 
ra închisorilor comuniste din România secolului 
XX, nu ne îndoim că numele lui Marcel Petrişor se 
va afla la loc de cinste, deopotrivă ca protagonist 
şi mărturisitor al celor mai cumplite experiențe la 
care umanul a fost supus în acest tîrziu al Istoriei. 


o c...ccccooooocooovooosoeosoooooooosooooooooooooovooovoosoocoooee 


Volume publicate de Marcel Petrişor” 


O Serile-n sat la Ocişor [povestiri], Ed. Albatros, 
Bucureşti, 1971. 

O Curente estetice contemporane, Ed. Univers, 
Bucureşti, 1972. 

O Griinewald [album], Ed. Meridiane, Bucureşti, 
1972 (ed. a II-a: 1985). 

O La Rochefoucauld. Aventura orgoliului, Ed. Al- 
batros (Col. „Contemporanul nostru“), Bucu- 
reşti, 1973. 

O Măreasa [roman], Ed. Albatros, Bucureşti, 
1975. 

O Călătorie spre Soare-Răsare, Ed. Cartea Româ- 
nească, Bucureşti, 1976. 

O Crișan [roman], Ed. Albatros, Bucureşti, 1977. 

O Vitralii [eseuri], Ed. Eminescu, Bucureşti, 
1978. 

O Temeri |roman], Ed. Eminescu, Bucureşti, 
1985. 


O Căruța cu scânduri [roman], Ed. Eminescu, 
Bucureşti, 1990. 

O Fortul 13. Convorbiri din detenţie, Ed. Meri- 
diane, Bucureşti, 1991. 

O Secretul Fortului 13. Reeducări și execuţii, Ed. 
Timpul, Iaşi, 1995. 

O N. V. Gogol şi paradoxurile literaturii moder- 
ne, Institutul European (Col. „Eseuri de ieri şi 
de azi“), laşi, 1996. 

O La capăt de drum, Institutul European, Iaşi, 
1997. 

O Drumuri întortocheate. Jurnal de călătorie în 
Asia, Europa şi America de Nord, Ed. Junimea, 
Iaşi, 2001. 

O Cei din Aciua [roman], Ed. Vremea XXI, 
Bucureşti, 2004. 

O Strigoii Ocișorului. Povestiri, Ed. Vremea XXI, 
Bucureşti, 2005. 


* Această listă bibliografică nu include traducerile, prefeţele sau contribuţiile Ia volume colective. 

Prietenii plătite 
cu 13 ani de temniţă 


În primăvara lui 1957, la numai 27 de ani, Marcel Petrişor credea că i s-a sfârşit 
viața. Atunci a fost condamnat la moarte pentru acțiuni împotriva regimului 
comunist. Astăzi, ajuns la 77 de ani, are puterea să rîdă de tragedia prin care a 
trecut. Provocat să-şi spună povestea, refuză, de teamă să nu apară drept erou. 
Este de o sfiiciune parcă nepotrivită la un bărbat cu alură de haiduc. Mai curînd 
e bucuros să povestească despre jerttele altora. Aceasta este uşa pe care îl 


ispitim... 


Claudiu Târziu 





une de denunţ în 1952, pe cînd era în pra- 

gul licenţei la Filosofie. Îi dăduse cartela sa 
pentru cantină unui prieten, Ovidiu Cotruş, care 
era urmărit de Securitate. După ce la prins pe 
Cotruş, Securitatea L-a ridicat şi pe Petrişor. Întors 
din închisoare, în 1956, n-a fost primit în exame- 
nul de licență. Nu putea să termine Filosofia - 
atunci deja impregnată de dialectica marxistă - 
orice „reacţionar“. Totuşi, regimul i-a făcut un ha- 
tîr: l-a lăsat să dea câteva diferențe pentru a putea 
absolvi Litere. 


p rima dată a fost condamnat pentru omisi- 


Revendicările studenţilor 


În timpul pregătirii examenelor, în toamna 
lui '56, Marcel Petrişor a fost căutat de un 
fost coleg de la Filosofie, Alexandru Ivasiuc - 
scriitorul de mai tîrziu -, care voia să iniţieze o 
manifestare de solidarizare cu revolta anticomu- 
nistă din Ungaria. „M-am întâlnit cu Saşa, că eu aşa 
îi rusificasem prenumele lui Ivasiuc, care mi-a 
arătat o listă cu revendicări: să crească bursa, să 
fie scoasă limba rusă din Universitate, să avem o 
revistă studențească... Şi mi-a spus că vor fi pre- 
zentate într-o adunare a studenţilor. Eu n-am zis 
nimic“. După alte câteva zile, opt lideri ai studen- 
ților au fost arestaţi. „M-am întîlnit din nou cu 
Ivasiuc şi mi-a spus că la 4 noiembrie va fi organi- 
zată o manifestaţie a studenților în Piaţa Univer- 


sității, pentru solidarizarea cu răzvrătiții ma- 
ghiari şi pentru a cere şi drepturi pentru noi. Pe 
lista de cereri am pus la primul punct eliberarea 
studenților arestați“. 

În acea zi s-au plimbat mult prin oraş, schi- 
țînd un plan de acţiune. La un moment dat, au tre- 
cut pe lingă redacţia revistei „Teatru“, unde lu- 
crau doi amici ai lui Petrişor: 1.D. Sîrbu şi Augus- 
tin Doinaş. „L-am lăsat pe Ivasiuc jos şi am urcat 
în redacţie. I-am găsit acolo pe Doinaş şi Sîrbu, 
le-am spus că ar trebui să facem ceva şi i-am între- 
bat ce părere au. Doinaş mai mult a tăcut, era 
sceptic că vom reuşi să obţinem ceva. Sîrbu însă 
zicea că bine ar fi să-i punem pe securiști cu fun- 
dul în baionete, aşa cum au făcut ungurii“. 
I-a spus lui Ivasiuc cum au reacționat prietenii de 
la revistă şi s-au despărțit, promițîndu-şi că, dacă 
vor fi arestaţi, nu vor divulga numele celor cu 
care s-au văzut şi ce-au vorbit. 


„Complotul pușcăriașilor“ 


La 3 noiembrie 1956, cu o zi înainte de pro- 
gramata manifestaţie studenţească, Ivasiuc a fost 
arestat. Un securist, It. maj. Gheorghe Enoiu, l-a 
bătut pînă l-a trasnformat într-o rană vorbitoare. 
A spus tot ce făcuse. Imediat au fost arestaţi Mar- 
cel Petrişor şi colegul său de cameră Demostene 
Andronescu (trecut ulterior prin multe temnițe, 
devenit istoric şi un poet de mare sensibilitate), 
Mihai Grama, L.D. Sîrbu şi Ștefan Augustin Doi- 
naş. Primii patru trecuseră deja prin puşcărie şi 

toţi ştiau despre manifestaţia anticomunistă. Erau 
elemente suficiente pentru un dosar de complot 
făcut pe colțul mesei. Grama, care absolvise, în 
timpul războiului, o şcoală de ofiţeri de elită în 
Germania, era bănuit că a venit cu ordine de peste 
graniță pentru a lovi în guvernul comunist. 

După ei au fost arestaţi mulți alți studenți, 
iar la 4 noiembrie, Securitatea a ocupat Piaţa Uni- 
versității. Manifestaţia n-a mai avut loc. 

„Ancheta a durat o lună şi jumătate. Eram in- 
terogaţi numai noaptea. Bătuţi crunt, cu bite de 
bambus împletit, care nu rupeau oasele, ci numai 
carnea, ori cu bastonul la tălpi. Pînă la urmă au 
smuls declaraţiile pe care le voiau. Disperat, pen- 
tru că nu mai suferea tortura, Grama chiar a de- 
clarat, inventînd, că a vrut să înființeze un partid, 
PUR - despre care nici el şi nici nimeni altcineva 
nu ştia ce va să însemne, Partidul Umanist din Ro- 
mânia, Partidul Unităţii Române sau ce“, zim- 
beşte amar Petrişor. 

Într-o noapte, Petrişor a fost scos din celulă, 
dus în afara Bucureştiului şi legat cu lanţuri de 
calea ferată. Securiştii l-au amenințat că va fi tăiat 
de tren dacă nu declară tot, adică tot ce ar fi vrut 
ei. N-a cedat şi a fost ridicat de pe şine cu puţin 
înainte de trecerea unui tren. 


Între viaţă și moarte 


În primăvara lui 1957, lotul a fost judecat. 
Petrişor şi Grama au fost condamnaţi la moarte, 





fiind consideraţi capii mişcării; Sîrbu la muncă sil- 
nică pe viață, Andronescu la 25 de ani de temniță 
grea, iar Doinaş a fost eliberat, la intervenția 
unor prieteni sus-puşi. 

Marcel Petrişor a măsurat distanţa dintre 
viață şi moarte: 259.200 de minute. Vreme de 
şase luni, cît a durat recursul, fiecare minut de 
viață a însemnat un minut de suferinţă, incertitu- 
dine, spaimă dar şi de speranţă. În celula ca o 
groapă comună, ticsită de cadavre vii, a învățat cu 
adevărat să se roage. Niciodată nu-l mai simțise 
atât de prezent pe Hristos. 

La recurs, pedepsele le-au fost comutate în 
închisoare pe viață. Pînă în 1964, cînd a fost gra- 
țiat, odată cu toți deţinuţii politici, a trecut prin 
mai multe puşcării de neagră faimă. 


Salvat de Gheorghe Calciu 


Cel mai mult timp a fost întemnițat în Fortul 
13 Jilava şi la Aiud. De acolo are şi cele mai preg- 
nante amintiri. „La Jilava, am stat închis în celule- 
le din aşa-numita Casimcă - după vorba unui gar- 
dian -, adică acolo de unde nu ieşeai decât mort. 
16 deţinuţi, câte patru în celulă, între care unul 
era bolnav infecțios în ultima fază.“ 

Petrişor a stat închis acolo ani în şir cu stu- 
dentul medicinist Gheorghe Calciu, viitor preot, 
Iosif V. Iosif şi cu muribundul lor, Costache Opri- 
şan - fost şef pe ţară al Frăției de Cruce. Aceştia 
fuseseră implicați în procesul „reeducării“ - ori- 
bilul experiment comunist prin care comuniştii 
au distrus o întreagă elită în formare la Piteşti. Re- 
gimul de detenţie era unul de exterminare. Som- 
nul era redus Ia cinci ore, în rest erau obligați să 
vegheze aşezaţi la marginea patului; de mîncare 
primeau de două ori pe zi câte o zeamă murdară 
- dimineața botezată cafea, seara ciorbă de 
varză - şi o dată arpacaş, plus cîte 250 de grame 
de piine sau 350 de grame de mămăligă; me- 
dicul nu-i vizita niciodată, medicamente nu pri- 
meau; nu aveau dreptul la scrisori sau pachete 
de acasă; în celulă era frig şi umezeală; la plim- 
bare nu erau scoşi; nimeni nu avea voie să lucre- 
ze nimic în celulă şi, evident, nu aveau creion 
sau hîrtie de scris. 

„Acolo, prin '59, am fost salvat de la moarte 
de către Ghiţă Calciu. Aveam dizenterie sau ceva 
şi muream încet. Ajunsesem la 40 de kilograme. 

La ideea lui Ghiţă, toţi patru am făcut greva foa- 
mei mai multe săptămîni, pînă cînd adminstrația 
ne-a trimis un doctor să ne vadă. Medicul închiso- 
rii fusese coleg, de facultate cu Ghiţă şi, într-un 
moment de neatenție al paznicilor, i-a dat două 
pastile antibiotice. Ghiţă le-a ţinut ascunse sub 
buza de jos la percheziţie şi nu i le-au găsit. Mi-a 
făcut clismă cu ele. Ghiţă şi ceilalți mi-au dat apoi, 
timp de câteva săptămîni, pîinea pe care o pri- 
meau zilnic, ca să mă întremez“, mărturiseşte 
Petrişor. 


Rămas pe baricade 


După ce-a fost grațiat, Marcel Petrişor a reu- 
şit termine Filologia şi a devenit profesor de fran- 
ceză. A debutat editorial în 1971, cu volumul de 
proză scurtă Serile în sat la Ocișor. Ulterior a pu- 
blicat mai multe romane, impresii de călătorie, 
critică şi estetică, traduceri din limbile franceză şi 
rusă şi a fost primit în Uniunea Scriitorilor. După 
1989, a publicat memorii din închisoare: Jilava. 


Fortul 13 şi Secretul Fortului 13 şi La capăt de 
drum. 

Înainte de '89, Marcel Peştrişor nu a fost 
membru al nici unui partid, dar în ianuarie 90, în 
casa lui din Bucureşti a fost înființată Uniunea De- 
mocrat Creştină, primul partid al foştilor deţinuţi 
politici (destul de repede infiltrat cu securişti şi 
deturnat). Cu UDC, Petrişor a fost membru al 
CPUN din care a demisionat după cîteva luni, 
amărit de viața politică. Tot în casa lui a avut pri- 
mele întruniri Alianța Civică şi s-a întemeiat Miş- 
carea Pentru România, sub conducerea lui Ma- 
rian Munteanu. 

Astăzi, Marcel Petrişor îşi refuză condiţia de 
pensionar, ba punînd umărul la construirea unei 
biserici în satul său natal, Ocişor - Hunedoara, ba 
ajutînd la formarea şi afirmarea unei noi elite ro- 
mâneşti. A condus Asociaţia „Romfest XXI“ (deve- 
nită „Rost“) între anii 2002 - 2005, iar acum este 
şeful Senatului organizaţiei. A mizat mereu pe 
tineri, fără rezerve, chiar dacă aşteptările i-au fost 
înşelate deseori. 


Arestat pentru Petre Ţuţea 


La Aiud, în anii '60, Marcel 
Petrişor l-a cunoscut pe Petre 
Ţuţea, cel care prin discursul 
său l-a înmuiat pînă şi pe temu- 
tul torționar Gheorghe Crăciun, 
directorul închisorii. „Crăciun îl 
lăsa uneori pe nea Petrache Ţu- 
țea să ne ţină câte o prelegere. 
Vorbea nea Petrache atît de 
mult şi cu miez, atât de spumos 
şi erudit, încât îl ascultam vrăjiți 
şi noi, şi gardienii, chiar dacă 
erau mulţi care nu înțelegeau 
nimic“. 

S-au împrietenit, iar Petri- 
şor i-a rămas discipol fidel pînă 
la mormînt. 

Îşi aminteşte amuzat câtă 
groază provoca Ţuţea cu felul 
lui deschis de a vorbi în locuri 
publice. „Spunea adevărul cu 
glas tare, în Cişmigiu, la restau- 
rantul Uniunii Scriitorilor sau la 


Athenee Palace, unde ne adu- 
nam uneori în jurul său. Cînd 
înjura regimul într-o frizerie, se 
golea imediat locul“. 

Din pricina relaţiei sale cu 
Ţuţea, Petrişor a mai fost arestat 
de două ori, în anul 1968 - cînd 
i s-a confiscat o primă versiune 
a cărții de memorii Fortul 13, 
scrisă în limba germană - şi în 
primăvara lui '89. „În '89, am 
stat o zi la Securitate. Ne-au ridi- 
cat pe toţi cei care mergeam mai 
des la Ţuţea acasă. Au fost an- 
chetaţi atunci şi Marian Mun- 
teanu, viitor lider al studenţilor, 
şi alți câţiva colegi ai lui“. Au fost 
eliberaţi însă repede, pentru că 
Securitatea a văzut că nu sînt 
periculoși. 

Marcel Petrişor şi Marian 
Munteanu i-au fost alături lui 
Ţuţea pînă cînd acesta a trecut 


la cele veşnice, în 1992. Ei s-au 
îngrijit şi de înmormîntarea filo- 
sofului. „Era un decembrie cum- 
plit, iar nea Petrache lăsase cu 
limbă de moarte să-l îngropăm 
la Boteni - Muscel, deşi îi cum- 
părasem mormânt la Blaj, cum 
ne ceruse iniţial. Dar la Boteni 
n-avea loc de veci. Pînă la urmă 
s-a găsit o rudă care să-i dea 
unul gata săpat şi betonat. Era 
însă prea mic pentru nea Petra- 
che, care avea un metru nouă- 
zeci şi doi înălțime. Am fost siliţi 
să punem sicriul oblic, iar cînd 
să aşezăm placa de beton deasu- 
pra s-a răsucit copirşeul înspre 
stinga. Aşa l-am lăsat, zicînd: 
nea Petrache, cu stînga ai înce- 
put, pe stînga sfirşeşti (n. red - 
aluzie la orientarea lui politică 
din tinereţe)“, face haz de necaz 
Marcel Petrişor. 





anul V e nr. 50 


27 





ROST 


REPERE 





Marcel Petrişor: 


„Ne trebuie o nouă elită. 
Demofilă, nu democrată“ 


Profesor prin formaţie, scriitor din vocaţie, fost deținut politic fără să 
fi tăcut politică propriu-zis, savuros povestitor şi un mare prieten al 
tinerilor. Acestă schiță de portret nu-l poate întățișa în adevărata 
dimensiune pe d Marcel Petrişor, dar explică de ce am renunțat la un 
interviu convenţional și am optat pentru întrebări fără o legătură 
vizibilă între ele. Am căutat și am primit cîteva cuvinte de folos. 


- Ați „moşit“, să zic aşa, mai multe mişcări 

civice şi partide românești? 

- Nu le-am „moşit“, le-am asistat doar la naş- 
tere, pe unele, iar pe altele la o re-naştere din ce- 
nuşă. La un „loc în față“ n-am țintit, pentru că n- 
am avut niciodată psihologie de păduche. Numai 
păduchele iese-n față, după zicerea populară 
„iese ca păduchele-n frunte“. 

- Ce s-a ales de speranţele dvs. legate de stu- 

denții anticomuniști din 1990 - 1991? 

- S-a ales praful! Iar, dintre studenți, lingă su- 
fletul meu n-au rămas decât vreo doi, trei, unul 
dezamăgit de epoca post-decembristă, unul călu- 














gărit şi unul încă pe baricade. Cît despre antico- 
munismul studenţilor, s-o lăsăm mai moale! Stu- 
denţii de atunci voiau doar o libertate mai mare, 
cu care acum nu mai ştiu ce să facă. Ispitele liber- 
tății s-au dovedit pentru unii mai periculoase de- 
cât îngrădirile comuniste. 

- Aţi cunoscut numeroşi oameni mari - din 

punct de vedere intelectual și al caracterului 
-, v-a fost vreunul model în tinereţe? Dacă 
da, în ce fel v-a marcat parcursul biografic? 

- Am cunoscut într-adevăr mulți oameni 
mari, din toate punctele de vedere, dar nu mi-am 
făcut idoli din oameni vii. După moarte... ce să 
zic? Unul ca nea Petrache Ţuţea n-am mai întîlnit. 
Poate Nae Ionescu să fi fost mai grozav, dar, din 
păcate, nu l-am prins în viață. Eram prea mic cînd 
el era prea mare, iar cînd eram eu mai mare, el nu 
mai era... 

În viaţă, cel care m-a „marcat“ a fost doar 
Bunul Dumnezeu care, potrivit spuselor celor din 
Ocişorul meu natal, m-a trimis în lume cu „traiul 
şi mălaiul meu“. Adică, cu tot ce aveam nevoie să 
fac faţă la cele ce mi s-au întîmplat... şi, poate, încă 
mi se vor mai întîmpla. 

- Societatea românească postcomunistă are 

două cenușărese: cultura şi învățămîntul. 
Din pricina mizeriei materiale în care sînt 
ținute suferă, de fapt, poporul, care rămîne 
insuficient instruit şi incult. Ce-i de făcut? 

- Întrebarea asta îmi aduce aminte de o dis- 
cuţie pe care am avut-o cu nea Petrache 'Tuţea. Îmi 
spunea că, odată, contele Ciano, ministrul de Ex- 
terne al Italiei, i-a reproşat lui Mussolini că țara 

are prea mulţi analfabeți, sub conducerea lui. 
Mussolini i-ar fi răspuns, potrivit lui Ţuţea: „Măi, 
n-am ştiut că eşti aşa de prost! Păi, pe vremea lui 
Dante, câți analfabeți avea Italia? Şi l-a dat totuşi 
pe Dante. Iar astăzi, cînd avem atiţia alfabetizați, 
ce poezie mai are Italia?“ 

Revenind la învățămîntul românesc, zic: îna- 
intea celui de-al doilea război mondial, am avut 
cel mai bun învățămînt (gratuit şi obligatoriu 
pînă la clasa a VII-a elementară) din Europa. Învă- 
țămînt alcătuit nu pe baza principiului laicei mă- 
năstiri Teleme: „Fă ce vrei, discipole!“, ci pe baza 
celui ce spune că „Știința sau cunoaşterea fără 
conştiinţă e ruina sufletului“. Şi atunci, de ce să 
nu revenim la acel sistem? Altfel, vorba țigăncii - 
probabil venită din România - spusă unui repor- 
ter francez, la Paris: „Decât cu învățătura voastră 
de aici, mai bine cu țigănia noastră de acasă, fără 
şcoală şi carte!“ Se referea Ia ce învățau puradeii 
la Paris, prin metrou, pe stradă. 

Cu alte cuvinte, decît o învățătură zis moder- 
nă, laică, plină de ispite dăunătoare sufletului, 
mai bine fără ea - dacă nu se poate altfel! 

- Dacă ar fi să vă luaţi viața de Ia început, ce 

nu ați repeta? 

- Regretele cele mai mari şi mai tainice nu se 
referă la cele făcute, ci la cele nefăcute. Virtualul 
neîmplinit e mai ispititor decât realul împlinit, sau 
Chiar desăvârşit. 

Aş zice că cel mai mare lucru pe care l-ar pu- 
tea face un tînăr este „să nu se înveţe minte“, in- 
diferent prin ce ar trece. Că eu aşa am făcut. Un 
Don Quijote cumințit la ce ar mai fi bun, decât să 
crească oi şi albine şi să-l înnebunească pe cumin- 
tele Sancho Panza? 

- Cum priviţi integrarea României în UE? 

- O privesc dialectic. Adică, şi bine, şi rău. 
Vorba lui Kirkegaard, cînd a fost întrebat cum e 
mai bine: să te însori, sau să nu te însori? 
„Şi-ntr-un fel, şi-n altul, că tot vei regreta“, a zis el 
aforistic. Aşa şi cu intrarea în UE: odată intrați, 
adio suveranitate naţională, iar dacă nu intrăm, 
adio iluzii de bunăstare! 

- Mai este posibilă o regrupare a Dreptei, 
care să desprindă definitiv România de co- 
munism? 

- Regruparea Dreptei nu numai că este posi- 

bilă, dar este şi necesară. Cu condiţia ca toți cei de 
dreapta să fie realizaţi în perspectiva unei viziuni 


naţional-creştine a omului. Pentru început: să nu 
fure, să nu mintă şi să nu înşele. Apoi să-şi însu- 
şească virtuțile unor soldaţi-monahi, precum odi- 
nioară cei care au jurat la catafalcul lui Moţa şi 
Marin. Altfel, ne paşte o globalizare orweliană. 

- Există astăzi O mare agitaţie pe scena n0as- 
tră publică, avînd ca obiect de dispută elita 
intelectuală și ca subiect rolul acesteia în 
societate: este bine să se amestece în poli- 
tică susținînd un partid sau altul, un politi- 
cian sau altul? Ce responsabilitate are ea 
dacă îndeamnă masele într-o direcţie gre- 
şită? Și altele... Ce opinie aveţi în legătură 
cu aceste probleme şi cu modul de discuţie 
asupra elitei? 

- În România interbelică, elita intelectuală, 
în majoritatea ei - în frunte cu Nae Ionescu, Mir- 
cea Vulcănescu, Mircea Eliade, Petre Ţuţea - era 
legionară sau simpatizantă a Mişcării. Azi, nu mai 
e Mişcare, dar nici elită intelectuală. Mă refer la 
cea foarte vizibilă, care dictează mersul societăţii. 
Şi la oameni care au pe lingă creier şi caracter. 
Avem parte doar de oportunişti în capul trebii, 
cum se zice! 

Trebuie creată şi promovată adevărata elită, 
prin Şcoală şi Biserică, dar nu una democrată, ci 
demofilă. Şi atunci, națiunea va avea de la cine şi 
ce învăța. Şi înspre ce să se îndrepte. 

- Care este responsabilitatea dvs. - a celor 
care ați experiat îngrozitorul sistem conce- 
traționar comunist şi care sînteți vîrfuri ale 
intelectualității românești -, în această 
privință? 

- Responsabilitatea este cu atît mai mare cu 
cît şi oamenii se cred mai mari. Numai că „mari şi 
mulți or fi fost ei cîndva, dar puţini şi mici au ră- 
mas“. Nu numai din pricina regimului comunist, 
ci şi din pricina regimurilor anterioare. Aşa că 
fiecare, proporțional cu dimensiunile sale, tre- 
buie să se achite de răspunderile sale. Dacă nu cu 
mai mult, măcar mărturisind şi visînd în conti- 
nuare despre ce ar fi fost să fie dacă... 

Ascultînd îndemnul lăsat cu limbă de moar- 
te de un martir al temnițelor comuniste, Costa- 
che Oprişan: „Să nu te-ntorci din cale, prin a So- 
domei carceri/ Cînd duhul rău te minte. / Prin 
fier, prin foc, prin apă, dar numai înainte, / Căci 
drumurile-n spirit nu suferă întoarceri“. 

Interviu realizat de Horia Brad 

Vedere de pe Centura Politicii 


Mogulii și braconajul la urs 





Viorel Patrichi 





şi veneam la raport în fața Parlamentului, 

după ce am băgat băţul în furnicar, după ce 
am dat cu vătraiul printre uluci. Aş fi luat o faţă de 
om pocăit, de suferind în fața aleşilor neamului. 
„Vă rog să mă iertaţi! Încercând să respect promi- 
siunea electorală că voi juca până şi la Cotroceni, 
că voi pune țepe în Piaţa Universităţii - lucru pe 
care unii români l-au luat la propriu - mi-am de- 
păşit grav prerogativele. Îmi pare rău, domnule 
Tăriceanu, că n-am intuit la timp direcţia în care 
mergeţi, ca să vă însoțesc şi eu acolo. Era de pre- 
ferat, desigur, să fiu alături de Dinu Patriciu. Am 
să le recomand procurorilor, adică am să le suge- 
rez, desigur, să lase dosarele în sertare pentru a fi 
studiate de către istorici şi ziarişti peste 50 de ani. 
Trebuia să rămân un aliat de nădejde al domnu- 
lui Dan Voiculescu, pe care l-am poreclit Felix 
Motanu. Îmi pare rău. Regret nespus, mai ales că 
vremea trece, noi pe loc rămânem. Povestea vor- 
bei din bătrâni: Dunărea, Dunărea - praful şi pul- 
berea! Îmi pare rău că am putut bănui - fie şi 
măcar pentru o clipă - că micuțul Codruţ Şereş ar 
fi pus botu', scuzaţi!, ar fi marşat la propunerile 
duşmanilor Stancev şi Beniatov. Am devenit vul- 
nerabili în fața ruşilor numai pentru o clipă, dar 
vom lupta. Îmi pare rău că i-am tulburat pe băieţii 
deştepţi, care şi-au făcut căpuşă de garsonieră 
pentru livrarea energiei electrice şi a gazelor na- 
turale de Ia stat către populaţie. Din producţie in- 
ternă sau din import. Mai ales că şi pe frate-meu 
Mircea îl dor şalele rău, iar mama se gândeşte cu 
drag la noi amândoi. Loteria, RADET şi toate regi- 
ile mari trebuie să rămână sursele voastre de fi- 


$ ă presupunem că eu eram Traian Băsescu 





nanțare discretă. Are cine plăti facturile. De altfel, 
aşa cum mi-a spus şi poetul Mircea Dinescu la o 
chindie, nu mai are rost să mai dezgropăm morţii, 
ce-am furat furat rămâne, de ce să mai scurmăm 
după originea averii unora sau altora? Toţi au 
devenit onorabili şi chiar venerabili, mai ales că 
unii poartă şi şorţ. Cu papion! 

Regret nespus că am putut să-l poreclesc 
până şi pe domnul Ion Iliescu, acest campion al 
democraţiei originale, de tip suedez. Am zis că 
edecul cel bătrân pregăteşte o nouă mineriadă la 
bătrânețe... scuzaţi aliteraţia. Chiar dacă am 
promis că voi cere să se facă lumină în dosarele 
grele, inexpugnabile - decembrie 1989, mineria- 
dele, județul Mureş, Caritas, FNI-FNA, Bancorex, 
Banca Agricolă... bine-bine, văd că vă distraţi, fie 
şi Flota, le lăsăm în grija istoricilor şi a găozarilor. 
Ce-am face noi dacă n-ar exista proştii pentru 
care se creează iluzii? Trebuie să repar o mare ne- 
dreptate: voi sugera susținerea lui Adrian Năstase 
la funcţia de ministru al Culturii, fiindcă este de 
notorietate relația lui cu Zambaccian, colecţiona- 

rul, şi cu brățările lui Decebal. ÎI cred pe cuvânt - 
nu are mumii chinezeşti pe sub duşumele, nici nu 
e pasionat de scutul lui Gerula. L-am ironizat şi pe 
Mircea Geoană. Retractez, chiar dacă nu am fost 
atât de expresiv ca Ion Iliescu! 

Vă rog să mă iertaţi! Voi scoate cuvântul «do- 
sar» din limbajul meu politic şi, în acest sens, vă 
rog să legiferaţi cât mai urgent: scoatem cuvântul 
«dosar» în afara legii. Semnez imediat, semnez 
orice vine de la Parlament. Cum am putut să-mi 
imaginez, fie şi măcar o clipă, că aici, în Parla- 
mentul poporului, faceți legi pentru infractori. 
Regret profund şi promit că nu mă voi lăsa antre- 
nat vreodată în dispute puerile. Voi prefera o dis- 
cuţie agreabilă cu domnul Belu, mai ales cu 
doamna Bitang la Cotroceni, după care am s-o 
dau afară. Voi angaja numai bărbaţi în vârstă la 
Palat, de preferință pensionari de la Galaţi, din 
PSD, şi-i voi primi pe copiii de la «Bufnița din Tei», 
Ia fel ca Ion Iliescu, ori de câte ori vor vrea să 
ajungă la mine. Lăsaţi copiii să vină la Cotro- 
ceni!...“ 


Prostănacu la Watergata nouă 


„Stai niţel că te dezvăţ/ Fără mătură şi băț“, 
cum spune Arghezi. Vreţi să mă suspendaţi? Vă 
arăt eu referendum pentru vot uninominal! 

Marinelu a preferat să intre pe-o dungă în 
Parlament. Era pornit rău. Crunt! Estimp, oame- 
nii Prostănacului şi ai lui Felix Motanu, „urmaşul“ 
lui Petre Carp, ieşeau jigniți şi țâfnoşi din sală. 
Vrea să ne vorbească nouă, aleşilor poporului? 
Bine, fie, dar numai atunci când vrem noi. Şi tre- 
buie să ştim ce subiecte abordează. Să ne trimită 
cuvântul cu trei zile înainte, iar dacă se abate de 
la litera textului, îi luăm cuvântul! Oricum, preşe- 
dintele era pe făraşul Prostănacului, care voia 
să-l dea pe două bețe, împreună cu Felix. 

Aşa că Traian Băsescu a vorbit jumătății scre- 
mute a Legislativului. Bocii stăteau pe marginea 
cuibului, liberalii erau cu papioane la gât, să crea- 
dă lumea că ar fi europeni, dar ei - d-aci dă la tal- 
pa țării! După ce le-a mai tras aleşilor un retevei, 
Traian i-a anunțat că va decreta organizarea unui 
referendum pentru... votul uninominal. „Vă con- 
sult...* Iar după cinci secunde: „V-am consultat!“ 
Factorul surpriză a fost asigurat. Le-a tăiat răsu- 
flarea. Le-a băgat mortul în casă. Tovarăşul An- 


don era foarte indignat, desigur în limite legale. 
Tony Iorgovan făcea diferența: una a scris ca ju- 
rist, în studiile dumisale de drept constituțional, 
unde stă negru pe alb că Parlamentul trebuie 
dizolvat dacă populaţia este de partea preşedin- 
telui la referendum şi alta mănâncă ca politician 
- fie-ne iertată asocierea de cuvinte! Rezultatul 
unei gândiri strâmbe asupra separării puterilor 
în stat este evident. Avem puteri autiste, statul a 
devenit schizoid. Văzând blocajul sistemului poli- 
tico-administrativ din România, părintele Consti- 
tuțiunii ar trebui să se-mpuşte. Preşedintele le-a 
dat însă cu măciuca-n frunte. Însuşi Prostănacu 
era vânăt şi a recunoscut că nu se aştepta la aceas- 
tă propunere. S-au dat de ceasul morții, au făcut 
declaraţii contradictorii, l-au amenințat din nou 
că îl vor suspenda, că vor merge până în pânzele 
albe. „Îi vom aplica preşedintelui puțină pedago- 
gie politică“, a bâţâit Tataie. 

Preşedintele le-a dat termen: iunie. Ori pro- 
movează rapid o lege privind votul uninominal, 
ori convoacă referendum. Imediat, toţi aceşti acti- 
vişti de tip nou, indiferent de vârstă, şi-au adus 
aminte că au fost de acord altădată cu votul uni- 
nominal, dar dacă n-au vrut ceilalți... Aşa că min- 
gea este în terenul aleşilor, o minge grea, de 
plumb. 

Că tot vorbi Tataie de pedagogie politică. 
Italia ne oferă chiar în aceeaşi perioadă o lecţie 
pe gratis. Pentru o problemă oarecare, premierul 
Romano Prodi şi-a dat demisia şi a provocat un 
vot de încredere în Parlamentul de la Roma. Lu- 
cru pe care domnul Tăriceanu nu l-a priceput şi 
de aceea eu cred că este un politician nul, de nive- 
lul Sebastian Vlădescu. 


Cu urechile tăiate 


În sfârşit, olandezul Marean van Ghelle a 
ajuns şeful filialei Bucureşti din Partidu' lu” Mu- 
cles chiar în ziua lui de naştere! Este un moment 
istoric. Mai ales că personajul le-a spus ziariştilor 
că-i închide într-o cameră întunericioasă, le taie 
urechile opozanților, şi-i face fericiţi ca pe Freddie 
Mercury. Să fii şef de partid la Bucureşti înseam- 
nă că ai calea deschisă spre Primăria Capitalei şi, 
conform tradiţiei - de ce nu? - spre Cotroceni. 
Asta visează Vanghelie. Este culmea parodiei poli- 
ticianiste. 

Drumul spre laţ 


După ce aleşii poporului s-au tot frăsuit, au 
luat o decizie istorică: au constituit o comisie par- 
lamentară pentru anchetarea preşedintelui! Este 
culmea aberaţii anticonstituţionale. Şi - colac 
peste pupăză - comisia este condusă de Felix Mo- 
tanu, care l-a poreclit pe preşedinte „Pinochio“. 
Ce poate fi mai fabulos ca un subaltern de-al lui 
Tudor Postelnicu să-l ancheteze pe Marinelu, care 
a avut curajul tupeului să deschidă cea mai mare 
parte a dosarelor Bătrânei-şi-Perversei? Ca 
într-un film pentru copii oligofreni. Doar bocii 
s-au opus creării acestei comisii anticonstituţio- 
nale. Pe bună dreptate. 


Mona mea, ce mă fac, 
Doamne, cu ea!? 


În sfârşit, Curtea de Apel Bucureşti a dat cu 
toporul: Mona Muscă a făcut poliţie politică pen- 
tru că aşa au zis băieţii de la CNSAS. Ai vrut să ne 
lustrezi, dragă Mona? Foarte bine, te frustrăm noi 
pe tine. Aşa am descoperit cine este criminalul 
epocii de aur. Tataie nu a colaborat cu Securita- 
tea, fiindcă el a condus-o pe când era prim secre- 
tar de judeţ. De 17 ani, nici un judecător sau pro- 
curor din perioada comunistă nu a fost adus în 
fața publicului să dea socoteală pentru dosarele 
instrumentate pe timpul comunismului, în baza 
cărora s-au făcut şi abuzurile. Nici un activist nu a 
fost măcar bănuit pentru poliție politică, deşi 
activiştii dădeau comanda către procurori. Aşa se 
explică de ce judecătorii n-au vrut să contrazică 
nici o clipă decizia băieţilor lui Mircea Dinescu. 


„Etnia“ moldovenilor 


Aşa stăm cu judecătorii din România. Cu 
unii! De aceea nu m-am mirat nici atunci când am 
auzit că nişte judecători din Iaşi au admis înregis- 
trarea Comunităţii moldovenilor ca etnie diferită 
de români. Este limpede că flăcăii nu au pus 
mâna pe un dicționar măcar să citească şi să vadă 
ce înseamnă o etnie. Eu nu pot presupune că au 
fost atât de imbecili încât să creadă că Alexa din 
Huşi este în toate minţile. Mai ales că noi românii 
suntem singura naţiune din Europa care se con- 
fruntă ca berbecii cu o adevărată criză de identi- 


tate: suntem moldoveni sau români, suntem 
vlahi sau români? Cuvântul „român“ este o inven- 
ție târzie. Noi trebuia să ne numim fie daci, fie 
valahi, care tot „lupi“ înseamnă. Nu am avut int- 
electuali care să priceapă semnificaţia momentu- 
lui atunci şi am rămas ... „rumâni“, adică săraci, 
„români“. Fiindcă aşa a spus un diplomat francez 
în secolul XIX. Atât. 


Marinelu și Tăricelu 


Un întreg circ s-a desfăşurat la Palatul Cotro- 
ceni. Preşedintele a anunţat că vine să-i convingă 
pe guvernanți să nu amâne alegerile pentru Par- 
lamentul European. „Nu este justificată prezența 
dumneavoastră la Guvern“, i-a răspuns Molicea- 
nu, devenit brusc Tăricelu. Preşedintele-jucător i- 
a răspuns cu argumente din Constituţie: artico- 
lele 86 şi 87. Ce Constituţie? Curat violare de Cos- 
tituțiune, da' nu vii la mine! Scurt! Ce vorbeşti, 
Tăricelu? „Domnule Prim-Ministru, vă informez 
că voi veni la Guvern!“ 

Şi vine Marinelu la uşa Guvernului condus 
de Motocicleanu. Pe cap poartă o blană de lup, ca 
într-o caricatură de Ion Barbu, şi strigă cât poate: 
„Măi băieţi, cucuieţi, uşa tatii descuieţi, n-aştep- 
taţi posmagi muieţi!” 

Intră tăticu la băieţii lui, el i-a crescut, i-a 
şters la nas, el i-a dus de mână la Palatul Victoria, 
dar vulpița Săftoiu să stea la uşă! Bine, dar are 
rang de spătar, adică, de ministru secretar de stat! 
„Eu am decis să nu intre!“, a şuierat Tăricelu. In- 
tră Marinelu fără vulpiță şi dă să le vorbească 
băieţilor din vizuină despre votul uninominal, că 
el renunță la referendum, că îl amână, numai să 
scoată băieţii o lege care să curățe jungla. În acel 
moment, Tăricelu i-a întors spatele şi a început să 
discute ostentativ cu un consilier de-al lui. Cu alte 
cuvinte, uite, bă Traiane, eu am vulpe, tu n-ai! 
După ciondăneala din vizuină, Marinelu a ieşit în 
fața veverițelor-pistol de la presă: „Am participat 
la şedinţa de Guvern“. „Preşedintele n-a fost la 
nici o şedinţă de guvern“, a ripostat Tăricelu. 
„Atunci, am fost la o cafea...“, a surâs Marinelu. 
Prin vizuină bântuie schizofrenia, fraţilor! 

Nu este o fabulă, este chiar realitatea acestei 
perioade în care politicianismul cel mai neghiob 
nu mai permite aplecarea spre problemele con- 
crete ale românilor. Tăricelu a reuşit să ne deza- 

măgească mai rău ca Milică, pe care l-au învins 
securiştii. Cum care securiști? „Generalul“ Isaiia, 
care i-a aruncat cu cerneală viole(n)tă în barbă. 
Era o parabolă pe care i-a făcut-o poporul român 
unui politician inept, prin mâna unui zăltat. 


Când Traian nu e acasă 


În ţara lui Vodă prin lobodă, a venit incogni- 
to Solyom Laszlo, preşedintele Ungariei, să sărbă- 
torească ziua națională a honvezilor, aici, cu se- 
cuii, fără să-l informeze pe Traian Băsescu. Au ar- 
borat drapelele Ungariei, ale Uniunii Europene şi 
ale Vaticanului. Să ne imaginăm că Marinelu s-ar 
duce la 1 decembrie să sărbătorească ziua naţio- 
nală la Chişinău, la Cernăuţi sau la Cetatea Albă. 
Şi ar avea mai multe motive s-o facă, decât Sol- 
yom Laszlo la Zalău sau la Miercurea Ciuc. 

Şi când politicienii noştri vânjoşi o țin langa 
la Bucureşti cu brâul lor, Ucraina anunţă că fon- 
dează satul Belai (Alb) pe Insula Şerpilor. Ca să-i 
convingă pe jurații de la Haga de un lucru aşa de 
evident: stânca pustie din Marea Neagră este lo- 
cuită, prin urmare trebuie să i se acorde ape teri- 
toriale. Şi aşa vor ajunge pescadoarele ucrainene 
să pescuiască în apele noastre teritoriale de lângă 
Constanța. 


Tezaurul dacic de la Sinaia 


În ce mă priveşte, chiar dacă tata nu şi-a mai 
văzut boii luaţi la colhoz, eu mă simt confortabil 
să văd că regele Mihai a recuperat palatele Peleş 
şi Pelişor. Mă bucur nespus şi de proiectele măre- 
țe, lansate de colonelu Duda Întâiu. Dumnezeul 
românilor să-l ierte pe Mareşalul Antonescu, cel 
care nu a avut măcar parte de mormânt, prin gri- 
ja aceluiaşi rege. Oşteanul acela are însă loc de în- 
chinare în fiecare conaţional conștient de timpu- 
rile prin care am trecut şi vom trece. 

Tot încercând să pricepem cum de-a fost po- 
sibil să fie furate până şi osemintele mareşalului 
Alexandru Averescu, mai să uităm că am devenit 
martorii aiuriți şi plătitori de impozite ai altor în- 
tâmplări la fel de stranii. Constantin Daicoviciu şi 
toți arheologii care au săpat la Sarmisegetuza Re- 
gia nu au găsit decât urme de cetăţi, ceramică, ar- 
me, unelte de fier şi de bronz. În plus, dacii nu cu- 
noşteau scrisul. Așa se face că an după an, a cres- 


cut corul academicilor care susţin că strămoşii 
noştri erau nişte primitivi. De-aici şi până la ma- 
nualele alternative de astăzi nu a mai fost nici un 
pas. A apărut şi senatorul Dan Iosif, care a spus că 
pasiunea vieţii lui este aurul, că dacii nu preţuiau 
şi nici nu ştiau să prelucreze aurul. Că ei au dat 
100 de care de aur israeliților ca să lupte contra 
romanilor. Ştia el, Dan Iosif, de la nişte apropiaţi 
de-ai lui Mozes Rosen. Şi de-aici, enunţul genial, 
demn de un academician: „Brățările dacice aduse 
în țară sunt falsuri“. Chiar dacă există buletinele 
de analiză, care atestă vechimea aurului şi origi- 
nalitatea lucrăturii. 

În aceeaşi perioadă în care se fură orice din 
patrimoniul naţional, în vreme ce tot felul de in- 
divizi caută să oculteze orice adevăr despre isto- 
ria noastră veche, a apărut la Editura Dacica o 
carte surprinzătoare: Tezaurul dacic de Ia Sinaia, 
scrisă de Dumitru Manolache. Autorul prezintă 
într-un stil alert, cu accente polemice sau de ro- 
man poliţist pe alocuri, întregul dosar al misteri- 
oaselor plăci de plumb de la Sinaia. După ce în- 
toarce pe toate feţele argumentele oferite de do- 
cumente şi martori, Dumitru Manolache acceptă 
un adevăr de care istoricii refuză cu spaimă să se 
apropie: plăcile de plumb de Ia Sinaia sunt c5pii 
după plăci originale din aur. Ele au format în ve- 
chime o adevărată bibliotecă sacră a dacilor, de 
care, desigur, noi, cei de azi, nu avem dreptul să 
ne dezicem. Există două argumente fundamenta- 
le, ce pledează pentru vechimea plăcilor de la Si- 
naia: pe una din plăci figurează Cetatea de la Sar- 
misegetuza, pe o alta poate fi admirată imaginea 
şarpelui ofit, de la Tomis, supranumit de mulți 
Glykon, unic în lume. Ambele imagini erau necu- 
noscute la sfârşitul secolului XIX - începutul se- 
colului XX, când nu se descperiseră încă nici sta- 
tuia, nici cetatea. S-a ascuns cu grijă decenii la 
rând un adevăr cumplit: biblioteca sacră din aur 
a fost descoperită la Sinaia pe timpul lui Carol], a 
fost copiată în plumb, apoi topită, iar aurul a fost 
folosit Ia ridicarea Castelului Peleş. „Credem că 
tocmai numele suveranului şi cele ale altor perso- 
nalități politice ale momentului, anumite conse- 
cințe politice grave ce s-ar fi născut din implicarea 
acestora în povestea topirii pieselor originale de 
aur, au determinat autorităţile să secretizeze ope- 
raţia de copiere şi, în timp, să oculteze subiectul, 
banalizându-l, trecându-l în derizoriu, folclori- 

zându-l, alimentându-l cu fel de fel de istorioare, 
până ce subiectul însuşi a început să se alimente- 
ze dintr-un fel de combustie proprie, autocom- 
promițându-se. Sistemul a funcționat perfect, an- 
grenajul s-a rodat, iar intervenţia puţinilor spe- 
cialişti care au intrat de-a lungul timpului în sis- 
tem nu a mai avut forța de a readuce în prim plan 
interesul pentru descoperirea adevărului“, spu- 
ne Dumitru Manolache. Cartea este însoțită de o 
excelentă postfață, scrisă de Aurora Peţan, o foar- 
te bună cercetătoare în domeniul istoriei vechi. 

Gata cu nostalgiile! Odioasa dictatură şi si- 
nistra sa soție au primit încărcătoarele pline şi au 
lăsat României o datorie externă de 209 milioane 
de dolari. Urmașii lui Nicolae Ceauşescu ne ser- 
vesc pe tavă 36 de miliarde de dolari datorii pen- 
tru România. La muncă, băieți! 


Voronin își pierde țărișoara 


Normal ar fi ca toţi basarabenii să treacă în 
România, iar noi, cei de dincoace de Prut să cerem 
toţi cetăţenie „moldovenească“. Să vedem atunci 
oare ce-ar mai face miopii de la Bucureşti şi de la 
Chişinău. 

Dacă în 1989 basarabenii luptau pentru idei - 
limba şi istoria românilor - astăzi românii de din- 
colo de Prut au înțeles că îşi pierd ţara definitiv. 








Vladimir Voronin 
Acum, din motive economice grave, basarabenii se 
vor ridica şi vor face o revoluţie adevărată. Să pri- 
ceapă şi Europa că ei tot români au rămas. Nu este 
altă salvare pentru ei, decât unirea cu România. 
Toate variantele au eşuat: o Elveţie sovietică, o Aus- 
trie fără Anschluss, Planeta Moldova în galaxia Ru- 
siei. Singurii care au priceput mai mult decât Tări- 
celu par să fie liberalii de la Chişinău, care au lan- 
satun manifest pentru reîntregire naţională: „Par- 
tidul Naţional Liberal din Republica Moldova este 
conştient că grava problemă identitară, situația 
politică şi economică deplorabilă ale celui de-al 
doilea stat românesc, rezultate din politicile colo- 
niale sovietice, continuate de regimurile neocomu- 
niste după 1991, staționarea trupelor ruseşti de 
ocupaţie pe teritoriul Republicii Moldova, existen- 
ţa unui teritoriu ocupat de un regim terorist, spri- 
jinit de Moscova şi necontrolat de Guvernul de la 
Chişinău, au făcut din Republica Moldova un stat- 
problemă. În aceste condiţii, Republica Moldova nu 
dispune de suficiente resurse interne pentru 
depăşirea stării de criză permanente. Este nevoie 
de o asistență internaţională în stare să readucă Re- 
publica Moldova pe orbita civilizaţiei europene. Cel 
mai firesc sprijin al efortului de europenizare a Re- 
publicii Moldova poate veni din partea României“. 
Da, dragilor, aşa este. Să nu uitaţi când veți 
ajunge la putere, ca Iurie Roşca. 

Interviu cu părintele Protosinghel Savatie Baştovoi 


„Nu vă ruşinaţi să iubiţi“ 


Pentru ortodocşii români Tanacu rămâne o rană deschisă, pe care cei care 
au căderea şi menirea de a o vindeca nu se grăbesc să o facă. Sentința dată 
în „cazul Tanacu“ este, pentru orice om de bună credință, exagerată. Încă 
multe lucruri ne scapă și de acum încolo va mai curge probabil multă 
cerneală despre Tanacu, exprimând nimic altceva decât păreri, majoritatea 
spuse în mod sigur din dorința de a atla adevărul. Părintele Savatie 
Baştovoi s-a exprimat deja în scris asupra acestui caz, ultima carte publicată 
de Prea Cuvioşia sa având titlul Pentru cine bat clopotele la Tanacu?. 
Ne-am întrebat şi noi şi am mers mai departe punând întrebările care 
frământă încă minți şi părintelui Savatie care, cu amabilitate, nu a întârziat 
să răspundă. În felul acesta a rezultat interviul pe care îl puteți citi în 


rândurile care urmează. 


- Părinte Savatie, ceea ce a tost numit în pre- 
să „cazul Tanacu“ este o mare tragedie 
pentru BOR. Majoritatea celor interesaţi 
de cele petrecute la mănăstirea Tanacu au 
luat cunoștință de rândurile pe care le-aţi 
scris în legătură cu acest caz. Ce v-a făcut să 
luaţi atitudine? 

- Cred că porunca lui Hristos m-a determi- 
nat să scriu şi să iau apărarea celor de la Tanacu. 
Aş fi făcut asta în cazul oricui, mai ales că de data 
asta Biserica a jucat rolul acuzatorului. Nu putem 
lăsa o ţară întreagă să creadă că Biserica bagă la 
puşcărie pe cei ce greşesc. Aceasta este o minciu- 
nă împotriva Evangheliei. Din Vieţile Sfinţilor şi 
de la oamenii Bisericii pe care îi cunosc am învă- 
țat că Biserica ia apărarea celor aflaţi în suferință. 
Mănăstirea Noul Neamţ, de unde sunt, are un pa- 
raclis la puşcăria din Tighina, de vreo zece ani. S- 
a întâmplat ca mănăstirea să intervină în mai 
multe cazuri, făcând demersuri către preşedinte, 
pentru a cere graţierea deținuților care arătau 
semne de pocăință. Şi pot spune că au fost gra- 
țiați puşcăriaşi cu fapte grele. Dar ca Biserica să 
facă dosare de acuzare, aşa cum s-a întâmplat în 
cazul Tanacu, n-am mai pomenit. Vlădica Dorime- 
dont, fostul stareț al mănăstirii noastre, care nu 
mai este printre noi, a umblat personal pe la 
poliție să scoată un tânăr care a furat aur de la o 
icoană făcătoare de minuni a Maicii Domnului şi 


până la urmă l-a eliberat. A făcut asta şi în cazul 
unui violator şi, ori de câte ori avea posibilitatea, 
intervenea personal pentru condamnaţi, consi- 
derând că puşcăria nu este o cale de îndreptare 
pentru nimeni. Eu am crescut duhovniceşte lângă 
astfel de oameni, de aceea nici nu puteam vedea 
lucrurile altfel. Îmi pare rău când văd oameni 
care nu se gândesc la suferința aproapelui, că, 
pur şi simplu, e greu să stai în pușcărie, oricine ai 
fi şi oricât de mult rău ai face. „Ceea ce voiţi să vă 
facă vouă oamenilor, faceţi şi voi lor“, a zis Hris- 
tos. Eu, dacă aş fi condamnat şi s-ar lepăda tot 











Pr. Savatie Baştovoi 

Sfântul Sinod de mine, zicând că nu mă cunoaşte 
şi că nici măcar nu ştie cum am ajuns preot, cred 
că aş dori ca măcar un frate să se ridice şi să-mi 
spună că este aproape de mine. De aceea am ieşit 
în apărarea călugărilor de la Tanacu, pentru că m- 
am pus pe mine în locul lor şi mi-am adus aminte 
de Hristos. 

- Opiniei publice în general îi este greu să 
discearnă adevărul de minciună în toată 
această poveste. Cum am putea să privim 
lucrurile tără a face judecăți greșite şi tără 
a cădea din adevăr? 

- Odată, un frate de la Noul Neamţ mi-a zis: 
„Noi de multe ori ne contrazicem şi spunem cu 
hotărâre părerile noastre, uitând că întotdeauna 
între noi este şi un al treilea nevăzut, a cărui pă- 
rere uităm să o luăm în consideraţie“. Să ne între- 
băm întotdeauna ce părere are Hristos despre 
cele ce se întâmplă. Hristos şi-a făcut cunoscută 
părerea în Evanghelie. „Închis am fost şi n-aţi ve- 
nit la Mine“. Adică Hristos s-a identificat cu orice 
deţinut. Cum, chiar şi cu ucigașii şi cu violatorii? 
Da. S-a identificat cu ei nu în faptele lor rele, desi- 


ieromonah 
Cavatie Paştovoi 





gur, ci în suferință. Hristos este 
prezent în suferința omului con- 
damnat şi lepădat de fraţii săi, pen- 
tru că Hristos însuşi a fost condam- 
nat şi lepădat de oameni. De aceea 
Hristos spune că este închis şi suferă 
în fiecare condamnat. Pentru că 
este nedrept ca omul să fie închis şi 
lipsit de libertatea pe care i-a dat-o 
Dumnezeu. Aceasta este o mare tra- 
gedie. Să-L căutăm pe Hristos în 
toate şi să încercăm să privim lumea 
cu ochii lui Hristos, pe cât ne este dat 
fiecăruia şi aşa vom deosebi minciu- 
na de adevăr. Dragostea lui Dum- 
nezeu încălzeşte inimile şi luminea- 
ză mintea. Oare comunicatul de pre- 
să al BOR încălzeşte inima? Gândi- 
ți-vă la aceasta! 

- Credeţi că cele petrecute la 
Tanacu Sunt Simptomatice pen- 
tru Biserică, în sensul că ie- 
rarhia noastră bisericească a 
fost lipsită de reacţii concrete, 
cu atât mai mult cu cât pedeap- 
sa dată părintelui Daniel Coro- 
geanu şi maicilor este una exa- 
gerată? Sunt atâția criminali 
care, făcând crime cu bună şti- 
ință, primesc pedepse cu mult 
mai Mici. 

- Cred că reacția Bisericii la condamnarea 
călugărilor de la Tanacu pune un diagnostic îngri- 
jorător. Am văzut nu doar că n-avem dragoste, ci 
şi că suntem în stare să trecem peste vieţi ome- 
neşti de gura lumii. Dacă o să mergem pe aceleaşi 
căi, puşcăriile or să se umple iar de preoți şi de că- 
lugări, ca în vremurile de tristă amintire. Am cu- 
noscut mai mulţi arhierei români, oameni cu to- 
tul extraordinari, cu credință în Dumnezeu şi cu 
dragoste de aproapele. Nu pot înţelege cum aceşti 
oameni, care sînt atât de minunaţi atunci când 
sunt singuri, adunându-se împreună în Sinod au 
putut lua o decizie atât de crudă. lertaţi-mă, dar 
eu am avut gândul că altcineva semnează rezolu- 
țiile Sinodului, cel puţin aşa a fost în cazul de față. 

- Părinte, cineva întreba cui foloseşte toată 

această tulburare. Tulburarea este în pri- 
mul rând prilej de bucurie pentru demoni, 

care saltă văzând dezbinarea dintre creş- 
tini. Credeţi că aflarea adevărului - ştiin- 
du-se că prin această sentinţă se acoperă 
de fapt alte păcate - ne-ar ajuta cu ceva? 

- Această tulburare foloseşte celor care 
urăsc pe Dumnezeu şi Biserica Lui. Nu este vorba 
de câte păcate poate să ierte această sentință că- 
lugărilor de la Tanacu, ci de atitudinea noastră 
față de suferinţa lor. Nu putem fi atât de cruzi în- 
cât, văzând pe cineva în puşcărie, să zicem: „Foar- 
te bine, aşa li se iartă păcatele!“ Fiecare avem pă- 
cate, dar iată că nu ne grăbim să împărțim carcera 
cu nimeni. Am citit replicile date de Episcopul 
Vicar de la Huşi cu referire la condamnare, care 
zice foarte sec: „Cred că în anii de detenţie, Daniel 
Corogeanu va avea timp să gândească la ce a fă- 
cut bine şi ce nu“. Eu cred că ar fi putut să cugete 
la fel de bine părintele Daniel şi în chilia sa de la 
mănăstire, poate şi mai bine. 

- Există vreo legătură între cele întâmplate 
şi starea duhovnicească a creştinilor orto- 
docși? 

- Sigur. Dacă ar fi după mine, aş face un marş 

de la Bucureşti până la Vaslui pe jos, pentru a 
arăta că nu suntem de acord cu felul în care a de- 
curs procesul. Să ştie toată lumea că presa româ- 
nească este mincinoasă, incultă, o presă de bâlci, 
care încalcă toate principiile presei europene. De 
ce gazetele cu duhoare de cabinet împuțit nu iau 
pildă de la agenţii precum BBC, care nu a folosit 
niciodată expresii precum „asasin cu barbă 
roşie“, „preotul ucigaş“ etc.? Să mă iertaţi, eu ci- 
tesc uneori presa de la Moscova, dar n-am pome- 
nit atâta murdărie, atâta iresponsabilitate ca în 
presa română. Şi tocmai gazetarii ăştia de două 
parale, care îşi culeg informaţiile din manele, um- 
blând cu slogane ceauşiste de tip „jos evul me- 
diu“, vor să promoveze România în Europa? Creş- 
tinii trebuie să-şi facă publică nemulțumirea şi să 
condamne această atitudine plină de ignoranță şi 
răutate a organelor de presă care şi-a depăşit atri- 
buţiile, acelea de a informa, şi au adus învinuiri 
nefondate, care lezează grav demnitatea creşti- 
nilor. Să mai meargă şi ei pe a tribunale să dea 
seama de cuvintele pe care le spun. 

- Credeţi că, începând cu tragedia de la Ta- 
nacu, vom intra treptat într-un nou tip de 
societate în care ne va fi tot mai mult frică 
să facem binele şi să mărturisim adevărul? 


- Să mă iertaţi, dar mi se pare că România 
nici nu a ieşit din frica în care au băgat-o comuniş- 
tii. Nu sunt de părere că în România există liberta- 
tea opiniei. Pur şi simplu populaţia a fost convin- 
să că a fi liber înseamnă să spui ce trebuie. Dar, 
dragii mei, nu-mi mai spuneți ce trebuie să spun 
ca să mă consideraţi voi liber, Lăsaţi-mă să-mi dau 
singur seama ce vreau să spun, chiar dacă aceas- 
ta contrazice ideea voastră despre libertate în ce 
mă priveşte. Nu ştiu ce va fi, dar este clar că anu- 
mite lucruri, atunci când sunt spuse, trezesc deza- 
probarea majorităţii. Acesta este un obstacol sufi- 
cient pentru ca cei mai mulți să refuze să mai zică 
lucrurile care îi pun într-o poziţie dezvantajoasă 
față de ceilalți. Aşa a fost întotdeauna, așa este şi 
astăzi. Eu nu cred în libertatea făgăduită de 
oameni. 

- Poate fi cazul Tanacu un pas înspre ascun- 
derea „luminii sub obroc“, a Luminii care 
este [Hristos şi pe care îl ocolim atât cât 
putem pentru a ne afirma noi umanitatea 
decăzută, o umanitate care condamnă fără 
să discearnă, care pune la zid fără să 
întrebe şi care ucide pentru că este lipsită 
de iubire? 

- Eu am zis că Tanacu a fost o probă pentru 
România şi, în primul rând, pentru Biserica Ro- 
mână. Într-o luptă, dacă eşti lovit pe neaşteptate şi 
mai ales dacă lovitura e puternică, eşti ca şi învins, 
pentru că intră frica în tine. Lovitura de la Tanacu 
a fost una sub centură, în afara regulilor jocului, 
dar pe care arbitrul s-a făcut că nu a văzut-o. 
Românii trebuie să scoată arbitrul afară, dacă nu 
vor ca loviturile sub centură să devină o regulă. 

- Observând această dramă şi multe altele 
care s-au petrecut în ultima vreme - ca 
blasfemiile aduse la adresa Mântuitorului 
Hristos prin Codul lui Da Vinci şi altele — 
credeți că în lume lucrează un duh potriv- 
nic creştinismului, împotriva căruia Sun- 
tem chemaţi să ne exercităm mai mult ca 
oricând vocaţia noastră mărturisitoare? 

- Da, cred asta. Dar despre aceasta ar trebui 

să facem un interviu aparte. 

- În încheiere vă rog, părinte Savatie, să 
adresaţi un cuvânt duhovnicesc credincio- 
şilor ortodocși. 

- Nu vă ruşinați să iubiţi! 

Interviu realizat de Antonio Aroneasa 

rofetul naţional“ Nicolae Iorga, deşi 
scrie una din cele mai bune istorii a Bi- 
99 sericii Ortodoxe Române, iar cercetări- 
le sale privind Evul Mediu l-au făcut să cunoască 
precum nimeni altul viaţa bisericească a români- 
lor, a fost destul de refractar la dimensiunea „spi- 
rituală“, fapt care i se va reproşa de către repre- 
zentanţii noii generaţii. Pentru marele istoric 
totul era subsumat ideii de naţiune. Într-un arti- 
col din 1924, intitulat „Elementele culturii româ- 
neşti. Originea şi caracterul lor“!, Iorga arăta de 
unde provine cultura românească: „Din sufletul 
rasei adaptată la mediu şi formată printr-o dez- 
voltare istorică de două mii de ani“. „Dar, conti- 
nuă Iorga, în această rasă, în forma ei materială şi 
în caracterul ei moral, care sunt elementele ce se 
pot recunoaşte? Și ce aduce fiecare din ele pentru 
crearea acestei culturi, de o permanență veşnic 
gata de a se înavuți? Poporul nostru vine şi el din- 
tr-un amestec, dar nu dintr-unul care păstrează 
confuzia celor dintâi contacte, ci din unul care li- 
berează din ciocnire spiritul nou“. Românii sunt 
urmaşii traco-ilirilor, ce aveau „ca însușire de că- 
petenie pe aceea a unui nebiruit entuziasm, a 
unui fanatism făcător de minuni, a unei nezgu- 
duite credinţe față de ideea primită, de legătura 
ce s-a statornicit odată“, dar şi ai acelor „păstori, 
plugari italici“, care au adus cu ei „chibzuiala şi as- 
cultarea“. „Ascultarea instinctivă, chibzuiala 
spontanee, fără autoritate exterioară, fără im- 
punere străină“. 
Din această perspectivă, lorga va respinge, 
într-un discurs ţinut în Cameră cu ocazia dezba- 
terii Legii Cultelor, pretenţia greco-catolicilor că 


poporul român se trage numai de la Roma: „N-am 
fost robii Bizanțului. Nu înțelegem a fi, printr-o 
parte a poporului nostru, robii unei Rome, care 
stă pe locul strămoşilor noştri, dar care nu repre- 
zintă întreaga tradițiune a acestor strămoşi“?. 
Mai departe există un pasaj revelator despre cum 
vedea Iorga religia şi raportul ei cu poporul ro- 
mân: „Religia noastră este o religie de preoţi sim- 
pli, este o religie de săteni, formată în împrejură- 
rile acelea smerite ale trecutului nostru. Ea s-a 
născut, ca şi civilizaţia noastră, ca şi forma poli- 
tică, s-a născut din acea viaţă adâncă a bietelor 
mulțimi româneşti. Am fost legați de Bizanţ, pen- 
tru că se cerea îndeplinirea unei forme. O parte 
dintre noi au fost legaţi pe urmă de Roma, fiindcă 
şi legătura de Roma era, într-o anumită contin- 
gență de împrejurări, îndeplinirea unei forme. 
Dar când ziceau țăranii noştri: „legea româneas- 
că“, ei înțelegeau un mare adevăr. Da, există o le- 
ge românească. O lege românească împărțită în 
două în ceea ce priveşte pe episcopi; o lege româ- 
nească, una singură, în adâncul conștiinței țăra- 
nilor noştri... Dacă majoritatea poporului româ- 
nesc este şi va rămâne legată de credinţa care se 
numeşte ortodoxă, nu este pentru ceea ce ne dă 
nouă ortodoxia ci pentru ce am frământat din 
viața națională sub crucea ortodoxă a domnilor 
Moldovei şi ai Ţării Româneşti [...] Biserica unită 
este un produs istoric şi, dacă este ca vreodată 
această biserică unită să dispară, ea va dispărea 
prin jocul împrejurărilor istorice... Până atunci, 
această biserică are dreptul de a exista din două 
motive hotărâtoare pentru societatea româneas- 
că însăşi: Avem în această societate aşa de puţine 
organisme, aşa de puţine lucruri legate prin su- 
flet, încât orice formă de existență morală a po- 
porului românesc ne este scumpă. În al doilea 


! În Iordan Chimet, Dreptul la memorie, Cluj-Napoca, vol. IV, 1993, p. 12-16. 


2 Biserica noastră şi cultele minoritare. Marea discuţie parlamentară în jurul Legii Cultelor - 1928, studiu 
introductiv de Constantin Schifirneţ, Bucureşti, 2000, p. 369. 

rând, este o fericire pentru noi, în afară de tot ce 
a dat ea, în glorioasa biserică de la Blaj, şi gloria 
aceasta nu i-o poate lua nici o pasiune, nici o ne- 
dreptate, şi este un motiv pentru care această bi- 
serică are dreptul să se aşeze dârză în faţa dreptu- 
lui său şi să nu-l dea nimănui. Avem nevoie de 
legături cu Apusul [...], legături care prin biserica 
unită se stabilesc între noi şi între popoarele al 
căror sânge este şi sângele nostru“5. 

Aşadar, pentru Iorga, exista o „lege româ- 
nească“ (religie), parte a fenomenului creator al 
rasei, şi formele suprastructurale ale influenței 
Bizanțului sau Romei, dezirabile prin efectele lor 
benefice de-a lungul istoriei româneşti. Rosturile 
bisericii rămân şi pe mai departe de ordin naţio- 
nal şi social. Este cazul pomenit al Bisericii Greco- 
Catolice, sau rostul bisericii ca loc de adunare şi 
coordonare a vieții satului sau a cartierelor din 
oraşe, afirmat de Iorga cu ocazia unei conferințe 
ținută la Institutul Social Român. 


Schimbare radicală 
de paradigmă 


Adevărații „înaintemergători“ ai spiritului 
religios interbelic provin din mediul ecleziastic. 
Astfel, în 1902 îşi începeau ucenicia la Facultatea 
de Teologie din Bucureşti trei tineri care se vor 
impune în timp ca personalităţi remarcabile ale 
Bisericii Ortodoxe Române: Visarion Puiu, Varto- 
lomeu Stănescu şi Iuliu Scriban. Colegi şi în ace- 
laşi timp buni prieteni, toți de o mare inteligență 
şi de un temperament adesea vulcanic, aceştia 
vor marca în mod profund viața Bisericii, timp de 
mai multe decenii. Meritul lor cel mai important 
este, indiscutabil, uriaşul efort de recuperare a ros- 
tului şi demnităţii Bisericii în societate, printr-un 
dublu proces: de renaştere a tradiţiei ortodoxe şi 
de valorificare a marilor curente intelectuale eu- 
ropene din epocă, favorabile creştinismului şi Bi- 
sericii, pentru a îndreptăţi şi articula prezența in- 
stituției ecleziastice într-o societate românească 
din ce în ce mai influențată de modernitate. 

Cei trei vor promova în mediul ortodox ro- 
mânesc ideile „creştinismului social“, curent care 
cunoaşte în acea perioadă o dezvoltare excepțio- 
3 Ibidem, p. 369-341. 


nală în Occident, vor milita pentru o religiozitate 
mai exigentă, bazată pe o cateheză atent coordo- 
nată, care nu excludea cultura laică. Aceste coor- 
donate le vom regăsi deplin manifestate în însăşi 
viața lor: toţi trei vor intra în monahism, căutând 
să reabiliteze prin toate mijloacele această insti- 
tuţie fundamentală a creştinismului, ei înşişi vor 
fi cărturari în toată puterea cuvântului şi vor cău- 
ta, din diversele funcţii pe care le-au ocupat, să 
crească rolul social al Bisericii. În acelaşi timp, au 
fost mereu preocupaţi ca achiziţiile Bisericii să 
aibă efecte pozitive şi în viaţa neamului româ- 
nesc, de al cărui destin s-au simţit permanent le- 
gaţi. Ei au fost şi au rămas pe toată durata vieţii 
lor mari „naționaliști“, însă în calitatea lor de ro- 
mâni şi nu de oameni ai Bisericii. Fi au înțeles 
foarte bine că Biserica este universală, nefiind 
apanajul vreunui neam, dar asumarea valorilor 
ei în viața neamului românesc, entitate naturală, 
nu poate fi decât benefică. Era operată astfel o 
răsturnare radicală a ideilor de până atunci: dacă 
înainte Biserica nu era văzută decât ca un soldat 
în slujba statului, cu misiune să apere identitatea 
românească, acum Biserica era ridicată la rangul 
de învățător al neamului, distinct de stat, cu pro- 
pria energie şi identitate, a cărui misiune era în 
principal ridicarea spirituală şi morală a co- 
munităţii. 

Această schimbare radicală de paradigmă 
poate fi lesne sesizată dacă analizăm discursurile 
ținute la 4 noiembrie 1913, cu ocazia instalării lui 
Vartolomeu Stănescu, pe atunci arhiereu cu titlul 
Băcăoanul, în funcţia de administrator al Casei 
Bisericii, instituţie nou creată, rezultat al încer- 
cărilor disperate ale autorităților de a rezolva 
imensele probleme financiare ale BOR. Inspirată 
din Statutul şagunian, Casa Bisericii semnifica re- 
cunoaşterea că BOR are dreptul de a dispune de 
averi proprii pe care să le administreze în mod 
nemijlocit, aceasta după ce decenii la rândul toa- 
te aspectele financiare erau controlate de către 
stat. În scurtul răstimp în care această instituție a 
funcționat, ea nu va juca nici un rol cu adevărat 
semnificativ. Din punct de vedere simbolic însă, 
gestul va avea consecințe uriaşe, pe care tânărul 
Vlădică Vartolomeu nu va ezita să le sublinieze. 


4 Nicolae Iorga, Sat și oraș, în lordan Chimet, op. cit, p. 106: „în ce priveşte mahalalele, nu le trata ca anexa unui 

) ) ) ) ) 
centru, ci ca nişte celule vii, fiecare avându-și rostul în jurul acelui centru al bisericii care nu este numai bisericesc 
şi care poate fi şi un centru de caritate, de iubire între oameni, de lumină...“. 

Pentru a înțelege noutatea discursului său, 
vom cita înainte câteva pasaje din cuvântarea mi- 
tropolitului primat Conon Arămescu Donici, ținu- 
tă cu aceeaşi ocazie. Acesta spune că: „Biserica 
Ortodoxă Română, în toată vremea a fost pala- 
diul naționalități noastre. Şi în toate vremurile, 
ca şi astăzi, în împrejurări grele prin care trece is- 
toria lumii, se vede de câtă însemnătate este Bise- 
rica într-un stat, şi cu deosebire la noi românii; 
căci astăzi în aceste timpuri îngrijorate, cine este 
care ne uneşte pe noi toți? Este numai religia Sfin- 
tei Biserici Ortodoxe; căci credința şi morala pro- 
pagată de ea dimpreună cu armonioasa limbă ce 
vorbim, ne uneşte pe toți, şi cei de sub stăpâniri 
străine, şi cei de peste oceane. 

Fiind lucrurile aşa, după cum şi Sf. Scriptură 
zice: «Afară de Biserică nu este mântuire», se înțe- 
lege puterea ce o are Biserica asupra sufletelor 
credincioşilor săi de pretutindeni. Prin Biserică 
ne putem uni cu toții; şi numai graţie acestei uniri 
ne putem înţelege cu cei de peste hotare, sau de 
oriunde ar fi, căci avem cu toţii o Biserică, un 
Dumnezeu, o credință, o speranță“. 

Bătrânul mitropolit era foarte conştient de 
misiunea spirituală a Bisericii, pe care însă o sub- 
suma nevoilor naționale, tribut al discursului na- 
țional de Ia sfârşitul secolului al XIX-lea, discurs 
reprezentat cel mai bine de Nicolae Iorga. În 
schimb, pornind de Ia întrebarea „Ce urmăreşte 
Biserica în viața popoarelor?“ arhiereul Vartolo- 
meu oferă un răspuns mult mai complex. 


Apărătoarea conștiinței 
naţionale 


În concepția sa principalul scop al Bisericii 
este mântuirea credincioşilor, însă, alături de 
acestea mai există două scopuri sociale care „inte- 
resează deopotrivă şi pe cei ce cred şi pe cei ce nu 
cred“ care sunt: păstrarea „unităţii sufleteşti a ra- 
sei“ şi educarea din punct de vedere moral a po- 
porului6. Evident, nu doar Biserica păstrează uni- 
tatea neamului. Există în acest scop şi legile, 

şcoala şi interesul economic, dar ele nu pot avea 
înrâurirea pe care Biserica o poate avea. Legea 
prezintă trei mari impedimente: este lipsită de 
statornicie, schimbându-se după timpuri şi nevoi, 
este incapabilă să acopere întregul câmp al vieţii, 
inima şi conştiinţa scăpând prevederilor legale, 
şi, nu în ultimul rând, ea nu se aplică aproape 
niciodată în mod egal pentru toți”. 

Şcoala, la rândul ei, se adresează în cea mai 
mare parte inteligenței, nu şi subconştientului, 
noțiune în sprijinul căreia Vartolomeu Stănescu 
invocă nume precum Aristotel şi von Hartmann. 
Or, acest subconştient nu poate fi modelat decât 
prin acţiunea „mistică“ a Bisericii. 

În sfârşit, în ceea ce priveşte interesul econo- 
mic, acesta, „chiar când uneşte pe oameni, nu 
face însă decât să despartă sufleteşte pe indivizi; 
pentru că, fiind imboldul luptei pentru trai, el îl 
face pe fiecare individ să se afirme aparte ca o 
lume opusă celorlalți indivizi, prin anumitele lui 
drepturi personale“. 





5 Cuvântările ținute cu ocazia instalării PS Arhiereu Vartolomei Băcăoanul ca administrator al Cassei Bisericii în 
ziua de 4 noiembrie 1912, Tipografia Cărţilor Bisericeşti, 1913, p. 5. 


6 Ibidem, p. 13-14. 
7 Ibidem. 

3 Ibidem, p. I5. 

9 Ibidem, p. 16. 

În concluzie, numai Biserica are puterea de 
„a îndeplini unitatea sufletească a raselor“. „ŞI, 
când zic Biserica, nu înţeleg numai Biserica creş- 
tină, ci înțeleg orice instituţiune predicând o doc- 
trină transcendentă, şi cu o regulă de conduită 
generală şi eternă, prin care ţinta finală a scopu- 
lui vieţii se ridică mai presus de timp şi spațiu. 

De aceia, peste tot şi întotdeauna, conştiinţa 
religioasă s-a confundat cu conştiinţa naţională a 
popoarelor“10 - spune mai departe Vartolomeu. 
Prin urmare, relaţia dintre conştiinţa națională şi 
cea religioasă este un dat natural, valabil în orice 
timp şi spaţiu, de care toţi trebuie să țină seama. 
Astfel, implicarea BOR în viața „neamului“ nu 
este câtuşi de puţin ceva straniu, în afara rânduie- 
lilor generale. Vartolomeu va merge şi mai depar- 
te, afirmând că „acolo unde unitatea religioasă 
nu există, sunt momente când națiunea nu se 
arată întreagă“1!, aducând drept exemplu desele 
dispute dintre ortodocşii şi greco-catolicii români 
din Transilvania. Era o „constatare“ pe care viito- 
rul Episcop de Râmnic o făcea pe baza ideilor ve- 
hiculate intens în anumite medii cultural-politice 
europene, din care amintim doar Acţiunea fran- 
ceză, promotoare a unei Franțe integral catoli- 
cel?. Vartolomeu se mulțumea numai să „con- 
state“ o situaţie care va deveni în anii următori 
obiectul unei aprige dispute între ortodocşi şi 
greco-catolici, fiecare dorind să realizeze „unifi- 
carea sufletească a neamului“ în beneficiul pro- 
priu. 

În ceea ce priveşte al doilea scop social al Bi- 
sericii, arhiereul Vartolomeu afirmă că „nici un 
sistem de morală nu este întemeiat pe un scop 
moral mai înalt, pe o dragoste de aproapele mai 
curată şi pe izbânzi mai desăvârşite împotriva slă- 
biciunilor şi imperfecțiunilor omeneşti, ca mora- 
la predicată de Sf. Biserică a creştinilor“13. 

Pentru îndeplinirea acestor scopuri, „care 
interesează şi deopotrivă şi pe cei ce cred şi pe 


10 Ibidem. 
11 Ibidem. 


cei ce nu cred“, Biserica trebuie să dispună de 
mijloace numeroase, care să fie mânuite „în ce 
priveşte directiva numai de acei reprezentanţi 
ai ei, pe umerii căreia apasă şi răspunderea în- 
deplinirii acestor scopuri“14. Din păcate, în soci- 
etatea românească Biserica nu dispune de aces- 
te mijloace, stare de lucruri determinată, în opi- 
nia lui Vartolomeu, de transformările sociale 
care, „agitând prea mult spiritele pentru cuce- 
rirea libertăţilor publice, le-au făcut să săvâr- 
şească asupra instituțiunilor trecutului foarte 
multe uitări şi abuzuri“15. Biserica are un carac- 
ter etern, ceea ce înseamnă deopotrivă că este 
o instituţie care aparţine trecutului dar şi viito- 
rului. Venind din trecut, ea a fost asociată cu 
acele regimuri împotriva căruia „spiritul mod- 
ern s-a luptat de la Renaştere încoace pentru 
cucerirea libertăţilor politice“16. Dar, în condiţi- 
ile în care aceste libertăți au fost cucerite şi s-au 
consolidat în conştiințele oamenilor, o aseme- 
nea atitudine nu-şi mai avea rostul. Vechile 
tipare ale luptelor ideologice trebuiau depășite, 
iar valoarea socială a instituţiei ecleziastice tre- 
buia redescoperită, urmându-se „logica vieţii“. 

Această „logică a vieţii“ ţine cont de faptul 
că o societate care pune la baza ei libertatea şi 
care are drept scopuri conservarea şi per- 
fecționarea individului se întemeiază pe urmă- 
toarele principii: „1. Împărțirea muncii, 2. Spe- 
cializarea în ocupațiuni şi 3. Descentralizarea 
instituțiilor“!?. 

„Prin împărţirea muncii, spune episcopul 
Vartolomeu, se uşurează sarcinile şi se sporeşte 
în acelaşi timp şi producţia; prin specializare se 
îmbunătăţeşte calitatea producţiei, pentru că 
anumite munci se încredințează unor anumite 
persoane; anume pregătite pentru priceperea şi 
mânuirea lor; iar prin descentralizare li se re- 
cunoaşte instituțiunilor libertatea de acțiune, 
care este prima condiţiune a responsabilități 


12 Michel Winock, Secolul intelectualilor, tr. de Gh. Chiriţă, Editura Cartier, Chişinău-Bucureşti, 2001, p. 69-77. 
13 Cuvântările ținute cu ocazia instalării PS Arhiereu Vartolomei Băcăoanul ca administrator al Cassei Bisericii în 
ziua de 4 noiembrie 1912, Tipografia Cărţilor Bisericeşti, 1913, p. 17. 


14 Ibidem, p. 18. 
15 Ibidem. 
16 Ibidem. 
17 Ibidem, p. 19. 

lor“18. Toate acestea constituie noi argumente 
menite să afirme dreptul Bisericii de a avea 
deplina libertate de acțiune în propriul domeniu 
de activitate, precum stăpânirea deplină asupra 
mijloacelor de acțiune, „în virtutea căreia numai, 
poate fi făcută răspunzătoare de îndeplinirea sau 
nu a scopurilor ce urmăreşte“!9. 

Afirmațiile de mai sus ale Episcopului Varto- 
lomeu sunt deosebit de importante din perspecti- 
va discuţiilor de azi referitoare Ia „păcatele“ BOR 
din timpul regimului comunist. Din perspectiva 
celor spuse mai sus, diversele „condamnări“ dure 
la adresa acestei instituţii şi-ar avea rostul doar în 
măsura în care în anii instaurării regimului totali- 
tar BOR ar fi fost o instituție cu adevărat indepen- 
dentă, stăpână pe propriile mijloace de acţiune, 
cu alte cuvinte liberă şi, în consecință, responsa- 
bilă. Or, întregul discurs al lui Vartolomeu Stănes- 
cu nu este altceva decât o denunțare a lipsirii de 
libertate a Bisericii de care se făcea vinovată mo- 
dernitatea românească, situaţie care va continua 
să se perpetueze până la instaurarea regimului 
comunist în România, regim care va agrava 
această stare de lucruri. Într-un fel sau altul, aces- 
te condamnări trebuie să se îndrepte şi asupra 
acelor regimuri politice care au împiedecat Bise- 
rica să-şi manifeste independența. 

Pentru Episcopul Vartolomeu modernitatea 
nu este câtuşi de puţin ceva malefic, dimpotrivă. 
EI se delimitează de „concepţiunea tradiționalistă 
a timpurilor antico-medievale“, caracterizată 
prin „. absolutismul în guvernământ şi 2. sclavia 
în clasele sociale“, deoarece în această perioadă 
„spiritualul sau Biserica şi temporalul sau Statul 
trăiră într-un amestec foarte păgubitor intere- 
selor individului şi propriilor lor scopuri“20. În 
schimb, epoca modernă este dominată de con- 
cepția „contractului social“, bazată pe principiul 
că „toate puterile emană de la națiune“, din care 
s-au precizat cele două caracteristici ale noii soci- 
etăți: „egalitatea în drepturile civile pentru toți 
membrii unei națiuni şi răspunderea faţă de naţi- 
une a guvernanților ei“21. 


18 Ibidem. 
19 Ibidem. 
20 Ibidem, p. 20. 
21 Ibidem, p. 22. 
22 Ibidem. 
23 Ibidem, p. 24. 


Noua concepţie a adus o mulțime de avan- 
taje, sub toate aspectele, însă a clacat adesea 
când a venit vorba de domeniul spiritualului. Cu 
toate că acesta a fost sustras şi scutit, după cum 
e şi firesc, de formula „Toate puterile emană de 
la națiune“, în realitate s-au comis abuzuri gene- 
rate de „puterea de sugestiune“ pe care princip- 
iul enunțat o are asupra oamenilor. Adesea 
„guvernatorul laic“ a considerat „că şi în cele 
sfinte puterile ar emana tot de la naţiune; de 
unde bineînţeles tendința şi deprinderea pen- 
tru guvernatorul laic de a se amesteca cât mai 
larg în trebile bisericeşti“, fapt contrar însuşi 
spiritului modernităţii??. 

Vlădica Vartolomeu îşi încheia discursul sub- 
liniind că temporalul şi spiritualul „sunt două 
funcțiuni sociale zidite în însăşi ființa societăţilor 
omeneşti, şi fără de care societățile omeneşti n-ar 
putea nici să se conserve, nici să se perfecţione- 
ze“25, idee care se opune concepției că probleme- 
le spirituale țin exclusiv de sfera privată a indivi- 
dului. În sprijinul acestei idei sunt invocate mari 
nume ale sociologiei precum H. Spencer, R. 
Worms, Durkheim sau Novicov, fapt care dove- 
deşte cu prisosință lecturile vaste ale episcopului 
român, în concordanță cu spiritul de atunci al 
Europei. 

Textul evocat mai sus nu este câtuşi de puțin 
unic pentru epoca sa, prezentarea sa detaliată 
având un caracter ilustrativ, menită să facă pe 
cititor să înțeleagă profunda transformare care 
se produce în rândurile unor reprezentanţi ai 
clerului ortodox român la începutul veacului 
XX. Aceştia, departe de a trăi cu nostalgia vechiu- 
lui regim, asimilând modernitatea şi valorile ei, 
realizează în acelaşi timp o critică a erorilor aces- 
teia, dintre care cea mai importantă este mini- 
malizarea rolului spiritualului şi bisericii în viața 
socială. Dacă înainte de primul război mondial 
asemenea voci erau destul de izolate, după ma- 
rea conflagrație mondială acestea vor deveni 
dominante în mediul ecle-ziastic, dar, foarte 
important, şi în mediul laic. 

Despre împărați 


În traducerea cont. univ. di. Gh.I. Şerban, la Editura Istros a Muzeului Brăilei, de curând a 
văzut lumina tiparului prima ediţie în limba română a operei De Caesaribus, scrisă prin 
anii 360 d. Hr. de Sextus Aurelius Victor, guvernator al Pannoniei și prefect al Romei. 
Este o ediţie bilingvă, în limba latină şi în română, cu un amplu studiu critic semnat de 
dr. Gh.I. Șerban - referitor Ia viaţa autorului şi concepția lui despre istorie, locul operei 
în izvoarele istorice ale timpului şi importanţa ei pentru istoria veche românească. 


Emilia Corbu 





toric scris în secolul IV şi tratează istoria 

împăraţilor romani de-a lungul a trei sute 
de ani, de la Augustus la Constantius al II-lea. Cu- 
prinde o serie de medalioane biografice imperi- 
ale scrise în genul epitomei, dar într-un mod ori- 
ginal şi tocmai aici este performanța istoricului 
S.A. Victor. Prin combinaţia ingenioasă a două 
tehnici literare, istoriografică şi biografică, şi prin 
mixarea, uneori nepotrivită, între documentaţia 
ştiinţifică şi anecdotă, textul capătă o vivacitate 
care îl face accesibil cititorul din orice timp, atât 
specialiştilor cât şi publicului larg. Medalioanele 
biografice au expresia unor crochiuri în care, din 
câteva linii şi tuşe, se desprind trăsăturile cele 
mai sugestive ale fiecărui profil imperial. 

Deşi a deţinut funcţii înalte în administraţie, 
A.E. Victor a avut o origine modestă. El provenea 
din Africa romană şi se trăgea dintr-o familie de 
țărani: „Fiind născut Ia țară şi provenind dintr-un 
tată incult şi de condiţie joasă, mi-am asigurat pâ- 
nă la această vârstă o viață mai mult decât onora- 
bilă tocmai graţie acestor studii“ (p. 2). 

Nu vom insista asupra personalității şi operei 
istoricului A.E. Victor, cărora traducătorul le dedi- 
că un studiu amplu şi bine documentat şi nici asu- 
pra importanței cărții ca izvor istoric inedit, ci vom 
reliefa câteva aspecte care fac din această istorie, 
scrisă acum 1.600 de ani, o carte de învățătură 
pentru cei de azi şi o lectură cel puţin interesantă. 

În primul rând istoricul roman din secolul IV 
are o concepție asupra istoriei. Nu face istorie de 


[) e Caesaribus este cel dintâi compendiu is- 


dragul istoriei, de a-şi expune erudiţia înşirându-ne 
o serie de chipuri de împărați, ci cu scopul de a în- 
văța ceva din trecerea vremii şi a înțelege feno- 
menele care stau la baza evoluţiei anumitor eve- 
nimente. 

Victor judecă fenomenele şi filosofează. 
Unul dintre criteriile sale este moralitatea. Deşi 
păgân şi prieten cu împăratul Iulian Apostatul, 
istoricul nostru este un tradiţionalist, în sensul 
bunei tradiții latine!, şi stigmatizează toate vicii- 
le, care se revărsau în valuri peste societatea ro- 
mană a timpului său, de la vin şi traiul bun, până 
la prostituția masculină şi homosexualitate. Este 
atât de moralizator încât devine subiectiv uneori, 
încercând să arate legătura directă dintre morali- 
tate şi o guvernare bună. Consideră că în perioa- 
dele de decadenţă morală se manifestă destinul şi 
oamenii ajung la voia îmtâmplării. Citind însă 
opera sa chiar ajungi să fii convins de acest lucru, 
pentru că perioadele de criză prelungită ale im- 
periului coincid cu domnia unor tirani pentru 
care singura soluție de scoatere din scenă era 
asasinatul politic. Vedem că uzurpările se ţin lanţ, 
că armata şi pretorienii schimbă împărații după 
bunul plac. Iar aceştia din urmă sunt atât de decă- 
zuţi, încât şi cei mai huliţi oameni politici de azi 
par flori de crini pe lângă ei. Totuşi, aceşti oameni 
vicioşi erau oameni instruiți: „Toţi aceștia despre 
care am tratat mai sus pe scurt, dar în special cei 
din familia Caesar-ilor, au fost atât de instruiți în 
materie de literatură şi elocinţă încât, dacă toate 
viciile lor n-ar fi întrecut prea mult măsura, Cu ex- 
cepția doar a lui Augustus, atunci talentele lor ex- 
traordinare ar fi reuşit să le estompeze ticăloşiile 


! În paranteză fie spus, în tradiţia romană intra şi sobrietatea, văzută ca o stare de echilibru şi înțelepciune 
precum şi traiul simplu. Primii generali ai Romei, cei care au transformat-o din regat în imperiu, erau foarte 
simpli, ca nişte țărani. Se ştie că odată o solie a grecilor la un mare general roman I-a găsit pe acest stând jos pe 
podeaua din lut a casei sale şi mâncând usturoi. Episodul este menționat şi de Mommsen in Istoria Romană. 

lor mărunte“ (VIII, 7, p. 67). Şi într-adevăr a fost 
prea mult pentru senatul roman să ofere zestre 
unui împărat ca Nero care „a ajuns până acolo în- 
cât necruțându-și nici ruşinea sa şi nici pe a altora, 
lăsându-se împopoțonat din cap până în picioare 
în genul fetelor care se căsătoresc, să ceară să i se 
aducă de mână pentru patul nupțial unul dintre 
acei ciudați însoțitori ai săi, după ce în prealabil 
fusese dată şi o zestre în faţa senatului, şi toate 
acestea într-un moment în care toți, conform Obi- 
ceiului, participau la festivitate“ (N, 5, p. 59). 

O altă idee, de veche tradiţie filosofică, şi că- 
reia A.E. Victor îi găseşte un loc în interpretările 
sale, este ciclicitatea istoriei. Ideea are la bază ca- 
racterul ciclic manifestat în Univers dar şi în lu- 
me. Teoria ciclicităţii istoriei şi locul moralității îl 
duc pe autor la concluzia că: „...un stat, graţie vir- 
tuților conducătorilor săi, poate ți lesne ori înăl- 
fat, ori adus Ia disperare, şi că aceeași republică 
poate să fie târâtă în prăpastie de viciile aceloraşi 
conducări, chiar şi atunci când a devenit suficient 
de puternică“. 

În consecință, chiar şi după perioade de 
mare progres pot urma epoci nefaste. Aşa se face 
că după domniile nevrednice şi păgubitoare ale 
unor caesari, născuți şi crescuți la Roma (cum au 
fost Calligula şi Nero), au urmat domniile strălu- 
cite ale lui Vespasian şi Ulpius Traianus - care, 
deşi nu era născut în Italia, s-a dovedit unul dintre 
cei mai mari împărați ai epocii sale şi care, printre 
multe altele, a supus „neamurile de pileați şi 
bărboși ai dacilor“. (p. 77) 

Ca orice intelectual al vremii sale A.E. Victor 
este adeptul numerologiei şi îşi împarte materia- 
lul istoric în şase perioade istorice de durată 
inegală. Oricâtă filosofie a istoriei ar face totuşi 
vedem că, în toate perioadele descrise de el, decă- 
derea morală este aceeaşi, diferențele fiind date 
doar de soluţiile pe care împărații le propun pen- 
tru guvernarea imperiului care întins pe mai mul- 
te continenete dădea semne clare de criză. 

Cu experiența noastră de azi înțelegem moti- 
vul pentru care acele trei secole au fost atât de 
eroice pentru creştini. Erau grele pentru toată lu- 
mea cu atât mai mult pentru Biserica primară care 
nu era încadrată într-o organizaţie oficială. Gândi- 
rea fatalistă a anticilor care vedeau destinul impla- 
cabil (şi chiar aşa era până la venirea lui Hristos) 
se regăseşte şi în concepţia de viață a lui Victor 


care caută în Haruspicii, în semnele astrelor, mer- 
sul păsărilor, semne ale decăderii imperiului. 

Dar istoria lui A.E. Victor are o anume impor- 
tanță şi pentru istoria noastră. El afirmă că pro- 
vincia Dacia a fost pierdută, dar nu spune nimic 
despre o retragere a populaţiei de aici, aşa cum 
consideră unii istorici contemporani citând alte 
surse antice, mai puţin pe A.E. Victor, care este 
foarte clar în privinţa contextului istoric al acelei 
vremi în care s-a petrecut evenimentul: ,...goții 
traversând fără nici o dificultate Tracia au pus 
mâna pe Macedonia și Achaia, iar Orientul ajun- 
sese să ie stăpânit de tâlhari sau de o femeie; tor- 
fele alamanilor ocupau pe atunci într-un mod si- 
milar şi Italia; iar neamurile francilor, după ce fu- 
sese jefuită Gallia, luaseră în stăpânire Spania de- 
vastând şi aproape distrugând orașul Tarraco; și, 
găsind Ia timp mijloacele de navigaţie, se infiltra- 
seră parțial până în Africa; în felul acesta a fost 
pierdută de la imperiu şi regiunea de dincolo de 
Istru, pe care o câştigase Traianus. 4. Așa stând lu- 
crurile ca şi cum vânturile ar fi bătut cu sălbăticie 
din toate părțile, în întreaga lume ajunseseră să se 
amestece cele mai mari cu cele mai mici şi cele mai 
de jos cu cele mai de sus 5. Şi tot acum Roma era 
pustiită şi de ciumă... 6. În mijlocul unor atari eve- 
nimente, împăratul însuși, bătând cârciumile și ta- 
vernele, lega prietenii cu patronii de bordeluri şi 
cu beţivanii, se lăsa în voia soției sale Salonina şi a 
iubirii destrăbălate pentru fiica lui Attalus, regele 
germanilor, una cu numele de Pipa“ (p. 35). 

Din acest tablou al pierderilor, înțelegem că 
provincia Dacia nu a fost nici singura pierdută şi 
nici cea mai mare pierdere a romanilor, încât 
aceştia să fie nevoiţi să evacueze populația. Am 
spune, în conformitate cu opinia traducătorului, 
că Dacia s-a lepădat de jugul roman, într-un mo- 
ment în care şi alte populații procedau la fel. 

În concluzie, această primă ediţie a operei 
antice - pentru care felicităm şi traducătorul şi 
editura - este mai mult decât un izvor istoric 
necesar specialiştilor, este şi o lecţie de viață şi un 
prilej de meditaţie. 

Există, cu siguranță, şi o teologie a istoriei, 
ale cărei principii ascunse au făcut ca opera de ti- 
nereţe a unui păgân să ajungă până la noi şi să 
învețe pe creştinii de azi că până şi în păgânism 
exista o moralitate, dar aceasta nu a fost de ajuns 
pentru ca el să învingă. 

Primejdia Mărturisirii 


N. Steinhardt, loan Pintea, Primejdia Mărturisirii, 


Ed. Humanitas, Bucureşti 2006, 272 pp. 


Paul-Gabriel Sandu 





nitas, Primejdia Mărturisirii este o carte 

dialogată nu numai în prima parte a ei, 
cea care aparține, după cum Ioan Pintea mărturi- 
seşte, unui „timp al taifasului“ (p. 17), ci chiar aco- 
lo unde frânturile de jurnal iau locul convorbiri- 
lor. Numai că în cea de-a doua parte a cărţii dialo- 
gul cu părintele Steinhardt se camuflează într-un 
dialog interior, care ne dezvăluie câteva momen- 
te esenţiale ale unui itinerariu spiritual al cărui 
luminător este monahul de la Rohia. 

În paginile acestei cărți, autorul Jurnalului 
Fericirii apare în ipostaze inedite, dă dovadă de o 
disponibilitate nemăsurată faţă de orice subiect, 
se dovedeşte a fi un spirit prin excelență socratic. 
Răspunsurile ui, deşi uneori saturate de spirit 
ludic, ţin de cele mai multe ori de registrul grav, de 
vreme ce „Cultura este fundamental ludică [...]. 
Şi, în acelaşi timp, fundamental serioasă“ (p. 34). 

Traducător şi critic literar, pregătit el însuşi 
altădată să alcătuiască fişe pentru un posibil ro- 


părută într-o nouă ediție la Editura Huma- 











“. 
Monahul de la Rohia 


man, iubitor de muzică clasică şi comentator de- 
loc neutru al istoriei de după cel de-al doilea răz- 
boi mondial, N. Steinhardt apare în toate aceste 
ipostaze, în fond cu neputinţă de disociat. Dacă 
ne vom întreba cum e cu putință ca toate acestea 
să țină laolaltă într-un mod atât de natural, nu 
vom găsi un răspuns mai potrivit decât acela al 
unei desăvârşite aşezări a monahului înlăuntrul 
ortodoxiei. 

Provocat de întrebările meşteşugit alese ale 
lui Ioan Pintea, N. Steinhardt evocă o mulțime de 
personaje care, ca la o chemare, se adună de pre- 
tutindeni, chiar dacă timpul a pus între ele dece- 
nii întregi. Nae Ionescu, Mircea Eliade, Constan- 
tin Noica, Geo Bogza sau Nichita Stănescu, loan 
Alexandru şi Mircea Cărtărescu devin, pentru 
scurte răstimpuri personaje ale cărții. 

„Să vă spun, aşadar, ce simtea un oarecare 
auditor, un nedinainte sedus, nedinainte preve- 
nit, auzindu-l pe Nae Ionescu [...]. Simţea ceva 
foarte ciudat şi foarte exaltant: că nimic nu este 
mai însemnat în lumea aceasta şi în viața oame- 
nilor, chiar şi a celor mai de rând şi mai neso- 
fisticaţi, decât năravul culturii.“ (p. 49) Admira- 
ţia Părintelui (aşa cum Ioan Pintea îl numeşte) 
față de Nae Ionescu, trece cumva şi asupra celor 
din aceeaşi generaţie cu el, cei care, mărturi- 
seşte el, au luat ceva din geniul marelui profe- 
sor: „Noica, în exilul interior de la Câmpulung 
nu l-a învăţat pe Alexandru Paleologu numai 
germana, greaca şi filosofia, ci şi dreptul (de nu 
şi datoria) de a-şi făuri un mod propriu de 
gândire.“ (p. 51) Deodată cu şirul personajelor 
interbelice despre care se spune aproape totul 
prin numai câteva cuvinte, prinde viață acel 
răstimp paradisiac al culturii române, perioada 
interbelică: „V-am mai spus că relaţiile în lumea 
intelectuală interbelică erau osebit de cordiale 
şi că supărările şi irascibilitatea aproape ca nu 
existau.“ (p. 54) 

Prietenia dintre monahul de la Rohia şi filo- 
soful C. Noica este una specială. Noica revine me- 
reu în convorbirile celor doi, la un moment dat 
Steinhard mărturisind: „Noica a jucat în viața 
mea un rol tot atât de important ca şi părinții 
mei.“ (p. 87) În acelaşi loc aflăm că prezenţa lui 
Steinhard la Rohia tot lui Noica i se datorează. 
Întors dintr-o vizită la „micuțul locaş“, acesta i-a 
mărturisit bunului său prieten că a găsit locul ce i 
se potriveşte, vorbind apoi cu scriitorul I. Chimet 
să-l ia cu dânsul până acolo. 

N. Steinhardt nu este numai un evreu con- 
vertit la creştinism, ci este în egală măsură un 
evreu convertit la cultura română, de care doreş- 
te să aparţină şi în al cărei destin crede cu toată 
însuflețirea: „Eu am mare încredere în cultura 
română şi cred că cultura română stă deocam- 
dată prea retrasă, şi toate latențele astea ale 
poporului român nu se pot manifesta deocam- 
dată.“ (p. 153) Poate că nimic nu dă seama mai 
bine de felul total în care monahul aderă la cul- 
tura română decât cuvintele tulburătoare pe care 
le rosteşte despre Eminescu: „Cu ce drept îl 
iubesc pe Eminescu? Fără nici un drept. Prin 
declaraţie unilaterală de voinţă, pentru că oricine 
are dreptul să iubească, oricât de nevolnic şi 
nedreptăţit este“ (pp. 33, 34). 

A doua parte a cărţii, Jurnal cu și despre N. 
Steinhardt, rememorează nenumărate clipe pe- 
trecute în prezența (nu întotdeauna fizică) a Pă- 
rintelui. Mănăstirea de la Rohia apare ca un loc 
tainic, desprins de lume, unde bucuria lecturii 
unor cărți interzise este dublată de căldura lem- 
nelor trosnind în sobă. Frigul, element de disolu- 
ție, duşmanul suprem al Părintelui, care în timpul 
iernii cerea mereu noi şi noi rezerve de lemn, era 
lăsat afară. 

Aici este locul în care loan Pintea evocă, de-a 
lungul câtorva pagini, episodul în care Părintele 
Nicolae, fără nici un motiv, îi cere să vină neîn- 
târziat la mănăstire împreună cu întreaga familie. 
Avea să-i mărturisească atunci că nu mai are de- 
cât puţine zile de trăit. Îi lăsa în grijă „ucenicului“ 
său toate manuscrisele. La numai câteva zile 
după această vizită, Părintelui Nicolae i se citea cu 
voce tare, pe patul spitalului, la cererea lui, Rugă- 
ciunea pe patul de moarte. 

Cartea de față este mărturia întâlnirii spori- 
toare între Părintele Nicolae şi mai tânărul loan 
Pintea. Părintele i-a mărturisit că această întâlni- 
re i-a luminat ultimii ani ai vieţii. Cel din urmă 
spune că întâlnirea avea să-i schimbe întreaga 
viață. De fapt, ca întotdeauna, într-o astfel de oca- 
zie nu se poate şti „cine dă şi cine primeşte“. 

Arhimandritul 


Roman Braga 
la 85 de ani 


Pr. Gh. Naghi 


fost uimitoare noaptea aceea..., cu pă- 
Â rintele Roman Braga. O noapte de re- 
99 velaţie, într-adevăr, ca o eurofonie. 
Adică, acest preot, cu figura de icoană, cu părul 
alb, cu barba albă colilie şi un zimbet neşters pe 
față, de o inteligență strălucită, la curent cu fieca- 
re problemă politică europeană, americană, vor- 
bea cu o iertare, cu o dragoste, nici nu se sinchi- 
sea de ce trecuse, de ce suferise. Pentru el totul 
era întru Hristos, totul era admirabil, totul era 
nădejde, totul era credință şi totul era posibil. Ei, 
o astfel de faptură, cu totul, cu totul specială, ar 
trebui multiplicată pentru vindecarea rănilor 
noastre.“ - îşi amintea Maica Benedicta (Zoe Du- 
mitrescu Buşulenga) întâlnirea cu Părintele Ro- 
man Braga. Iar Mitropolitul Antonie Plămădeală 
ne-a istorisit întâmplări cu iz de sinaxar?: „Mişca- 
rea spirituală Rugul Aprins al cărui scop era să 
sporească focul credinței în inimile credincioşilor 
în afara îmbunătăţirii vieţii călugăreşti, nu putea 
scăpa ochiului scormonitor al Securității, iar fina- 
lul era previzibil - arestarea iniţiatorilor şi a par- 
ticipanților.“ 





Rugul Aprins 


Arhim. Roman Braga consemnează: „Guver- 
nul de la Bucureşti intrase în panică. S-a speriat 
de «Rugul Aprins» mai mult decât toate centrele 


de rezistență din Carpaţi. Pentru revoluționari 
exista pedeapsa cu închisoarea şi cu moartea. Dar 
ce te faci cu acel «centru» din om pe care nimeni 
nu-l poate controla. Unul dintre aceştia, starețul 
Daniil Sandu Tudor, «Sfântul Daniil» cum era nu- 
mit printre deţinuţi, a murit la Zarca de la Aiud, 
după patru ani de torturi şi bătăi, fiind printre pu- 
ținii deţinuţi care au purtat lanțuri pe toată dura- 
ta detenţiei. Acest fapt este atestat de fostul deți- 
nut sucevean Teofil Dumbrăveanu, care, printr-o 
scrisoare adresată Mitropolitului Antonie Plămă- 
deală, arată: «La ieşirea pe poartă, către cimitirul 
Trei plopi i-au înfipt o suliță de fier în inimă, ca să 
vadă dacă este viu sau mort, ca în martirologiile 
clasice. În Zarca, la Aiud, printre deţinuţi se păs- 
trează mereu amintirea lui Daniil Sfântul. Mai 
târziu, tinerii care săpau un şanţ, în închisoare, au 
găsit un schelet cu lanţuri la picioare. Ei credeau 
că acela era deţinutul Sfântul Daniil“. 

Faptul că deţinuţilor care mureau li se înfin- 
gea o suliță de fier în inimă este confirmată şi de 
Părintele Iustin Pârvu, deținut politic vreme de 
17 ani. 

La 2 aprilie, Părintele Roman Braga a împli- 
nit 85 de ani. Dumnezeu l-a ferit de sulița înfiptă 
în inimă. Toţi românii pe care soarta vitregă ne-a 
alungat de acasă în silnica străinătate îl omagiem 
pe acest modest călugăr, plin de smerenie şi îngă- 
duință şi mai ales încununat cu cununa iertării, 
care trăieşte alături de noi păcătoşii şi care nu 
prea a avut parte de o chilie liniştită, numai a lui. 


1 Zoe Dumitrescu-Buşulenga în „Revista Literară“ Nr. 33/ 2000, apud Sandu Băltescu, O viaţă întru Hristos, în 
Alternativa (Canada), 2005, III, August; Zoe Dumitrescu Buşulenga, intâlnire cu „un om al lui Dumnezeu“. 
Părintele. Roman Braga, în Teologie şi viaţă (Iaşi) 1995, V, Nr. 4-6, Apr-lun, p. 212-213 (Cronica bis.). 

2 Mitropolit Dr. Antonie Plămădeală, Rugul Aprins. Daniil Tudor. Completări, Sibiu, 2002, p. 21. 


3 Călugăria: Drum către sfințenie, în Rugul Aprins - The Burning Bush, A Monastic Journal (Holy Dormition 
Monastery), 1995, Vol. 8, Nr. 1, p. 2-10; Asist. Dr. Constantin Jinga, Mișcarea „Rugul Aprins“ de la Mănăstirea 
Antim, în Altarul Banatului, 2001, XII (XL), Nr. 10-12, p. 48-58 şi Nr. 1-3/2002. 

Parcă Dumnezeu i-a oferit mereu o chilie „de jert- 
fă“, celula închisorilor, neprietenoasă, umedă şi 
rece, pe care a încălzit-o cu tăria credinței pătrun- 
să de duhul smereniei, al evlaviei şi al iubirii de 
Dumnezeu. 


Călugăr la 12 ani 


Părintele Roman Braga s-a născut în nordul 
Basarabiei, la 2 aprilie 1922. A intrat de tânăr (12 
ani) ca frate la Mănăstirea Căldăruşani de lângă 
Bucureşti, apoi trece la Cernica şi face studii la 
Bucureşti şi Chişinău, unde urmează cursurile 
Facultăţii de Teologie, ale celei de Litere şi 
Filozofie, precum şi Seminarul Pedagogic „Titu 
Maiorescu.“ Din 1949 intră în calvarul închisori- 
lor: cinci ani de temniță grea şi trei ani degradare 
civică,* sub acuzaţia că ar fi făcut parte dintr-o or- 
ganizaţie subversivă. Este eliberat în 1953, cu do- 
miciliu forțat în Bucureşti. Dar reuşeşte să mear- 
gă pe ascuns Ia Iaşi, unde Mitropolitul Sebastian 
Rusanu îl călugăreşte şi îl hirotoneşte întru dia- 
con. Cu o activitate împotriva comunismului, este 
arestat din nou, în 1958, şi condamnat la 18 ani 
muncă silnică şi 10 ani degradare civică pentru 
activitate duşmănoasă la adresa regimului „de- 
mocrat“ comunist, impus de tancurile sovietice. A 
suferit la Jilava, Canal şi Ostrov, fiind eliberat în 
31 iulie 1964. „Rugul Aprins“ a rămas undeva de- 
parte, ascuns în suflet. Hirotonia întru preot nu a 
fost obţinută uşor, dar prin mila lui Dumnezeu i 
se aprobă Episcopului Valerian Zaharia de la Ora- 
dea să-l hirotonească preot şi la 1 ianuarie 1965 


4 Prin sentința 210 ( dos. 113668, vol. 1, £. 261) 
5 Prin sentinţa 125 din 8. nov. 1958 


este instalat ca preot la Negreşti, apoi mutat la 
Sârbi, ca în final să fie trimis ca misionar în Bra- 
zilia. În 1972, Episcopul Valerian Trifa îl cheamă la 
Vatra, devine preot paroh, iar în 1988 se retrage la 
mănăstirea din Rives Junction, Michigan. Printr-o 
exprimare sensibilă, Părintele Protopop Constan- 
tin Alecse, din Los Angeles, încheie semnificativ: 
„La iniţiativa Prea Sfinţitului Episcop Nathaniel, 
Mitropolitul Theodosie al Bisericii Ortodoxe în 
America i-a acordat o Gramată Sinodală şi o meda- 
lie a Sf. Inocent, din bronz. Pe aceea de aur a Du- 
hului Sfânt, Dumnezeu i-a dat-o de mult“? 


Un polemist plin de duh 


Părintele Roman Braga a avut largi preocu- 
pări teologice şi culturale. A publicat nu mult, ci cu 
mult folos duhovnicesc. Cartea sa de bază Pe dru- 
mul credinței 8 este o capodoperă a smereniei: 
„Roman Braga şi-a dedicat întreaga lui viață în a 
sluji pe Dumnezeu. Prin armonia şi cumpătarea 
cugetării, prin ascendentul moral şi marele talent 
duhovnicesc, cât şi pentru exemplul său de totală 
dăruire în slujba Bisericii şi a oamenilor, acest 
Apostol al lui Hristos se impune ca o nobilă întru- 
pare a unui om superior, care ştie instinctiv să ar- 
monizeze gândul cu gestul, să adapteze teoria la 
practic şi să transforme golgota suferințelor în 
optimism şi seninătate“ - ne mărturiseste Părin- 
tele Protopop Constantin Alecse, cu prilejul apa- 
riției cărții Părintelui Roman. Dintre articolele 
sale amintim câteva: „Bate-vor păstorii şi se vor 
risipi oile“9, articol de o mare fineţe pentru apă- 


6 Literatura mişcării de la Mănăstirea Antim, „Rugul Aprins“ este foarte bogată, de aceea nu amintim decât câteva 
referințe bibliografice: Roman Braga, „Rugul Aprins“, în Lumina lină (Chelsea-Michigan, 1991, Nr. 1-2, 
p. 117-129); Cuviosul loan cel Străin. Din arhiva Rugului Aprins (Ed. Anastasia, Bucureşti, 1999, cu o postfață de 
Arhim. Sofian Boghiu); Învățături duhovniceşti. Comentarii la imnul acatist la Rugul Aprins al Maicii Domnului. 
Viața Ieroschimonahului Sandu Tudor, ediţie îngrijită de lerodiaconul Cleopa, Ed. Panaghia, Sf. Mănăstire 
Rarău; Alexandru Mironescu, Calea inimii. Eseuri şi dialoguri în duhul Rugului Aprins, Ed. Anastasia, Bucureşti, 
1998 (cu un Cuvânt înainte de Virgil Cândea); Mitropolit Antonie Plămădeala, Rugul Aprins, Sibiu, 2002; 
Florentin Popescu, Detenţia și sfârșitul lui V. Voiculescu, Ed. Vestala, Bucureşti, 2000; Mihai Rădulescu, Rugul 
Aprins, Ed. Ramida, Bucureşti, 2003; Andre Scrima, Timpul Rugului Aprins. Maestrul spiritual în tradiția 
răsăriteană, Ed. Humanitas, Bucureşti, 1996 (cu o prefaţă de Andrei Pleşu), Claudiu Târziu, Intelectuali în 
procese celebreîn Cotidianul din 13 ianuarie 2007, Daniil Sandu Tudor, Taina Rugului Aprins. Scrieri şi 
documente inedite, Ed. Anastasia, Bucureşti, 1999; Vasile Vasilache, Rugul Aprins. Cercul literar cultural de la 
Mănăstirea Antim din Bucureşti, în Calendarul „Credința“, Detroit, 1992, p. 66-71; 

7 Viaţa creştină (Los Angeles), 1994, Nr. 1-3 

8 Arhim. Roman Braga, Pe drumul credinţei, HDM Press, 1995 


9 „Monitorul religios“ - Iaşi, 20 decembrie 1997; se poate găsi pe internet în paginile revistei Candela Moldovei, 
1998, Nr. 3; Viaţa creștină din Los Angeles. 

rarea ierarhiei ortodoxe din vremea comunismu- 
lui, extrem de viguros, dar în acelaşi timp delicat 
şi politicos. 

Şi Părintele îndeamnă la rugăciune, medita- 
ție şi la o hotărâre înțeleaptă: „Pe Patriarhul țării 
şi pe Episcopi îi va judeca Dumnezeu, nu oamenii, 
pentru că, în cele mai critice momente din viața 
neamului românesc, ei au salvat Biserica“, „Ask 
the priest“, sunt întrebările puse de diversi creş- 
tini, în diferite probleme Ia care, de aceasta dată, 
în revista antiohiană din Ben Lomont, „Again“, 
răspunde Părintele cu răbdare şi înțelepciune. 
Reiterează exact poziția ortodoxă, la întrebarea 
unui nou convertit despre cum poate să trăiască 
Ortodoxia fără să disturbe pe ceilalți din familie 
şi apropiaţi. Părintele îl „dăscăleşte“ magistral, 
arătându-i că, atunci când este invitat la o masă, 
trebuie să nu se scuze că el ţine post, ci să rămână 
smerit, să nu-l supere pe cel care l-a invitat, să mă- 
nânce fără şovăire din toate bucatele şi mergând 
acasă să-şi continue, eventual mai acerb, postul 
său.10 „O critică bine meritată“!! - cu referire la 
inexactităţile episcopului unit Ioan Ploscaru al 
Lugojului, în ziarul românilor greco-catolici din 
America, „Unirea“. Şi, în final, amintim articolul 
de subtilă smerenie şi umilință „Argumente la 
alegerea de episcop“! în care se opreşte la cal- 
ităţile pe care trebuie să le împlinească viitorul 
epicop, întruchiparea speranţelor puse în el, per- 
soana cea mai potrivită pentru a ne conduce la 
Hristos. 

Unele au făcut valuri la vremea respectivă, 
cum sunt textele „Cerberii Sfântului Potir - De- 
spre Spovedanie şi Împărtăşanie“13 şi „Despre 
icoane“14 - care sunt revelaţia Chipului lui 
Dumnezeu în om, „...Sau sub blestem preoţesc 
sunt...“15 în care îi îndeamnă pe preoți să nu mai 
10 „Again Magazine“ 

11 Unirea“, 1999, Nr.2 Noembrie. 
12 Articol preluat din „Solia“, Oct. 1984. 








Pr. Roman Blaga 


blesteme sau afurisească pe credincioşi cu nici un 
prilej. Condamnă teologia marxistă expusă în 
cartea Biserica slujitoare, de Antonie Plămădeală 
(1972), teză de doctorat, pe care o consideră „cea 
mai perfectă demonstraţie teologică a socialis- 
mului de tip comunist“, adăugând: „Preasfinţitul 
Antonie nu numai că vede în Sf. loan Gură-de-Aur 
un precursor al marxismului, ci chiar scoate din 
predicile lui «teoria plus valorii», ocupându-se pe 
larg, de critica socială în opera Sfinților Părinți. 
Dar uită să spună că Sf. loan Hrisostom nu s-a 
făcut lingăul împăraţilor bizantini, cu toate că 
aceştia erau creştini, ci a criticat regimul din pro- 
pria lui ţară“.16 Cu toate acestea, Părintele Roman 


13 ROST (Bucureşti), 2004, Nr. 18, August; „Solia“ (Jackson, MI), 2002, Vol. LXVII, Iulie, p. 19-21. P. On. Părinte 
Protopop Constantin Alecse publică şi el în Viaţa Creştină (Los Angeles), 2003, Vol. 46, No. 7-9, Iulie - 
Septembrie - acest articol împreună cu părerile Părintelui Ilie Cleopa, Sofian Boghiu şi Arsenie Papacioc. De 
partea cealaltă s-a situat Părintele Gh. Calciu Dumitreasa. 

14 Viaţa Creştină (Los Angeles), 1999, Vol. 42, Nr. 1-3,1 Ianuarie - 31 Martie. 

15 „Solia“ (Jackson), 2005, Vol. LXX, Nr. 12, December, p. 20, 22. 


16 Sergiu Grossu, Curajul unei hotărâri salutare. Scrisoare deschisă, adresată Mitropolitului Transilvaniei, Antonie 
Plămădeală, în „România Liberă“ din 25 noiembrie 1997 şi „Cuvântul Românesc“ (Canada) din decembrie 
1997; Apud Iisus Biruitorul (Paris), 1976, Nr. 1/ lanuarie-Martie; Se poate vedea şi „Areopagul Luminii“, 2001, 
nr. 3/ iulie-septembrie; Asupra problemei prezentate de Sergiu Grossu mai vezi şi Ierarhi și victime în 


„Cuvântul Românesc“, februarie 1994. 

Fa primit pe Înalt Prea Sfinţitul Antonie ca pe un 
adevarat ierarh, la Vatra. De altfel, Părintele Ro- 
man Braga s-a bucurat aici, la Vatra, de vizitele 
multor români veniți din țară. 


Împotriva rusificării 
basarabenilor prin Biserică 


Un capitol aparte din viața lui a fost încrân- 
cenarea împotriva deznaţionalizării sau opune- 
rea la încercările de rusificare prin Biserică în Ba- 
sarabia: „Din toată Mitropolia Basarabiei cu trei 
dioceze, n-a mai rămas decât un protopopiat, cu 
sediul la biserica «Ciufli» din Chişinău, care este şi 
singura biserică a oraşului. Nu există nici un sem- 
inar pentru pregătirea clerului, ci doar o secţie 
moldovenească pe lângă seminarul din Odesa, la 
care nimeni nu se înscrie. A mai rămas câte un 
preot bătrân la cinci, şase sate şi nu le poate 
deservi; sunt creştini care aşteaptă să treacă cinci 
ani, pentru a putea asculta un serviciu de înviere. 





Vestitul «Sobor» din Chişinău a fost transformat 
în pinacotecă, iar restul bisericilor au fost închise. 
Chişinăul are un episcop rus, cu titlul de «exarh», 
care îşi are reşedinţa într-o casă. Politica rusească 
în Basarabia este împotriva conservării monu- 
mentelor istorice, cele 20 de mănăstiri voievo- 
dale au fost transformate în cluburi sau şcoli, iar 
crucile bisericilor date jos. Biserica de vară a 
mănăstirii Condrița - ctitorie a lui Alexandru 
cel Bun - a devenit sală de dans, mănăstirea 
Capriana, zidită de Ştefan cel Mare, este sediul 
unei gospodării colective, iar în biserica mare a 
mănăstirii Curchi se predau cursuri de zoo- 
tehnie“18, 

Bunătatea şi smerenia Părintelui Roman 
Braga au făcut din sfinţia sa o pildă vie, o făclie că- 
lăuzitoare pentru toţi românii din America. 

La împlinirea a 85 de ani, ne alăturăm tutu- 
ror celor care îi aduc Părintelui Arhim. Roman 
Braga un binemeritat omagiu, dorindu-i sănătate 
întru lungime de zile. 


1 Arhim. Timotei Aioanei, Sărbătoare pentru românii de dincolo de ocean, în Candela Moldovei (Iaşi). 2002, 


Nr. 12. 
18 „Solia“ (Jackson) 1975, Nr. 5, mai, pag, 22. 





50 


anul V e nr. 50 


LA ROST 








Minciuni marxiste, 
tristeţi conservatoare 
şi viclenia istoriei 





Mircea Platon 





1. Minciuni marxiste 


În 1991, politologul şi sociologul american 
Richard F. Hamilton publica lucrarea The Bour- 
geois Epoch: Marx and Engels on Britain, France, 
and Germany (Chapel Hill, 293 pag.) în care ară- 
ta inacurateţea teoriilor dezvoltate de Marx şi En- 
gels referitoare Ia istoria Marii Britanii, Franței şi 
Germaniei. Hamilton arăta, pe baze istoriografi- 
ce şi statistice, cum cei doi profeţi marxişti au edi- 
ficat o filosofie a istoriei prin omisiuni - mărturi- 
site sau nu -, generalizări neacoperite de probe, 
distorsionări, şi un generic refuz de a-şi corecta 
teoria în funcţie de datele realităţii. În loc de a fi 
primită drept ceea ce era, adică o lucrare care pur 
şi simplu semnala divorțul seminal dintre mar- 
xism şi realitate, cartea lui Hamilton a primit şfi- 
chiuirile marxiste de rigoare. S-a obiectat că scrie- 
rile selectate din Marx şi Engels nu sunt cele mai 
reprezentative (ele fiind, printre altele Manifes- 
tul Comunist, Luptele de clasă în Franţa, de Marx, 
şi Germania: Revoluţie şi Contra-revoluţie a lui 
Engels). S-a mai obiectat că Marx şi Engels nici nu 
au fost nişte universitari, ci în principal fondato- 
rii şi liderii intelectuali ai unei mișcări revoluţio- 
nare - Engels fiind şi un ocupat om de afaceri -, 
astfel încât nu trebuie judecați după standarde 
academice, ci jurnalistice. S-a mai arătat că, indi- 


ferent de erorile factuale şi distorsionările istori- 
ce, „intuiţiile“ lui Marx şi ale lui Engels sunt uimi- 
toare. De aici, nu a fost decât un pas până la a spu- 
ne şi că Hamilton se face vinovat de a nu fi citit 
bogata literatură inspirată de Marx şi de Engels şi 
care a adâncit aceste intuiții (paradoxal, cei care 
apără în zilele noastre marxismul o fac insistând 
asupra valorii autocriticii marxiste a marxismu- 
lui, reducând astfel la metadiscurs o filosofie care 
s-a vrut realist-revoluţionară; dar s-ar părea că 
există o legătură directă între metadiscurs şi pa- 
ramilitarism, între glosă neputincioasă şi tero- 
rism). S-a mai arătat că lucrarea lui Hamilton 
aparţine parcă unui timp revolut, anilor '50 şi re- 
toricii Războiului Rece. Şi, în fine, s-a mai obiectat 
că, de vreme ce regimurile comuniste din Estul 
Europei s-au prăbuşit, Hamilton nu face decât să 
„Diciuiască un cal mort“. Aşadar, dacă demonstrezi 
inanitatea marxismului pe baza a ceea ce s-a în- 
tâmplat în Estul Europei, eşti un fascist rău inten- 
ționat, care nu înţelege că marxismul pur e diferit 
de varianta sa scitică. Dacă arăţi inanitatea mar- 
xismului pur, ţi se răspunde că nu eşti decât un 
reacţionar fascist care se bate necavalereşte cu o 
fantomă, numai pentru a-şi ostoi obsesiile sale de 
„războinic rece“. Cu alte cuvinte, nu ai voie să 
combaţi nici marxismul viu, nici pe cel mort. 
Întreg acest episod hilar mi-a venit în minte 
cu prilejul polemicii stârnite de un publicist care 
a deplâns într-un ziar central orbirea antimarxis- 
tă a românilor. Publicistul cu pricina anunța că, în 
ciuda violenţei sale, la care se poate renunța, 
marxismul îl ajută să înţeleagă lumea prin cate- 
goriile luptei de clasă şi ale filosofiei istoriei mar- 
xiste. Articolul său a fost urmat de o salvă de arti- 
cole pro şi contra. În articolele contra, i se arăta 

documentat, deşi nu neapărat cu îngăduință, 
că aserţiunile sale dovedesc mai degrabă incultu- 
ră şi că argumentele sale sunt făcute în profundă 
necunoştință de cauză. Ceea ce se punea în dis- 
cuţie nu era numai valoarea practică a marxismu- 
lui, ci şi incapacitatea respectivului condeier de a 
construi un argument competent. Articolele pro 
au arătat cât de mare nevoie de „stânga“ are Ro- 
mânia, şi cât de democratică e stânga Occidenta- 
lă. Cu alte cuvinte, s-a convocat în sprijinul mar- 
xismului exact acea stângă socialistă denunțată 
de Marx ca mic-burgheză, insuficient de radicală, 
ba chiar de inspiraţie creştină (vezi, de exemplu, 
rădăcinile țărănesc-protestante ale „socialismu- 
lui suedez“). Departe de a apăra poziţiile marxis- 
te ale respectivului ziarist, susținătorii săi au în- 
fierat „reacţionarismul“ elitelor româneşti, au 
dezvoltat teorii anti-intelectuale (faptul că mar- 
xistul în cauză frecventează mai degrabă discote- 
ca decât biblioteca a fost considerat un avantaj, 
cultura neobliterându-i accesul direct la realita- 
te), au descris sărăcia României, chipurile capita- 
listă, şi au emis liste de lectură obligatorie din 
operele unor univesitari neomarxişti care nu au 
contribuit cu nimic la bogăția Vestului şi probabil 
nu vor contribui cu nimic la eradicarea sărăciei 
Africii. 

Cu alte cuvinte, poziția marxistă a fost 
apărată prin atacuri la persoană şi camuflarea 
marxismului în marsupiul „stângii“ europene. Ca 
întotdeauna, polemica antimarxistă a fost zădăr- 
nicită de natura fantomatică a adversarului, mar- 
xismul fiind peste tot şi niciunde: fiind întrupat 
când în scrierile de tinereţe, când în cele de matu- 
ritate ale lui Marx, când în activitatea sa politică, 
când în comentatorii săi, când în „stânga“ euro- 
peană, care, de fapt, nu are nimic de a face cu el 
[Proudhon, de exemplu, socotea că marxismul e 
„exploatarea oamenilor cinstiți de către cei lipsiţi 
de scrupule“], când în glumiţe acneice pe blogul 
nu ştiu cărei nulități marxiste. Singurul loc în 
care nu poate fi găsit marxismul e în realitate, 
deşi de acolo pretinde că a pornit şi acolo pro- 
mite că se întoarce. 

Acest mod de a apăra marxismul nu e lipsit 
de eficiență, numai că îl transformă din ceea ce se 
pretinde a fi, adică o „ştiinţă“ a realului, într-un 
soi de mesmerism dubios. După cum a arătat Karl 
Popper, ceea ce deosebeşte o afirmaţie ştiinţifică 


de un mit e criteriul „falsificabilităţii“: „O teorie 
care nu e refutabilă prin nici un eveniment posi- 
bil nu e ştiinţifică. Irefutabilitatea nu e o virtute a 
unei teorii, ci un defect.“ (Conjectures and Refu- 
tations (1963), London, 2002, p. 48) Din acest 
punct de vedere, Popper a pus marxismul în rând 
cu astrologia: două moduri de prezicere atât de 
vagi încât sunt imposibil de verificat şi de refutat. 
Renunţând la testabilitate, marxismul renunță la 
orice pretenţie ştiinţifică, rămânând, după cum s- 
a 'văzut şi în cazul criticilor adresate lui Hamilton, 
la nivel de „intuiţie“ genială. E o intuiție nesusți- 
nută de fapte, ci doar de o retorică exploatând 
sărăcia, frustrarea, anti-intelectualismul, la ne- 
voie şi disprețul față de „gloata“ necitititoare de 
Althusser, frustrarea anti-establishment, lenea 
[există voci care susțin că e bun comunismul din 
cauză că poți sta pe ajutor social, în vreme ce capi- 
talismul îţi cere să munceşti pe brânci; pe de altă 
parte, Marx găsea că munca e principala înda- 
torire a omului]. Nesusţinuţi nici de „scriptura“ 
lor (mai degrabă ruptă de realitate), nici de „tra- 
diție“ (mai degrabă negativă), marxiştii se bazea- 
ză pe „sola fide“, pe credința lor. Marxismul e o 
maşină de măcinat în gol, al cărei mare pericol e 
tocmai faptul că se bazează pe dinamismul absen- 
ei, pe dinamica neclintirii obtuze: un gol nemiş- 
cat care pe toate le mişcă, le devălmăşeşte şi le 
anihiliează. Dialectic, desigur. 


2. Tristeţi conservatoare 


În chiar toiul disputei descrise mai sus, H.-R. 
Patapievici a publicat un elegant eseu intitulat 
„Agonia creştinismului“ [Idei în dialog, ianuarie 
2007] în care, mai degrabă stoic decât cinic, pune 
problema modului cum putem combate „ura față 
de creştinism“ care a devenit „unicul conţinut spi- 
ritual al modernităţii noastre“. Întrebându-se 
cum ne putem opune acestui asalt anti-creştin, 
Patapievici găseşte că „nicicum“: „Dacă te opui, 
intri în logica lui penser contre c'est penser 
comme. Dacă nu te opui, alții, în locul tău, vor 
face jocurile. Argumentul este că, şi dacă te opui, 
tot alții le fac, deoarece azi terenul pe care se dă 
lupta pentru apologia creştinismului este, inevi- 
tabil, contestarea ui: şi asta pentru că aceia care 
îl apără sunt obligaţi să o facă cu ajutorul unor 
elemente care îl neagă. Orice scriere apologetică, 

azi, e condamnată să aibă aer fie vetust, fie plân- 
găreț, fie înțepenit, fie slugarnic. Mai există însă 
un argument de principiu, care face lupta pentru 
menținerea creştinismului atât de problematică 
şi, într-un sens înalt, atât de inutilă. Argumentul 
este următorul: pentru cei care vor doar să păs- 
treze ceva, orice victorie nu poate fi decât o în- 
frângere. Într-adevăr, când un lucru în care cre- 
dem nu e contestat, acel lucru este acceptat de 
noi în mod firesc. Dimpotrivă, când se găsesc des- 
tui să îl conteste, prin chiar acest fapt, el încetează 
să mai fie una cu tine, om care îl acceptai în vir- 
tutea firescului prezenţei sale alături de tine (ori 
în tine): căci simpla contestare a lucrurilor în care 
crezi te privează atât de firescul lor, cât şi de ne- 
mijlocirea credinţei tale. Astfel dislocat, te lupți 
pentru a le pastra. În acest moment începi să 
pierzi totul. Credinţa ta se învârtoşează, iar lu- 
crurile în care crezi capătă din ce în ce mai mult 
imaginea despre ele a celor care le contestă. Cazi 
în logica capcanei: adevăratul obiect al credinței 
tale ajunge să semene leit cu negarea lucrurilor 
afirmate despre el de cei cu care te lupți. Tu nu 
mai ai credința ta. Iubirea ta a devenit prizoniera 
urii lor. Credinţa ta depinde de-acum numai de 
cei care o resping şi nu mai are aproape nici o le- 
gătură cu sursa ei profundă, din cer. Crezi pentru 
că alţii urăsc acest lucru, iar tu, pentru că îi urăşti, 
îţi afirmi cu ură credința ta într-o religie a iubirii. 





În acest mod, ura lor faţă de creştinism este com- 
plet încorporată în iubirea ta față de el. Dar ce 
iubire mai e aceasta? E o iubire scoasă din ură: 
modelată de ea, suscitată de ea, deformată de ea. 
În luptă, adevărul doctrinei se pierde, de dragul 
forței argumentelor. Ce îţi rămâne în mâini, după 
victorie, este nu un adevăr, ci o doctrină despre 
el; nu o iubire, ci o ură faţă de cei care ţi-o contes- 
tă; nu creştinismul, ci caricatura lui. În concluzie 
- dacă nu te lupţi, pierzi; dacă te lupți, pierzi.“ 

Pentru a scăpa din logica acestei aporii, Pata- 
pievici ne propune modul de a ilustra creştinis- 
mul al Jacquelinei şi al lui Blaise Pascal care, con- 
fruntaţi cu duplicitatea sau doar timiditatea apo- 
logetică a celor apropiați lor, şi-au salvat demni- 
tatea retrăgându-se din lume: „În faţa încercării şi 
a consecinţelor radicale pe care uneori trebuie să 
le tragem din premisele acceptate de toți (dar câţi 
au curaj să trăiască până la capăt ceea ce gândesc 
în chip doar moderat, adică doar «un pic»?), Jac- 
queline îşi păstrează demnitatea murind, iar 
Blaise leşinând - pentru a se rupe mai apoi com- 
plet de lume şi de oamenii în care crezuse, dar 
care nu l-au putut urma la capătul exigenţei sale.“ 

Citind aceste rânduri, m-am întrebat dacă nu 
cumva a încerca o apologie creştină balansată 
după criterii esenţial estetice („aer vetust“ sau 
„geniu“) nu e cumva greşit. Poate că nu e un păcat 
să scriem apologii creştine care par vetuste, plân- 
gărețe, înțepenite sau slugarnice. Poate că e mai 
important să mărturiseşti după puteri. Poate că 
nici măcar contraproductiv nu e să publici apolo- 
gii care par vetuste, plângăreţe, înțepenite sau 
slugarnice de vreme ce oamenii, în general, sunt 
vetuşti, plângăreți, înțepeniţi, slugarnici, sau toa- 
te la un loc. 

După cum bine arată dl. Patapievici, ilustra- 
rea credinţei se poate face şi prin caracter, nu nu- 
mai în scris. Din fericire, creştinii nu sunt obligați 
să accepte terenul de luptă ales de adversarii lor. 
Creştinismul e viu, se trăieşte, e aici. Adversarii 
lui locuiesc un discurs şi nu pot da bătălia decât 
acolo, pentru că doar acolo există. După ce a pier- 
dut Războiul Civil American, Sudul a câştigat pa- 
cea, a devenit subiectul îndrăgit al unei întregi 
industrii cinematografice şi literare. Aşa se întâm- 
plă cu toate cauzele pierdute: înving, discursiv 
când pierd în realitate, pentru că au de partea lor 
irealizatul, nostalgia. Tradiţia creştină le e multo- 

ra antipatică pentru că e încă vie. De aceea noi, 
cei care o mărturisim, nici nu trebuie să ne propu- 
nem Să câştigăm logomahia. Trebuie să ne propu- 
nem să ne mântuim. Dacă pentru asta e nevoie de 
polemici în reviste - şi e nevoie! -, bine. După 
cum scria Sf. Macarie Egipteanul, creştinul tre- 
buie să fie „cu mintea vioaie“, „ca un atlet şi ca un 
luptător“ (21 de cuvântări despre mântuire, în 
frumoasa tălmăcire a arhimandritului Ioasaf 
Popa, tipărită la Ed. Anastasia, în 2001, p. 29). 

Dacă apologetica creştină ar fi doar un răz- 
boi pamfletar, atunci poate că discursul nostru ar 
fi într-adevăr contaminat de stropşeala hulitori- 
lor. Din fericire, aporia de care vorbeşte Patapie- 
vici poate fi dezlegată prin har. Creştinismul nu e 
numai o tradiție care trebuie păstrată, nu e numai 
o continuitate, un mediu. Creştinismul nu e nu- 
mai vechi. E e şi nou: începe în fiecare dintre noi, 
răsare odată cu botezul în sufletele noastre. Or, 
tocmai aceste începuturi au menirea de a ne feri 
de învârtoşarea tradiționalistă de care vorbeşte 
Patapievici. Tocmai aceste bătălii interioare, pur- 
tate cu armele Sf. Taine, au darul de a nu ne lăsa 
pradă urii față de adversar. Certitudinea pentru 
care ne batem e cea a bunătăţii lui Dumnezeu 
care copleşeşte slăbiciunea firii. 

Refuz deci să leşin, pentru că trebuie să fiu 
„treaz“. Refuz şi să mă gândesc cum arăt, cum par, 
în timpul bătăliei. Mă întreb asupra eficienţei şi 
asupra sorților de izbândă, dar sunt conştient că 


aceste lucruri nu sunt decât în mod secundar le- 
gate de meritele mele. Tot ce ştiu e că trebuie să 
ne facem datoria: vetuşti, căzuți, păcătoşi, înțepe- 
niți şi mânioşi cum suntem, dar niciodată slugar- 
nici, plângăreți-leşinători. Şi mie îmi place Pascal, 
dar nu neapărat cel care leşină (la urma urmelor, 
era foarte bolnav, săracul), ci acela care a scris, 
pendulând între şfichiuirea nemiloasă a adver- 
sarului (în Scrisorile provinciale) şi credința cea 
mai smerită şi profundă din Apologia sa. Şi dacă 
nu putem scrie, să traducem atunci: din antici şi 
moderni, din paterice şi conservatorii americani 
sau englezi, din apologeţii ironici sau din cei 
gravi. Şi dacă nu putem nici scrie, nici p ublica, să 
rămânem atunci ucizi. Să nu leşinăm. De murit 
au murit destui, ucişi de comuniști, iar de leşinat 
să leşine marxiştii în zigzagurile lor dialectice de 
montagne russe. Dacă trebuie să biruim, vom 
birui. Dacă nu, nu-i nimic: ne-am făcut datoria şi 
ne întoarcem acasă 


3. Viclenia istoriei 


Cultura română de astăzi e plină de eseişti 
manciurieni: de oameni pe „pilot automat“. 
Aceşti „formatori de opinie“ cu un singur scop în 
viață îmi amintesc de un banc care circula printre 
studenţii ieşeni în anii '80: „Când era tânăr, avea 
o singură cravată şi mai multe idei; acum are mai 
multe cravate şi o singură idee: să aibă cât mai 
multe cravate“. Văzându-i cât de bine îmbrăcaţi 
sunt, ce „asistente personale“ au şi ce maşini con- 
duc, nu pot să neg că mulţi dintre „formatorii de 
opinie“ din România au multe cravate. Din păcate 
toate par a fi plătite cu preţul unei singure idei: 
anti-tradiționalismul, fie că e vorba de tradiţia 
religioasă, fie de cea naţională. Mulţi dintre pro- 
pagandiştii secularizării par nişte oameni teleghi- 
daţi care nu vor câştiga bătălia decât cu prețul 
completei lor robotizări întru denunţ. Sunt efi- 
cienți, dar cu cât sunt mai eficienţi cu atât există 
mai puțin, cu atât sunt mai puţin, cu atât au mai 
puţină autonomie morală. Din acest punct de ve- 
dere, completa lor victorie va coincide cu totala 
lor dispariţie. În vreme ce noi, ceilalţi, nu vrem 
victoria, ne mulțumim doar să existăm, veşnic 
fragila şi pierzătoarea teză de care se sparg anti- 
tezele care înving dispărând. Asta numesc eu „vi- 
clenia istoriei“. 

Un roman pentru 
simţurile noastre 


John Steinbeck, Păşunile raiului, trad. rom. D. Mazilu, 
Editura Univers, Colecţia Globus, 1975, pp. 287 


Începând cu acest număr, revista ROST deschide o nouă rubrică, 
ANTICARIAT, în cuprinsul căreia vom publica recenzii la cărți de 
literatură, teologie, filozofie sau psihologie apărute înainte de 1989 
şi care n-au mai fost reeditate. Ne propunem aici, în câteva cuvinte, să 
scoatem din uitare marile cărți ale lumii, pe care nici măcar prostia 
criminală a regimul comunist nu le-a putut arunca la coșul de gunoi 


al istoriei culturii. (ROST) 


Răzvan Andrei 


upă ce recunoaştem un scriitor mare? Du- 
[) pă ideile pe care le propune? Sau, poate, 
după forța cu care răstoarnă vechile tare 
ideologice? Ei bine, literatura nu se face cu teorii, 
ci cu senzaţii. „Ideile generale sunt bune de arun- 
cat la porci“, spunea Vladimir Nabokov. Bineînțe- 
les, el nu se referea la ideile generale la care tre- 
buie să ajungă, de exemplu, filozofia. Nu unei dis- 
cipline care nu poate exista fără abstractizare i se 
adresează Nabokov, ci unei arte care, dacă vrea să 
nu-şi piardă numele, are datoria să facă din per- 
sonajele sale încarnări unice şi irepetabile, iar 
din spiritul vremurilor un construct apt să antre- 
neaze ansamblul simțurilor unui cititor. 
Ideologia, pansexualismul psihanalitic, sim- 
bolistica literară şi, în general, abstractizările de 
orice fel omoară o operă literară încă înainte de a 
apuca să fie citită. Pur şi simplu nu-i mai putem 
sesiza parfumul unic şi, ceea ce este mai grav, nu 
mai putem simți în viscere lumea cu totul nouă pe 
care ne-o dăruieşte simţurilor, prin stil şi nu prin 
idei generale, un creator de geniu. Asta nu în- 
seamnă, bineînțeles, că nu putem extrage dintr-o 
operă şi învățăminte morale sau o anumită viziu- 
ne asupra vieţii pe care autorul o avansează. Dar 
acea viziune nu poate fi o normă şi asta pentru 
bunul motiv că e unică şi numai ceea ce este de 





natură generală poate deveni regulă. Oricum am 
face, raza diafană a abstractizării trebuie să vină 
mereu la urmă, pentru a nu ne tulbura dintru 
început festinul ritualic al senzaţiilor. 

Literatura nu urmează cărările logicii, ci 
sfidează cu ironie şi o uşoară grimasă compătimi- 





John Steinbeck 

toare tot eşafodajul de legi încremenite după 
urma cărora ne ținem hipnotizaţi, redându-ne 
fluiditatea şi voluptatea vieţii însăşi, suspendate 
într-o mare şi superbă minciună. 

Romanul lui John Steinbeck (1902-1969), 
laureat al premiului Nobel pentru literatură, ne 
dăruieşte o mostră din irepetabila poveste care 
e viața unei comunități din California, aşezată 
pe pământul binecuvântat cu numele Pâșunile 
raiului. 

Acolo nu se petrece nimic neobişnuit, nimic 
altceva decât se întâmplă în orice comunitate ru- 
rală de pe lume. Cu toate astea, Ia fel ca oriunde, 
cursul firesc al vieţii oamenilor este tulburat de 
anumite evenimente: plecarea unei familii, pără- 
sirea unei ferme şi instalarea altei familii, venirea 
unei noi învăţătoare, moartea unor părinţi impo- 
sibili şi a unei soţii şterse, organizarea unei petre- 
ceri câmpeneşti, precum şi alte aproape insesiza- 
bile schibări ce configurează din adânc profilul 
fiecărui om care participă la viața comunității. În 
această mică mare carte a literaturii universale 
există personaje care fac filozofie cu vorbele şi 
intuiţiile bunului-simţ, stând pe creaga unui sico- 
mor şi bălăcindu-se cu picioarele în apa rece a 
unui râu. 

De asemenea, există personaje ciudate, ca 
fermierul Pat Humbert, prin ochii căruia bătrânii 


săi părinţi capătă consistenţa monstruozităţii cas- 
nice, iar mirosul acru al camerei lor de odihnă 
reuşeşte să ajungă până la nările noastre: „Fa- 
milia Humbert locuia într-o casă de fermă veche, 
prost împărțită, cu cinci încăperi: un salon rece şi 
groaznic, totdeauna încuiat, o cameră de toate zi- 
lele searbădă şi neaerisită, totdeauna încărcată cu 
mirosuri înţepătoare de alifii şi doftoricale, două 
camere de dormit şi o bucătărie mare“ (p. 211). 

Avem de-a face cu unul dintre puţinele mo- 
mente ale literaturii de calitate în care un ireal 
colț de lume capătă consistenţa tangibilă a cărnii 
prin descrierea izurilor sepulcrale şi a miasmelor 
de sanatoriu. 

Dar, ceea ce face ca romanul acesta să fie cu 
adevărat inconfundabil, este tehnica prin care 
Steinbeck individualizează personajele, făcân- 
du-le pe fiecare să cânte în felul lor unic melodia 
aceleiaşi poveşti. Fiecare personaj este conturat 
printr-o singură tuşă, indiferent că e vorba de 
limbaj, de expresia chipului sau de poziţia ino- 
portună a unui picior. Or, din măiestria crea- 
toare a acestor întruchipări lipseşte orice ten- 
dinţă spre abstractizare şi orice aluzie psi- 
hanalitică. Totul este astfel creat încât din atmos- 
fera lumii plămădite din cuvinte a Pășunilor 
raiului transpare tot atâta autosuficiență câtă 
poate sugera viața însăşi. Romanul lui Steinbeck 
este, din acest punct de vedere, unul fără teleolo- 
gie, adică nu urmăreşte vreo morală mai presus 
de poveste şi nici un ţel transcendent în raport 
cu acțiunea. Întâmplările personajelor nu trimit 
altundeva, ci se mărginesc să se desfăşoare 
înaintea cititorului sensibil aşa cum le-a închi- 
puit animatorul lor - insolite, pline de suspans 
ori lăsându-ne gustul acela indecis al dulceţii de 
cireşe amare. 

Dar, dincolo de tot ceea ce se poate susține 
într-o recenzie, trebuie să spunem că Pășunile 
raiului este în primul rând un roman frumos şi că 
acesta este motivul pentru care am ales să inau- 
gurăm noua rubrică din revista Rost prin semna- 
larea lui. Începând cu titlul atât de imponderabil 
şi terminând cu zbuciumul interior al personaje- 
lor, acest roman ne poate dărui, dacă ştim să îi 
citim povestea, cele mai rafinate delicii, dar şi în- 
cordarea de care are nevoie astăzi lectorul, obiş- 
nuit cu galopul afectiv prin fantastica junglă a 
lumii. 

Testamentul Părintelui Calciu 

Părintele Gheorghe Calciu, strămutat la cele 
veşnice spre sfârşitul anului trecut (21 noiem- 
brie), rămâne, pe lângă înaltele sale daruri 
duhovniceşti, cea mai reprezentativă figură a 
luptei şi rezistenței anticomuniste din sânul 
Bisericii Ortodoxe Române. Moartea sa a survenit 
cu puţin înainte ca preşedintele Traian Băsescu să 
pronunțe solemn în Parlametul României, după 
17 ani de subterfugii şi tergiversări, condamnarea 
oficială a comunismului ca regim criminal. Ar fi 
fost de aşteptat ca, în acest context, plecarea din- 
tre noi a Părintelui Calciu să atragă în mai mare 
măsură atenţia oficialităților statului, şi mai cu 
seamă a Palatului Cotroceni. Iată însă că în funer- 
aliile sale nu s-a implicat nici o instituţie şi nici o 
personalitate oficială laică. Nici la Radu-Vodă, în 
inima Bucureştiului, şi nici la Petru-Vodă, unde a 
fost înmormântat, n-a putut fi remarcată vreo 
prezenţă politică sau culturală de rang înalt. Cam 
la fel se întâmplase şi în urmă cu o jumătate de an, 
la moartea legendarului Ion Gavrilă Ogoranu. 
Ceea ce ridică un serios semn de întrebare asupra 
onestității, sincerității şi lucidităţii celor care se 
împăunează astăzi la noi cu o întreagă retorică 
anticomunistă. S-au tras în anii din urmă salve de 
tun la funeraliile unor foşti nomenklaturiști, dar 
nici una dintre marile figuri ale luptei şi rezis- 
tenţei anticomuniste n-a beneficiat de o cinstire 
pe măsură din partea „aleşilor“ națiunii, nici a int- 
electualilor „formatori de opinie“... 

În răspărul acestei nepăsări strigătoare la 
cer (compensate doar de implicarea la nivel înalt 
a lumii clericale), Editura Christiana cinsteşte 
printr-un frumos volum omagial (însoțit şi de un 


TESTAMENTUL PĂRINTELUI 


CALCIU 


bogat material 
fotografic) me- 
moria încă atât 
de vie a celui 
care a fost dețin- 
utul politic, pro- 
fesorul şi preotul 
Gheorghe  Cal- 
ciu, model jert- 
felnic de dăruire 
ortodoxă şi na- 
țională, neîntre- 
cut iubitor, educator şi mobilizator al tinerimii 
creştine de ieri şi de azi, prea mare şi prea viu ca 
să poată fi cuprins cu adevărat chiar şi de tot mai 
încăpătoarea „uitare românească“. 

Amplul „Portret biografic“ este urmat în 
volum de ultimele cuvinte - scrise sau rostite - 
ale Părintelui, alcătuind Testamentul său spiritu- 
al: ultimul interviu (vara lui 2006), ultimul text 
redactat de mâna sa (prefața, scrisă în septem- 
brie 2006, la cartea lui loan Ianolide), ultima 
cuvântare publică (ţinută la Cluj, în seara de 10 
octombrie 2006), ultima scrisoare şi testamentul 
propriu-zis (dictate amândouă de pe patul de spi- 
tal, pe 31 octombrie şi respectiv 12 noiembrie 
2006). 

Volumul - reflectare a figurii Părintelui 
Calciu „în oglinzi paralele“ - se întregeşte cu alte 
şase evocări, semnate de Părintele Iustin Pârvu, 
Claudiu Târziu, Demostene Andronescu, Raul 
Volcinschi, şerban Popa (Canada) şi ziarista 
americană Patricia Sullivan (de la The Washing- 
ton Post). (R.C.) 


ULTIMELE SALE 
CUVINTE, 

CU UN PORTRET 
BIOGRAFIC 

ŞI ȘAPTE EVOCĂRI 





Dorina Guţu 





Războiul din Irak și războiul de acasă 


Deriza Gta 


RĂZBOIUL DIN IRAK 
RĂZBOIUL DE ACASĂ 


0 căTpaie prezidențială a7axicană 








Un studiu (Ed. Comunica- 
re.ro, Bucureşti, 2007) care inves- 
tighează ipoteza americanizării 
comunicarii politice - din ce în ce 
mai des întâlnită în studiile euro- 
pene. Deşi adoptarea tehnicilor 
americane de comunicare politică 
şi de marketing electoral pare a 
deveni un fenomen firesc, etiche- 
ta „Made in America“ nu garan- 
tează în mod automat succesul. 


Cartea Dorinei Guţu - lector uni- 
versitar doctor la Facultatea de 
Comunicare şi Relaţii Publice din 
cadrul SNSPA - este rezultatul 
unui stagiu de cercetare la Stan- 
ford University, care a acoperit 
perioada campaniei prezidenţiale 
americane din 2004, o campanie 
derulată în contextul războiului 
din Irak şi al războiului împotriva 
terorismului. (ME) 

SEMNAL EDITORIAL 





Mitropolitul Ierothei Vlahos 





O noapte în pustia Sfântului Munte 





IEROTHEI narrer 





(O noapre ÎN PUSTIA 
SFANTULUI MUNTE 


CONVORBIRE CU YN PUSTNIC 
DESPRE RUGACIUNEA LYI IISUS 


ÎcĂIe. 


O carte (Ed. Predania, Bucureşti, 2007) ce 
aduce la lumină chintesenţa vieţii duhovniceşti 
ortodoxe - Rugăciunea lui lisus sau „rugăciunea 
inimii“ - şi felul în care poate fi practicată atât de 
monahi, cât şi de mireni. Textul se revarsă într-un 














mod spontan şi direct, cartea fiind scrisă sub 
forma unui dialog. Cititorul are parte de o 
prezentare simplă a învățăturii Bisericii despre 
rugăciunea lui lisus, prin intermediul experienței 
autentice a unui pustnic athonit - şi, după cum 
mărturisesc cuvintele cărţii, „când gura pustnicu- 
lui se deschide, te umple de mireasmă“. Cartea a 
fost deosebit de apreciată încă de la prima ei 
apariţie, cunoscând până acum în Grecia cincis- 
prezece ediţii. În română, aceasta este cea de-a 
patra ediţie, complet revăzută şi adăugită, într-o 
prezentare grafică de excepție. 

Autorul cărții, Mitropolitul Ierothei Vlahos, 
născut în 1945, în Epir (Grecia), s-a preocupat 
încă din tinereţe de Părinţii Bisericii, lucrând 
pentru o vreme în bibliotecile mănăstirilor 
athonite. L-a atras îndeosebi învățătura Sfântului 
Grigorie Palama. Studierea scrierilor Părinților şi 
mai ales a celor aparținând Părinților isihaşti ai 
Filocaliei, îndelungaţii ani de studiere a Sfântului 
Grigorie Palama, legăturile strânse cu monahii 
Sfântului Munte şi cei peste treizeci de ani de 
experiență pastorală l-au făcut să realizeze faptul 
că theologia ortodoxă este ştiinţa tămăduirii 
omului şi că părinţii trezvitori îl pot ajuta pe agi- 
tatul om al zilelor noastre, copleşit de probleme 
lăuntrice şi existenţiale. (E.P.) 





Tirania actualităţii 

Volumul (Ed. Tritonic, Bucureşti, 2006) este 
izvorâtă din preocuparea de a înţelege ce sînt şi 
de ce există ştirile, ce sînt evenimentele, care 
este alchimia în virtutea cărora doar anumite 
evenimente devin ştiri, în timp ce altele mor, 
supuse fiind nu uitării, ci direct ignorării. Cartea 
Aliniei Bârgăoanu - lector universitar doctor la 
Facultatea de Comunicare şi Relaţii Publice a 
SNSPA - nu propune o investigare completă a 
istoriei ştirilor. Mai degrabă, momentele consid- 
erate drept puncte de cotitură în această istorie 
sînt frecvent pretext de meditaţie pe marginea 
naturii, rolului şi efectelor ştirilor în societate. 
Societatea contemporană se transformă într-o 


Alina Bârgăoanu 


PR societate condusă de opi- 
nie publică. 

Iar opinia publică se 
hrăneşte aproape exclu- 
siv din ştiri, din inter- 
pretările evenimentelor 
pe care mass media ni le 
pun - cu o promptitudine 
ameţitoare - la dispozi- 
ție. În aceste condiţii, de- 
mersul de a descifra morfologia ştirilor, de a în- 
țelege de ce sînt ştirile aşa cum sînt, care sînt ma- 
ladiile ştirilor şi, respectiv, posibilele terapii, 
devine un imperativ. (A.A.) 


COMUNICARE 4 MEDIA 


Alina Bârgâganu 


TIRANIA 
ACTUALITĂȚII 


0 introducere 
in latoria şi tooria ptirilor 

ROST: cuvint, rațiune, sens, ordine 


x 


În latină, rostrum însemna „deschizătură“, „cioc“, „plisc“, „bot“. Mai tîrziu, în latina populară, 
a început să însemne şi „gură“ în general. În româna veche, sub forma rost, a fost moştenit cu acest 
din urmă înţeles, păstrat astăzi doar în cîteva expresii de largă răspîndire (a învăţa pe de rost, a lua 
la rost) şi stînd la baza verbului a rosti. Rost a evoluat spre înțelesul „rațiune“, „sens“, „tâlc“, 
„Doimă“, „scop“, cu care se foloseşte astăzi în mod curent. Aşa a apărut verbul a rostui („a da sens“, 
„a pune ordine“), cu derivatele rostuire, rostuitor etc. 

Creat prin Rostirea (Cuvântul) divină, omul este el însuşi făptură rostitoare, dar şi rostuitoare. 
Omul are un rost dat de Dumnezeu, dar uneori caută să-şi facă singur alt rost, după mintea lui. În 
orice caz, starea cea mai rea a omului este aceea de a fi fără rost pe lume. Iar cel mai mare serviciu 
care poate fi făcut omului este de a-l ajuta să-şi (re)găsească rostul. 

Revista ROST îşi propune tocmai acest obiectiv la nivelul lumii româneşti, care în comunism 
şi-a pierdut rostul şi care trebuie să se redescopere pe sine, în primul rînd prin recursul la tradiţie. 





În acest număr semnează: e Răzvan Andrei - student la Filosofie, 
Universitatea Bucureşti e Antonio Aroneasa - teolog, profesor, publicist 
e Răzvan Codrescu - scriitor, ultima carte publicată: Gâlceava dracului cu 
lumea. Mic tratat de demonologie aplicată (2005) e Emilia Corbu - doctor în 
istorie, arheolog, ultima carte publicată: Sudul României în Evul Mediu timpuriu 
(2006) e George Enache - istoric, lector univ. dr. la Universitatea „Dunărea de 
Jos“ din Galaţi, a publicat cartea Ortodoxie şi putere politică în România con- 
temporană (2005) e Pr. Gheorghe Naghi - preot în SUA, publicist e Viorel 
Patrichi - jurnalist, ultima carte publicată: Ochii şi urechile poporului. 
Convorbiri cu generalul Nicolae Pleşiţă (2001) e Mircea Platon - doctorand în 
istorie la Columbus University din Ohio - SUA, scriitor, ultima carte publicată: 
Ortodoxia pe litere. Îndreptar de fundamentalism literar (2006) e Radu Preda 
- doctor în teologie, publicist, profesor la Universitatea Babeş-Bolyai - Cluj, 
autor, printre altele, al volumului Biserica în Stat. O invitaţie la dezbatere 
e Paul-Gabriel Sandu - student la Facultatea de Filosofie a Universităţii Bucu- 
reşti e Claudiu Târziu - jurnalist e Marcel Răduţ Selişte - teolog, publicist. 


Abonament 

Vă puteţi abona trimiţind contravaloarea abonamentului prin mandat poştal (în care specificaţi citeţ numele, 
adresa completă, telefonul şi perioada de abonament) pe numele: Târziu Claudiu Richard, CP 27, Oficiul 
Poştal 23, Bucureşti sau achitînd contravaloarea abonamentului în contul nr. 
R025BACX0000000107363250, deschis la HVB Țiriac Bank, Sucursala Orizont - Bucureşti, pe numele 
Asociaţiei ROST, cod fiscal 12495302, după care veţi trimite copia chitanței şi o scrisoare în care solicitați 
abonamentul la CP 27, Oficiul Poştal 23, Bucureşti. 

Preţul unui abonament este 180.000 lei (18 lei noi) pentru 6 luni şi de 360.000 lei (36 lei noi) pentru un an. 
Pentru cei din străinătate abonamentul este de 50 euro/an în Europa şi 70 USD/an pentru celelalte 
continente. 

Nr. 3 — mai 2003, dedicat lui Lucian Blaga 

4 — iunie 2003, dedicat lui 

Mihai Eminescu 

Nr. 5 -— iulie 2003, dedicat lui 

Nicolae Paulescu 

Nr. 6 — august 2003, dedicat lui Sandu Tudor 
Nr. 7 — septembrie 2003, dedicat lui 

Nae Ionescu 

Nr. 8 -— octombrie 2003, dedicat lui 





Valeriu Gafencu 
Nr. 9 — noiembrie 2003, dedicat Părintelui 
-- Dumitru Stăniloae 
y A SA, o Nr. Asti i E irc 2003, dedicat lui 
Xei VĂ u puliizuli? asile bancila 
Pă e + al secol Nr. 12 — februarie 2004, dedicat lui 
e Nichifor Crainic 
Centenarul naşterii unui martir: Nr. 13 — martie 2004, dedicat lui 
re Vulszin său Mircea Vulcănescu 
j Nr. 14-15 — aprilie-mai 2004, dedicat lui 
Moe toate em Roi Ci 


Nr. 16 — iunie 2004, dedicat lui Vintilă Horia 
Nr. 17 — iulie 2004, dedicat 
lui Ștefan cel Mare — epuizat 
Nr. 18 — august 2004, dedicat lui 
Ernest Bernea 
Nr. 19 — septembrie 2004, dedicat lui 
Constantin Noica 
Nr. 20 — octombrie 2004, dedicat 
Părintelui Arsenie Boca — epuizat 
Nr. 21-22 — noiembrie-decembrie 2004, 
dedicat Părintelui Constantin Galeriu 
Nr. 23 — ianuarie 2005, dedicat lui 

ă pi 4 Vasile Lovinescu 
Părintele T stin Nr. 24 — februarie 2005, dedicat lui 

deiă un adevărat Octavian Goga 
Purtător de Hristos Nr. 25-26 — martie-aprilie 2005, dedicat 

Constantin Noica aaa Părintelui Constantin Voicescu 
| 7 et mem Nr. 27 — mai 2005, dedicat lui 

ă SER an s Nicolae Iorga — epuizat 
Nr. 28 — iunie 2005, dedicat 
Părintelui Arsenie Papacioc — epuizat 
Nr. 29 — iulie 2005, dedicat 
Părintelui Zosim Oancea 
Nr. 30 — august 2005, dedicat lui 
Vasile Voiculescu 
Nr. 31 — septembrie 2005, dedicat 
Părintelui Liviu Brânzaș 
Nr. 32 — octombrie 2005, dedicat lui 
Aron Cotruș 
Nr. 33 — noiembrie 2005, dedicat 
Părintelui Iustin Pârvu 
Nr. 34 — decembrie 2005, dedicat lui 


Paul Goma 
ul | Nr. 35 — ianuarie 2006, dedicat lui 
ÎN latea romerea că Horia Bernea 
E: Nr. 36 — februarie 2006, dedicat lui 
E, Le: E Ioan Alexandru 
Părintele olari Nr. 37 — martie 2006, dedicat 
. Părintelui Teofil Pârâianu 


Nr. 38 — aprilie 2006, dedicat 
Părintelui Calciu 

Nr. 39 — mai 2006, dedicat lui 

Pan M. Vizirescu 

Nr. 40-41 — iunie-iulie 2006, dedicat lui 





Ion Gavrilă 
E : Nr. 42-43 — august-septembrie 2006, 

O E Ceicare doresc să-şi completeze colecția publicației dedicat Părintelui 

— — i ictai drian Făgeţeanu 
9, ROST pottrimite contravaloarea revistei Nr. 44 — octombrie 2006, dedicat lui 
m a (3lei/exemplar), prin mandat poştal, pe numele: Gabriel Constantinescu 
E —— + Târziu Claudiu Richard, OP 23, CP 27 Bucureşti. Nr. 45 — noiembrie 2006, dedicat lui 
. = m d 4 Simion Mehedinţi 
== Precizați pe mandatul poştal ce număr al revistei doriți, Nr. 46. decembrie 206, dedicat 

——— ? i i i arintelui iaia oica 

= ——= = latel:0740.103,621 Părintelui Benedict Ghiuș 





Nr. 49 — martie 2007, dedicat lui 
Ioan Ianolide 


